ലേറ്റായാലും ലേറ്റസ്റ്റ് ആയി വന്ന വീട്! പ്ലാൻ | Remodelled House | Colonial Theme| Veedu| Veed |Homestyle |Manoramaonline| Manoramanews\nവീട് പൂർത്തിയാകാൻ കാത്തിരുന്നത് 10 വർഷം; ഒടുവിൽ ഇരട്ടി സന്തോഷം! പ്ലാൻ\nഅജിത് November 25, 2020 08:35 PM IST\nമലപ്പുറം സ്വദേശി അസ്‌കർ പണി തുടങ്ങിയ വീട് പൂർത്തിയാകാൻ കാത്തിരുന്നത് ഏകദേശം 10 വർഷമാണ്. മിക്ക പ്രവാസികൾക്കും പറ്റുന്ന പോലെ വേണ്ടത്ര തയാറെടുപ്പില്ലാതെ വീടുപണിയെ സമീപിച്ചതാണ് കുഴപ്പമായത്. ആദ്യം ഒരുനില വീട് എന്നതായിരുന്നു സങ്കൽപം. 2010 ൽ സ്ലോപ് റൂഫ് നൽകി വീടിന്റെ വാർപ്പും തേപ്പും കഴിഞ്ഞപ്പോഴാണ് ഇതല്ല തങ്ങൾ സ്വപ്നം കണ്ട വീട് എന്ന തിരിച്ചറിവ് വീട്ടുകാർക്ക് ഉണ്ടാകുന്നത്. അപ്പോഴേക്കും ഗൃഹനാഥന്റെ ബിസിനസും പച്ചപിടിച്ചിരുന്നു. അങ്ങനെ വീട് പൊളിച്ചുപണിയാൻ സുഹൃത്തായ ഡിസൈനർ അനസ് മുഹമ്മദിനെ സമീപിച്ചു.\n70 % പൂർത്തിയായ വീട് വീണ്ടും മുഴുവനായി പൊളിച്ചു പണിയുക എന്നത് അനാവശ്യ സാമ്പത്തിക ബാധ്യത ആകുമെന്ന് ആദ്യം വീട്ടുകാരെ ബോധ്യപ്പെടുത്തി. അതിനുശേഷം നിർമിച്ച വീടിന്റെ സ്ട്രക്ചറിനു അധികം പരിക്കുകൾ ഇല്ലാതെ തന്നെ കെട്ടിലും മട്ടിലും പുതുമയുള്ള വീട് അനസ് നിർമിച്ചു നൽകി. 2200 ചതുരശ്രയടിയിൽ നിന്നാണ് 7000 ചതുരശ്രയടിയുടെ വിശാലതയിലേക്ക് വീട് കൂടു മാറിയത്. വീട്ടുകാരുടെ മനംമാറ്റം തൃപ്തിപ്പെടുത്തിക്കൊണ്ട് കൊളോണിയൽ തീമിലാണ് പുതിയ വീടൊരുക്കിയത്. ചരിച്ചു വാർത്ത മുൻവശത്തെ മേൽക്കൂരകൾ നിലനിർത്തി. മധ്യഭാഗത്തേയും പിൻവശത്തേയും ചരിവ് നിരപ്പാക്കി വാർത്തു മുകൾനിലകൾ കൂട്ടിച്ചേർത്തു.\nപോർച്ച്, സിറ്റൗട്ട്, ഫോർമൽ ലിവിങ്, ഫാമിലി ലിവിങ്, ഡൈനിങ്, കോർട്യാർഡ്, കിച്ചൻ, വർക്കേരിയ, നാലു കിടപ്പുമുറികൾ, അപ്പർ ലിവിങ് എന്നിവയാണ് 7000 ചതുരശ്രയടിയിൽ ഒരുക്കിയത്.\nപഴയ സ്ട്രക്ചറിന്റെ ഫ്ളോറിങ് പകുതിയോളം പൂർത്തിയായിരുന്നു. അത് നിലനിർത്തിയാണ് ബാക്കി ഫ്ളോറിങ് മുഴുമിപ്പിച്ചത്. വിട്രിഫൈഡ് ടൈൽ, ഗ്രാനൈറ്റ്, വുഡൻ ടൈൽ എന്നിവയെല്ലാം ഫ്ലോറിൽ ഹാജർ വച്ചിട്ടുണ്ട്.\nഫർണിച്ചറുകൾ ഇന്റീരിയർ തീമനുസരിച്ച് കസ്റ്റമൈസ് ചെയ്തു. പ്ലൈവുഡ്, വെനീർ, ടീക് ഫിനിഷിലാണ് ഫർണിഷിങ് ചെയ്തത്. ജിപ്സം ഫോൾസ് സീലിങ്ങും എൽഇഡി ലൈറ്റുകളും അകത്തളം പ്രകാശഭരിതമാക്കുന്നു. ഓരോ ഏരിയയും വ്യത്യസ്തമായി അടയാളപ്പെടുത്തിയിട്ടുണ്ട്. ഉദാഹരണത്തിന് ഡൈനിങ് ഏരിയയുടെ ഭിത്തിയിൽ സിമന്റ് ഷീറ്റ് കൊണ്ട് പാനലിങ് നൽകി. ഗോവണിയുടെ വശത്തെ ഇരട്ടി ഉയരമുള്ള ഭിത്തിയിൽ മഞ്ഞ നിറമുള്ള നാച്ചുറൽ സ്റ്റോൺ ക്ലാഡിങ് നൽകി.\nഉള്ളിൽ ഹൈലൈറ്റ് ഏരിയ കോർട്യാർഡാണ്. പകുതി അടച്ചും പകുതി പ്രകൃതിയിലേക്ക് തുറന്നിട്ടുമാണ് കോർട്യാർഡ് നിർമിച്ചത്. തുറന്ന ഭാഗങ്ങളിൽ സുരക്ഷയ്ക്കായി മെറ്റൽ ഗ്രില്ലുകൾ നൽകി. ഒരു വശത്തെ ഭിത്തിയിൽ എക്സ്പോസ്ഡ് ബ്രിക്ക് വർക്ക് ചെയ്തു. നിലത്ത് ആർട്ടിഫിഷ്യൽ ഗ്രാസും ഇൻഡോർ പ്ലാനുകളും നൽകി.\nനാലു കിടപ്പുമുറികളും വ്യത്യസ്തമാക്കാൻ ശ്രദ്ധിച്ചിട്ടുണ്ട്. വിശാലതയാണ് മുറികളുടെ സവിശേഷത. അറ്റാച്ഡ് ബാത്റൂം, ഫുൾ ലെങ്ത് വാഡ്രോബ്, ഡ്രസിങ് ഏരിയ എന്നിവയെല്ലാം മുറികളിൽ നൽകി. കട്ടിലിന്റെ ഹെഡ്ബോർഡ് ഭാഗത്തെ ഭിത്തി വെനീർ ഫിനിഷിൽ വ്യത്യസ്ത ഡിസൈൻ നൽകി പാനലിങ് ചെയ്തു.\nപുതിയകാല സൗകര്യങ്ങളുള്ള മോഡുലാർ കിച്ചനാണ്. പ്ലൈവുഡ്- അക്രിലിക് ഫിനിഷിലാണ് കബോർഡുകൾ. കൗണ്ടറിൽ കൊറിയൻ സ്റ്റോൺ വിരിച്ചു. സമീപം വർക്കേരിയയും നൽകി.\nവീണ്ടുമൊരു തെറ്റ് വരുത്താതെ പണിയുടെ ഓരോ ഘട്ടങ്ങളും സൂക്ഷ്‌മതയോടെയാണ് മുന്നേറിയത്. അതിനാൽ ഒരു വർഷത്തിൽ കൂടുതലെടുത്താണ് പുതുക്കിപ്പണി പൂർത്തിയായത്. 10 വർഷങ്ങൾ എടുത്തെങ്കിലും ഒടുവിൽ തങ്ങൾ സ്വപ്നം കണ്ട വീട് ലഭിച്ചതിന്റെ സന്തോഷത്തിലാണ് ഇപ്പോൾ വീട്ടുകാർ.\nLocation- Puthenpalli, Malappuram\nArea- 2200 (Old) 7000 (New)\nConstruction, Design- Anas Muhammed\nAnexim Architecture & Design, Calicut\nEnglish Summary- Remodelled Colonial House Malappuram


വ്യാഴാഴ്ച ഡല്‍ഹി ശ്വസിച്ചത് മൂന്ന് വര്‍ഷത്തിലെ ഡിസംബര് മാസത്തെ ‘സാധാരണ’ വായു - https://www.dnnewsonline.com\nAnnouncements\tഉന്നതവിദ്യാഭ്യാസയോഗ്യത: പരീക്ഷാനടത്തിപ്പ് രീതിയില് മാറ്റം\nവ്യാഴാഴ്ച ഡല്‍ഹി ശ്വസിച്ചത് മൂന്ന് വര്‍ഷത്തിലെ ഡിസംബര് മാസത്തെ ‘സാധാരണ’ വായു\nവായുമലിനീകരണ തോത് കുറഞ്ഞ് ഡല്‍ഹി സാധാരണ നിലയിലേക്ക് മാറുന്നതായി റിപ്പോര്‍ട്ട്. വ്യാഴാഴ്ച ഡല്‍ഹി ശ്വസിച്ചത് മൂന്ന് വര്‍ഷത്തിലെ ഡിസംബര് മാസത്തെ ‘സാധാരണ’ വായുവാണെന്നാണ് റിപ്പോര്‍ട്ട്. വായുശുദ്ധിയുടെ കാര്യത്തില് ‘മോഡറേറ്റ്’ എന്ന പട്ടികയിലാണ് ഡല്‍ഹിയും കേന്ദ്ര തലസ്ഥാന മേഖലയും (എന്‍സിആര്). ഒക്ടോബര് ഏഴിനുശേഷം ഈ വര്‍ഷം ഇതാദ്യമായാണു ഡല്‍ഹി – എന്‍സിആര് മേഖലയിലെ ജനങ്ങള് സാധാരണ വായു ശ്വസിക്കുന്നത്. വ്യാഴാഴ്ച നാലുമണിക്ക് ഡല്‍ഹിയില് വായുശുദ്ധി സൂചിക 194 എന്ന നിലയിലായിരുന്നു. രാത്രി ഒന്‍പതുമണി വരെ അതു തുടര്‍ന്നുവെന്നും അധികൃതര് പറഞ്ഞു.\nകാറ്റിനും നല്ല വേഗമുണ്ടായിരുന്നു. കഴിഞ്ഞ രണ്ടുദിവസമായി മാലിന്യം കത്തിക്കുന്നതും മറ്റുമുള്ള മലിനീകരണ കാരണങ്ങള്‍ക്കു കൃത്യമായ നിയന്ത്രണം പാലിക്കാനും കഴിഞ്ഞതായി കേന്ദ്ര മലിനീകരണ നിയന്ത്രണ ബോര്‍ഡ് മെംബര് സെക്രട്ടറി എ. സുധാകര് പറഞ്ഞു.\nഫിറോസ്ഷാ കോട്‌ലയില് നടന്ന ഇന്ത്യ – ശ്രീലങ്ക മല്‍സരത്തിനിടെ ലങ്കന് താരങ്ങള് കളിക്കളത്തില് മാസ്‌ക് ധരിച്ച് ഇറങ്ങിയതോടെ മലിനീകരണ നിയന്ത്രണം കര്‍ശനമായി പാലിക്കാന് കടുത്ത നിര്‍ദേശം നല്‍കിയിരുന്നു. മാലിന്യമിടുന്ന സ്ഥലങ്ങളില് തീ ഉയരാതിരിക്കാന് ഉദ്യോഗസ്ഥര് നേരിട്ടെത്തി പരിശോധിച്ചു. നേരത്തെ, അങ്ങനൊരു തീപിടിത്തം ഉണ്ടായാല് പൂര്‍ണമായി അണയ്ക്കാന് തദ്ദേശസ്ഥാപനങ്ങള്‍ക്ക് 48 മണിക്കൂര് വേണമായിരുന്നുവെന്നും സുധാകര് കൂട്ടിച്ചേര്‍ത്തു.\nPrevious article ബേപ്പൂരിന് സമീപം ബോട്ട് തകര്‍ന്നു; അഞ്ചുപേര് അദ്ഭുതകരമായി രക്ഷപ്പെട്ടു\nNext article പ്രധാനമന്ത്രി നരേന്ദ്ര മോദി പലസ്തീന് സന്ദര്‍ശിക്കാനൊരുങ്ങുന്നു


മികച്ച റിസോഴ്സ് അധ്യാപകനുള്ള സംസ്ഥാന തല അവാര്‍ഡ് പി.പി. ആദിത്തിന്\nമലപ്പുറം ജില്ലയിലെ കുറ്റിപ്പുറം ബി ആര് സി യിലെ വി. രേഖയും എലിമെന്‍ററി വിഭാഗത്തില് അവാര്‍ഡിന് അര്‍ഹമായിട്ടുണ്ട്. കാസര്‍ഗോഡ് ജില്ലയിലെ ഹോസ്ദുര്‍ഗ് ബി ആര് സിയില് സേവനമനുഷ്ഠിക്കവേ അപകട മരണം സംഭവിച്ച പി. ദിനേശ് കുമാറിനാണ് സെക്കന്‍ററി വിഭാഗത്തിലെ അവാര്‍ഡ്.\nKozhikode, First Published Dec 1, 2018, 7:14 PM IST\nകോഴിക്കോട് : സമഗ്ര ശിക്ഷ കേരളയുടെ 2018-19 അദ്ധ്യയന വര്‍ഷത്തെ എലിമെന്‍ററി വിഭാഗത്തില് മികച്ച റിസോഴ്സ് അധ്യാപകനുള്ള സംസ്ഥാന തല അവാര്‍ഡ് പി.പി. ആദിത്തിന്. കോഴിക്കോട് ജില്ലയിലെ കുന്നുമ്മല് ബി ആര് സിയിലാണ് പി.പി ആദിത്ത് സേവനം അനുഷ്ഠിക്കുന്നത്. ലോക ഭിന്നശേഷി ദിനമായ ഡിസംബര് 3ന് തിരുവനന്തപുരം വി ജെ ടി ഹാളില് മുഖ്യമന്ത്രി പിണറായി വിജയന് അവാര്‍ഡ് സമ്മാനിക്കും.\nഭിന്നശേഷി കുട്ടികള്‍ക്കായി ഡല്‍ഹിയിലേക്ക് നടത്തിയ ആകാശയാത്ര, റിപ്പബ്ലിക് ദിന പരേഡിലെ പങ്കാളിത്തം, പാലിയേറ്റീവ് രംഗത്തെ ഇടപെടല്, സംസ്ഥാനത്തെ ആദ്യത്തെ വെര്‍ച്ച്വല് ക്ലാസ്റൂം, ഭിന്നശേഷിക്കാരുടെ രക്ഷിതാക്കള്‍ക്ക് സൗജന്യ യാത്രയ്ക്കുള്ള സൗകര്യം, ഭിന്നശേഷിക്കാര്‍ക്കായി ഉദ്യാനമൊരുക്കിയ പച്ചിലക്കാട് പദ്ധതി മുതലായവ പരിഗണിച്ചാണ് ആദിത്തിന് പുരസ്കാരം ലഭിച്ചത്.\nമലപ്പുറം ജില്ലയിലെ കുറ്റിപ്പുറം ബി ആര് സി യിലെ വി. രേഖയും എലിമെന്‍ററി വിഭാഗത്തില് അവാര്‍ഡിന് അര്‍ഹയായിട്ടുണ്ട്. കാസര്‍ഗോഡ് ജില്ലയിലെ ഹോസ്ദുര്‍ഗ് ബി ആര് സിയില് സേവനമനുഷ്ഠിക്കവേ അപകട മരണം സംഭവിച്ച പി. ദിനേശ് കുമാറിനാണ് സെക്കന്‍ററി വിഭാഗത്തിലെ അവാര്‍ഡ്.\nLast Updated Dec 1, 2018, 7:19 PM IST\np p aadith


Bigg Boss Malayalam Season 3: Dimpal BHal gets majority nomination for elimination this time | പ്രേക്ഷകരെ ഞെട്ടിച്ച് ഡിംപലിനെതിരെയുള്ള 'സംഘടിത' നീക്കം? എലിമിനേഷന്7നോമിനേഷൻ - Malayalam Oneindia\n21 min ago 43 മണ്ഡലങ്ങള്, 306 സ്ഥാനാര്‍ത്ഥികള്; പശ്ചിമ ബംഗാളില് ആറാം ഘട്ട വോട്ടെടുപ്പ് ആരംഭിച്ചു\nUpdated: Tue, Mar 2, 2021, 12:18 [IST]\n16 എപ്പിസോഡുകളാണ് ബിഗ് ബോസ് മലയാളം സീസൺ ത്രീയിൽ ഇതുവരെ പൂർത്തിയായത്. അതിനിടെ തന്നെ ഉണ്ടാകാത്ത സംഭവങ്ങളില്ല എന്ന് പറഞ്ഞതുപോലെയാണ് ബിഗ് ബോസ് ഹൌസിലെ കാര്യങ്ങൾ. ആദ്യ എലിമിനേഷൻ പൂർത്തിയായതിന് പിറകെ അടുത്ത എലിമിനേഷനുള്ള ഒരുക്കങ്ങളും തുടങ്ങി.\nപ്രേക്ഷകരുടെ പ്രിയപ്പെട്ട താരം ഡിംപൽ ഭാലിനാണ് ഇത്തവണ ഏറ്റവും അധികം എലിമിനേഷൻ നോമിനേഷനുകൾ ലഭിച്ചിട്ടുള്ളത്. പിന്നെ, നേരിട്ട് എൻട്രി ലഭിച്ച ഫിറോസ്- സജ്ന ദന്പതിമാരും മിഷേലും പട്ടികയിലുണ്ട്. ബാക്കിയുള്ളവർ ആരൊക്കെ എന്ന് കൂടി നോക്കാം...\nവൈല്‍ഡ് കാര്‍ഡിലൂടെ നോമിനേഷനിലേക്ക്\nവൈല്‍ഡ് കാര്‍ഡ് എന്‍ട്രിയിലൂടെ ബിഗ് ബോസ് ഹൗസിലെത്തിയവരായിരുന്നു ദമ്പതികളായ സജ്‌നയും ഫിറോസും മിഷേലും. എന്നാല് ബിഗ് ബോസ് നിയമം തെറ്റിച്ചതിനെ തുടര്‍ന്ന് ഇവര് നേരിട്ട് എലിനേഷന് ഗ്രൂപ്പിലേക്ക് ഉള്‍പ്പെടുകയായിരുന്നു. ആരും നോമിനേറ്റ് ചെയ്യുക പോലും ചെയ്യാതെ എലിമിനേഷനിലെത്താനുള്ള ഭാഗ്യം ലഭിച്ചവരാണിവർ.\nഎയ്ഞ്ചലും രമ്യയും സുരക്ഷിതര്\nഏറ്റവും ഒടുവിൽ ബിഗ് ബോസ് ഹൗസിലെത്തിയവരാണ് രമ്യ പണിക്കരും എയ്ഞ്ചലും. വൈകിയെത്തിയതുകൊണ്ടു തന്നെ ഇരുവരും ഇത്തവണ എലിമിനേഷനില് ഉള്‍പ്പെടില്ലെന്ന് ബിഗ് ബോസ് അറിയിച്ചിരുന്നു. ലക്ഷ്മി ജയനെ എലിമിനേറ്റ് ചെയ്യുന്നതിന് തൊട്ട് മുന്പായിരുന്നു രണ്ട് പേരും ഷോയിൽ എത്തിയത്.\nകഴിഞ്ഞ എലിമിനേഷനില് നോമിനേഷനില് വന്നവര് എട്ട് പേരായിരുന്നു. ഭാഗ്യലക്ഷ്മി, സായ് വിഷ്ണു, ഡിംപല്, ഋതുമന്ത്ര, സന്ധ്യ മനോജ്, കിടിലന് ഫിറോസ്, ലക്ഷ്മി ജയന്, അഡോണി എന്നിവരായിരുന്നു അവര്. അക്കൂട്ടത്തില് നിന്ന് ലക്ഷ്മി ജയനായിരുന്നു പുറത്തായത്. ഭാഗ്യ ലക്ഷ്മി തലനാരിഴയ്ക്കായിരുന്നു രക്ഷപ്പെട്ടത്.\nകണ്‍ഫെഷന് റൂമിലേക്ക് ചെന്ന ഓരോ മത്സരാര്‍ത്ഥിയും അവര് പുറത്താകാനാഗ്രഹിക്കുന്ന മത്സരാര്‍ത്ഥികളെ കുറിച്ച് പറയുകയുണ്ടായി. ഓരോരുത്തരും വ്യക്തിപരമായതും അല്ലാത്തതുമായി പ്രശ്‌നങ്ങള് കണക്കിലെടുത്താണ് ആളുകളെ തിരഞ്ഞെടുത്തത്. കഴിഞ്ഞ എലിമിനേഷനില് ഉള്‍പ്പെട്ടിരുന്ന പലരും ഇത്തവണ ഒഴിവായ കാഴ്ചയാണ് കണ്ടത്.\nഇത്തവണ കൂടുതല് നോമിനേഷന് കിട്ടിയത് ഡിംപലിനാണ്- ഏഴ് പേരാണ് ഡിംപലിനെ നോമിനേറ്റ് ചെയ്തത്. സൂര്യയെ ആറ് പേർ നോമിനേറ്റ് ചെയ്തു. സായ് വിഷ്ണുവിനും ഭാഗ്യലക്ഷ്മിയ്ക്കും നാല് വീതം ആണ് നോമിനേഷൻ. കഴിഞ്ഞ എലിമിനേഷനില് ഉള്‍പ്പെടാതിരുന്ന അനൂപും സൂര്യയും ഇത്തവണ എലിമിനേഷനില് ഉണ്ടെന്നതാണ് അതിശയിപ്പിക്കുന്ന മറ്റൊരു കാര്യം.\nകഴിഞ്ഞ എലിമിനേഷനിലും ഇത്തവണത്തേതിലും ഒരുപോലെ ഉള്‍പ്പെട്ടവര് മൂന്നു പേരാണ്. ഭാഗ്യലക്ഷ്മി, ഡിംപല്, സായ് വിഷ്ണു. ഇതില് പ്രേക്ഷകര് ആഗ്രഹിക്കുന്നത് ആരൊക്കെ നില്‍ക്കാനാണെന്നത് കണ്ടറിയേണ്ടിയിരിക്കുന്നു. അതുപോലെ ചുരുങ്ങിയ സമയം കൊണ്ട് കൂടുതല് പ്രശ്‌നങ്ങള് സൃഷ്ടിച്ചവരായിരുന്നു സജ്‌നയും ഫിറോസും മിഷേലും. ഇവരുടെ ഭാവിയും എന്താകുമെന്ന് പ്രവചിക്കാനാവില്ല.\nആര് വന്നാലും ആര് പോയാലും ബിഗ് ബോസ് ഹൌസിൽ 100 ദിവസങ്ങൾ ഉണ്ടാകും. അവസാനം വരെ പിടിച്ചുനിൽക്കാൻ വേണ്ടി ഓരോരുത്തനും കഠിന ശ്രമങ്ങൾ നടത്തുന്നതിന് ഇപ്പോൾ തന്നെ പ്രേക്ഷകർ സാക്ഷിയാണ്. അടുത്ത ഘട്ടത്തിൽ എന്തൊക്കെയുണ്ടാകും എന്ന് കാത്തിരുന്ന് കാണാം.\nഭാഗ്യലക്ഷ്മി പച്ചത്തെറി പറഞ്ഞെന്ന് ഫിറോസ്, തെറിവാക്ക് ഏതെന്ന് വെളിപ്പെടുത്തി;ബിബിയ്ക്കെതിരെ 'ദേവാസുര' പരാതി\nതനിസ്വരൂപം പുറത്തെടുത്ത് ബിഗ് ബോസ്! സഞ്ജനയ്ക്കും ഫിറോസിനും അന്ത്യശാസനം, താത്പര്യമില്ലെങ്കിൽ വേണ്ട\nവ്യത്യസ്ത ലുക്കില് നടി ശിവാനി നാരായണന്: ചിത്രങ്ങള് കാണാം\nBigg Boss Malayalam Season 3: Dimpal BHal gets majority nomination for elimination this time


കൈറ്റ് റണ്ണര് • Suprabhaatham\nകോഴിക്കോട് സ്വകാര്യ എഫ്.എമ്മില് റേഡിയോ ജോക്കിയായി ജോലി നോക്കിയിരുന്ന സമയത്താണ് കാപ്പാട് കൈറ്റ് ഫെസ്റ്റ് നടക്കുന്ന വിവരം മിനി അറിഞ്ഞത്. പട്ടങ്ങള് ഒരു അത്ഭുതമായി മിനിക്ക് തോന്നിയത് അന്നാദ്യമായിട്ടാണ്\nJune 3, 2018 | 2:45 am IST\nകൊയ്ത്തു കഴിഞ്ഞ പാടങ്ങളില് നേര്‍ത്ത നൂലിന്റെ അറ്റംപിടിച്ച് എത്ര വേഗത്തില് വീശിയാലും കുരുക്ക് വീഴാതെ വാനോളം പറക്കുന്ന പട്ടങ്ങള്‍ക്കു പിറകെയോടുന്നത് മലയാളികള്‍ക്കു കുട്ടിക്കാലത്തിന്റെ നൊസ്റ്റാള്‍ജിയ മാത്രമാണ്. പട്ടം ഉണ്ടാക്കലും കാറ്റിന്റെ ദിശയ്ക്കനുസരിച്ചു പട്ടം പറത്തലുമൊക്കെ അന്നു കുട്ടികള്‍ക്ക് ഏറെ ഇഷ്ടമുള്ള ഒരു വിനോദമായിരുന്നു. എട്ടു വര്‍ഷം മുന്‍പ് കോഴിക്കോട് ജില്ലയിലെ കാപ്പാട്ട് സംഘടിപ്പിച്ച അന്താരാഷ്ട്ര കൈറ്റ് ഫെസ്റ്റിവല് കാണാനെത്തുന്നതുവരെ വടകര മേപ്പയില് സ്വദേശിനി മിനി പി.എസ് നായര്‍ക്കും ഈ നൊസ്റ്റാള്‍ജിയ മാത്രമേ പട്ടത്തിനെക്കുറിച്ച് ഉണ്ടായിരുന്നുള്ളൂ. എന്നാല് ഇന്നു സ്വന്തമായി കൈറ്റ് ക്ലബുള്ള സംസ്ഥാനത്തെ ഏക വനിത പ്രൊഫഷനല് പട്ടം പറത്തലുകാരിയായി മാറിയിരിക്കുകയാണ് 50 വയസുകാരിയായ മിനി. അന്താരാഷ്ട്ര കൈറ്റ് ഫെസ്റ്റിവല് വേദികളില് ദക്ഷിണേന്ത്യയില്‍നിന്നുള്ള അപൂര്‍വം പ്രൊഫഷനല് വനിതാ പട്ടംപറത്തലുകാരില് ഒരാള്.\nകോഴിക്കോട് സ്വകാര്യ എഫ്.എമ്മില് റേഡിയോ ജോക്കിയായി ജോലി നോക്കിയിരുന്ന സമയത്താണ് കാപ്പാട് കൈറ്റ് ഫെസ്റ്റ് നടക്കുന്ന വിവരം മിനി അറിഞ്ഞത്. പട്ടങ്ങള് ഒരു അത്ഭുതമായി മിനിക്ക് തോന്നിയത് അന്നാദ്യമായിട്ടാണ്. കണ്ടു ശീലിച്ച ആകൃതിയായിരുന്നില്ല അന്നു കണ്ട പട്ടങ്ങള്‍ക്ക്. മത്സ്യം, പക്ഷി, ഗോളം തുടങ്ങി ഒട്ടനവധി രൂപങ്ങളിലുള്ള പട്ടങ്ങള് പല വലിപ്പത്തില് ആകാശം മുട്ടെ ഒഴുകി നടക്കുന്നത് മിനി ഇമ വെട്ടാതെ നോക്കിനിന്നു. അന്നു കണ്ട കാഴ്ച മിനിയുടെ മനസില് വല്ലാത്ത ഒരു ആവേശമാണ് ഉണ്ടാക്കിയത്.\nഅപ്രതീക്ഷിതമായാണ് ഫെസ്റ്റിന്റെ ഭാഗമായി ‘വണ് ഇന്ത്യ കൈറ്റ് ‘ സംഘാംഗങ്ങളുമായി എഫ്.എമ്മില് അഭിമുഖം നടത്തുന്നത്. ആ പരിചയത്തിലൂടെ അവര്‍ക്കൊപ്പം ചേര്‍ന്നു പട്ടം പറത്തിത്തുടങ്ങി. കുട്ടിക്കാലത്ത് നൂലിന്റെ ഒരറ്റം പിടിച്ചു വെറുതെ കാറ്റില് പറത്തിയ പോലെ അത്ര എളുപ്പമായിരുന്നില്ല അത്. പട്ടം പറത്തലിന് ഒരു സയന്‍സ് ഉണ്ടെന്ന് അന്നാണ് മിനി മനസിലാക്കിയത്.\nവണ് ഇന്ത്യയില് അപ്പോള് സ്ത്രീകള് ഉണ്ടായിരുന്നില്ല. മിനിയുടെ വരവോടെ പിന്നീട് ‘ഇന്‍ക്രഡിബിള് ഇന്ത്യ’ എന്ന പേരില് സ്ത്രീകള്‍ക്കായി ഒരു വിങ് തുടങ്ങി. ഈ സംഘത്തിനൊപ്പം ചേര്‍ന്ന് ഗുജറാത്തിലെ അഹമ്മദാബാദില് നടന്ന അന്താരാഷ്ട്ര കൈറ്റ് ഫെസ്റ്റിവലില് പങ്കെടുത്തു. അവിടെ വച്ച് കൈറ്റ് എക്‌സലന്‍സ് അവാര്‍ഡും കരസ്ഥമാക്കി. എഫ്.എമ്മിലെ ജോലിയില്‍നിന്നു മാറിയപ്പോള് സ്ത്രീകള്‍ക്കായി ‘ക്രീഡ’ ഫിറ്റ്‌നെസ് സെന്റര് ആരംഭിച്ചു. സ്വന്തമായി പട്ടം ഉണ്ടാക്കിയാലേ ഈ മേഖലയില് സ്വതന്ത്രയാകാന് സാധിക്കൂ എന്നു മനസിലാക്കിയതിനെ തുടര്‍ന്ന് എറണാകുളത്തെ കൈറ്റ് ലൈഫ് ഫൗണ്ടേഷനില്‍നിന്നു പട്ടം നിര്‍മാണത്തില് പരിശീലനം നേടി. ക്രീഡയുടെ പേരില് കൈറ്റ് ക്ലബ് തുടങ്ങി. സ്വന്തമായി ഉണ്ടാക്കിയും വാങ്ങിച്ചും ക്രീഡയ്ക്ക് ഇപ്പോള് 20ഓളം പട്ടങ്ങളുണ്ട്. ഗോവയില് വച്ച് നടന്ന കൈറ്റ് ഫെസ്റ്റിവലിലാണു സ്വന്തമായുണ്ടാക്കിയ പട്ടം പറത്തുന്നത്. നാല് ലൈനുള്ള പട്ടം പറത്തലാണ് മിനിയുടെ അടുത്ത ലക്ഷ്യം.\nപട്ടം പറത്തല് കാണുന്നതു പോലെ അത്ര നിസാര കളിയല്ല. കാറ്റിന്റെ ഗതിക്കനുസരിച്ചു പട്ടത്തെ നൂലുകളാല് നിയന്ത്രിക്കാന് കഴിയണമെങ്കില് നല്ല ഊര്‍ജവും കായികശേഷിയും വേണം. രാവിലെ 10 മുതല് വൈകിട്ട് നാലുവരെയാണു പറത്തല് സമയം. ഈ സമയത്ത് വെയില് കൊണ്ടു നടക്കുക ബുദ്ധിമുട്ടാണ്. ഈ കാരണങ്ങളാണു സ്ത്രീകളെ പട്ടംപറത്തലില്‍നിന്നു പിറകോട്ടടിപ്പിക്കുന്നതെന്നാണ് മിനി പറയുന്നത്.\nപട്ടം നിര്‍മാണത്തില് സ്‌കൂള്, കോളജ് വിദ്യാര്‍ഥികള്‍ക്കായി വര്‍ക്ക്‌ഷോപ്പുകള് നടത്താറുണ്ട് അവര്. ഫിറ്റ്‌നെസ് സെന്ററിനു പുറമെ മകന് അനന്തപത്മനാഭനോടൊപ്പം ജൈവകൃഷി, സൗജന്യ പുസ്തക വിതരണം എന്നിവയുമായി സന്തോഷത്തിന്റെ നൂലില് വാനോളം ഉയര്‍ന്നു പറക്കുകയാണ് മിനി.\nഓപറേഷന് ചെയ്ത ഡോക്ടര്‍മാര് ഞെട്ടി; രോഗിയുടെ വയറ്റില് നിന്ന് ലഭിച്ചത് സ്പൂണും കത്തിയും സ്‌ക്രൂഡ്രൈവറും ടൂത്ത് ബ്രഷും!


കല്യാണ് സിംഗിന്റെ മൃതദേഹത്തില് ദേശീയ പതാകയ്ക്ക് മുകളില് ബി.ജെ.പി പതാക; പ്രതിഷേധം - Media Vision News\nകല്യാണ് സിംഗിന്റെ മൃതദേഹത്തില് ദേശീയ പതാകയ്ക്ക് മുകളില് ബി.ജെ.പി പതാക; പ്രതിഷേധം\nലഖ്‌നൗ: അന്തരിച്ച ഉത്തര്‍പ്രദേശ് മുഖ്യമന്ത്രി കല്യാണ് സിംഗിന്റെ ശവസംസ്‌ക്കാര ചടങ്ങില് ദേശീയ പതാകയെ അപമാനിച്ചെന്ന് ആരോപണം. കല്ല്യാണ് സിംഗിന്റെ ഭൗതികദേഹത്തിന് മുകളില് ബി.ജെ.പി പതാക പുതപ്പിച്ചതായിട്ടാണ് ആരോപണം.\nയു.പി മുഖ്യമന്ത്രി യോഗി ആദിത്യനാഥ് കല്യാണ് സിംഗിന് ആദരാഞ്ജലികള് അര്‍പ്പിക്കുന്ന ചിത്രങ്ങളില് ദേശീയ പതാകയ്ക്ക് മുകളില് ബി.ജെ.പി പതാക പുതപ്പിച്ചിരിക്കുന്നത് കാണുന്നുണ്ട്.\nപ്രധാനമന്ത്രി നരേന്ദ്ര മോദിയും ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥും ഉള്‍പ്പെടെ നിരവധി ബി.ജെ.പി നേതാക്കള് കല്യാണ് സിംഗിന് ആദരാഞ്ജലി അര്‍പ്പിച്ചിരുന്നു.\nകല്യാണ് സിംഗിന് യോഗി ആദിത്യനാഥ് ആദരാഞ്ജലികള് അര്‍പ്പിക്കുന്നതിന്റെ ചിത്രങ്ങള് യോഗി തന്നെ ട്വിറ്ററില് പങ്കുവെച്ചിരുന്നു. ചിത്രത്തിനെതിരെ വ്യാപക പ്രതിഷേധമാണ് സോഷ്യല് മീഡിയയില് ഉയരുന്നത്.\nഇന്ത്യന് പതാക കോഡിലെ സെക്ഷന് 2.2 (viii) പ്രകാരം, ‘ദേശീയ പതാകയ്ക്ക് ഉയരത്തിലോ മുകളിലോ മറ്റ് പതാക ഉയര്‍ത്തരുത്; പതാക ഉയര്‍ത്തുന്നതില് നിന്ന് പൂക്കളോ മാലകളോ ചിഹ്നമോ ഉള്‍പ്പെടെയുള്ള ഒരു വസ്തുവും പതാകയുടെ മുകളില് സ്ഥാപിക്കരുത്.എന്നാണ് ചട്ടം.\nഈ ചട്ടം ബി.ജെ.പി നേതാക്കള് ലംഘിച്ചെന്നും യോഗി അടക്കമുള്ള നേതാക്കള്‍ക്കെതിരെ കേസ് എടുക്കണമെന്നുമാണ് സോഷ്യല് മീഡിയ ആവശ്യപ്പെടുന്നത്.\nകഴിഞ്ഞ ദിവസമാണ് ഉത്തര്‍പ്രദേശ് മുന് മുഖ്യമന്ത്രിയും മുന് രാജസ്ഥാന് ഗവര്‍ണറുമായ കല്യാണ് സിംഗ് അന്തരിച്ചത്. 89 വയസ്സായിരുന്നു. ജൂലൈ നാലുമുതല് ഇദ്ദേഹം സഞ്ജയ്ഗാന്ധി പോസ്റ്റ് ഗ്രാജ്വേറ്റ് ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സസില് ചികിത്സയിലായിരുന്നു.\nരണ്ട് തവണ ലോക്സഭാ എം.പിയായിരുന്നു കല്യാണ് സിംഗ്. യു.പിയില് ബി.ജെ.പിയെ അധികാരത്തിലെത്തിച്ചത് കല്യാണ് സിംഗായിരുന്നു. ബാബരി മസ്ജിദ് തകര്‍ക്കുന്ന സമയത്ത് കല്യാണ് സിംഗ് ആയിരുന്നു യു.പി മുഖ്യമന്ത്രി.\nPrevious articleഒന്നു പോയാലോ? എവിടെ കുഴിച്ചാലും സ്വർണവും വജ്രവും കിട്ടുന്ന നാട്; സിയറ ലിയോണിനെ കുറിച്ച് അറിയാമോ\nNext articleപത്ത് ദിവസത്തെ വരുമാനം 60 കോടി, ഓണത്തിന് റെക്കോര്‍ഡ് മദ്യവില്‍പ്പന; ഏറ്റവും കൂടുതല് വില്‍പ്പന കുന്നംകുളത്ത്


അന്യ വംശത്തിൽ നിന്ന് വിവാഹം കഴിക്കുന്നതിനെ പറ്റി വേദപുസ്തകം എന്തു പറയുന്നു?\nചോദ്യം: അന്യ വംശത്തിൽ നിന്ന് വിവാഹം കഴിക്കുന്നതിനെ പറ്റി വേദപുസ്തകം എന്തു പറയുന്നു?\nഉത്തരം: അന്യ ജാതിയില് നിന്ന് വിവാഹം പാടില്ല എന്ന് പഴയ നിയമം ഇസ്രായേൽ മക്കളെ പഠിപ്പിചിരുന്നു (ആവർത്തനം 7:3-4). നിറ വ്യത്യാസം കൊണ്ടോ, വർഗ്ഗീയ വ്യത്യാസം കൊണ്ടൊ അല്ല ദൈവം ഈ കല്പന കൊടുത്തത് മറിച്ച് മത വ്യത്യാസം കൊണ്ടാണ്. ജാതികൾ അന്യ ദൈവങ്ങളെ ആരാധിച്ചിരുന്നത് കൊണ്ടാണ് അന്യ ജാതിയിൽ നിന്ന് വിവാഹം പാടില്ല എന്ന് ദൈവം കല്പിച്ചത്. വിഗ്രഹ ആരാധനക്കാരായ പുറജാതിക്കാരുമായി വിവാഹബന്ധത്തില് ഏര്‍പ്പെട്ടാൽ ദൈവജനത്തെ അവർ വഴി തെറ്റിക്കും എന്നതായിരുന്നു അതിനു കാരണം. മലാഖി 2: 11 അനുസരിച്ച് ഇത് തന്നെയാണ് ഇസ്രായേൽ മക്കൾക്ക് സംഭവിച്ചത്.\nഅതുപോലെ പുതിയനിയമത്തിലും വിവാഹത്തെ സംബന്ധിച്ചുള്ള ആത്മീയ വിശുദ്ധിയെ കുറിച്ചുള്ള കല്പന നൽകിയിട്ടുണ്ട്. അത് വെറും ജാതിയുടേയോ വംശത്തിന്റേയോ അടിസ്ഥാനത്തിലല്ല. "നിങ്ങള് അവിശ്വാസികളോട് ഇണയില്ലാപ്പിണ കൂടരുത്; നീതിക്കും അധര്‍മ്മത്തിനും തമ്മിൽ എന്തൊരു ചേര്‍ച്ച? വെളിച്ചത്തിന് ഇരുളിനോട് എന്താണ് കൂട്ടായ്മ?" (2കൊരിന്ത്യർ 6:14). ഏക ദൈവ വിശ്വാസികളായിരുന്ന യിസ്രയേല്യര് അവിശ്വാസികളായ മറ്റു ജാതിക്കാരുമായി വിവാഹബന്ധത്തിൽ ഏര്‍പ്പെടരുത് എന്നു പറഞ്ഞിരുന്നതുപോലെ സത്യ ദൈവവിശ്വാസികളായ ക്രിസ്ത്യാനികളും അവിശ്വാസികളുമായി വിവാഹബന്ധത്തിൽ ഏര്‍പ്പെടുവാൻ പാടില്ല എന്നതാണ് കല്‍പന. അല്‍പം കൂടെ വ്യക്തമായി പറഞ്ഞാൽ അന്യവംശക്കാരുമായി വിവാഹബന്ധത്തില് ഏര്‍പ്പെടരുത് എന്ന് ബൈബിൾ പറഞ്ഞിട്ടില്ല. അങ്ങനെ ആരെങ്കിലും ചെയ്യുന്നുണ്ടെങ്കിൽ അത് ദൈവീക അധികാരത്തിൽ നിന്നല്ല.\nഒരു വ്യക്തിയെപ്പറ്റി നാം തീരുമാനിക്കേണ്ടത് തന്റെ ശരീര നിറത്തിന്റെ അടിസ്ഥാനത്തിലല്ല; സ്വഭാവത്തിന്റെ അടിസ്ഥനത്തിലാണ് എന്ന് മാർട്ടിൻ ലൂതർ രാജാവ്, ജൂനിയർ പറഞ്ഞിട്ടുണ്ട്. ശരീര നിറത്തിന്റേയോ മറ്റേതെങ്കിലും ഭൌമീക കാര്യത്തിന്റേയോ അടിസ്ഥാനത്തിൽ നാം മുഖപക്ഷം കാണിക്കുവാന് പാടില്ല എന്ന് വേദപുസ്തകം വളരെ വ്യക്തമായി പഠിപ്പിക്കുന്നു (യാക്കോബ് 2:1-10, ഒന്നാം വാക്യവും ഒന്‍പതാം വാക്യവും പ്രത്യേകം ശ്രദ്ധിക്കുക). ഒരു ക്രിസ്തീയ വിശ്വാസി തന്റെ ജീവിതപങ്കാളിയെ തെരഞ്ഞെടുക്കുന്നത് വെറും ഭൗമീക കാര്യങ്ങളെ ആശ്രയിച്ചായിരിക്കരുത്. ക്രിസ്തുവില് വിശ്വസിച്ച് വീണ്ടും ജനനം പ്രാപിച്ച ആളാണോ എന്നാണ് ആദ്യമായി ഉറപ്പു വരുത്തേണ്ടത് (യോഹന്നാൻ 3:3-5). സംമിശ്രവിവാഹം ശരിയോ തെറ്റോ എന്നതല്ല പ്രശ്നം; വിവാഹം ദൈവസന്നിധിയില് ആലോചിച്ച് പ്രാര്‍ത്ഥിച്ച് ദൈവഹിതം മനസ്സിലാക്കി ചെയ്യേണ്ട ഒരു കാര്യമാണ്. വെറും ഭൌമീകമല്ല ആത്മീയകാര്യത്തിനാണ് മുൻഗണന കൊടുക്കേണ്ടത്.\nസംമിശ്രവിവാഹം കൂടുതൽ ശ്രദ്ധിച്ചു ചെയ്യേണ്ട കാര്യമാണെന്നതിൽ സംശയമില്ല. കാരണം മിശ്രവിവാഹിതര്‍ക്ക് തമ്മിൽ തമ്മിൽ കൂടുതൽ വിട്ടുവീഴ്ചകൾ ജീവിതത്തിൽ ചെയ്യേണ്ടി വരുമെന്നു മാത്രമല്ല ചുറ്റുപാടുമുള്ളവരും ചിലപ്പോള് അങ്ങനെയുള്ളവരെ സ്വീകരിക്കുവാൻ അല്‍പം മടി കാണിച്ചു എന്നുവന്നേക്കാവുന്നതാണ്. ചിലര്‍ക്ക് സ്വന്തകുടുംബങ്ങളിൽ നിന്നു തന്നെ അവഗണനയും പുച്ഛവും സഹിക്കേണ്ടി വരും. ചിലപ്പോള് അവരുടെ മക്കളേയും മക്കളുടെ ഭാവിയേയും ഇത് ബാധിച്ചു എന്നു വരാവുന്നതാണ്. ഇങ്ങനെയുള്ള കാര്യങ്ങളെ ശ്രദ്ധയോടെ പരിഗണിച്ച ശേഷമേ ഒരു സംമിശ്രവിവാഹ ബന്ധത്തിൽ ഏര്‍പ്പെടുവാൻ പാടുള്ളു. “യെഹൂദൻ എന്നും യവനൻ എന്നും വ്യത്യാസമില്ല; എല്ലാവർക്കും കർത്താവ് ഒരുവൻ തന്നെ.“ (റോമർ 10: 12) ക്രിസ്തുവിലുള്ള ഐക്യതയ്ക്ക് ഒരു നല്ല ഉദാഹരണമായിരിക്കും നിറ വ്യത്യാസമില്ലാതെ ഒരുമിച്ച് ആരാധിക്കുന്ന സഭ അല്ലെങ്കിൽ ഒരു സംമിശ്ര വിവാഹം.


Donald Trump will launch new political party in US- Report | ഡൊണാള്‍ഡ് ട്രംപ് പുതിയ രാഷ്ട്രീയ പാര്‍ട്ടി രൂപീകരിക്കുമെന്ന് റിപ്പോര്‍ട്ട്; പാട്രിയറ്റ് പാര്‍ട്ടി - Malayalam Oneindia\nട്രംപിന്റെ ട്വിറ്റർ അക്കൗണ്ട് പുനഃസ്ഥാപിച്ചേക്കും; മസ്കിന്റെ തീരുമാനത്തോട് അനുയോ ജിച്ച് ജാക്ക് ഡോർസി\nട്രംപിന്റെ ട്വിറ്റർ അക്കൗണ്ട് പുനഃസ്ഥാപിക്കണമെന്ന ആവശ്യവുമായി റിപ്പബ്ലിക്കൻസ് രം ഗത്ത്\nപുടിൻ മാറിപ്പോയി, അധിനിവേശം നടത്തുമെന്ന് പ്രതീക്ഷിച്ചില്ല : ഡൊണാൾഡ് ട്രംപ്\nഅമേരിക്ക ചൈനീസ് പതാകയുമായി റഷ്യയില് ബോംബിടുക, പിന്നെ റഷ്യയും ചൈനയും യുദ്ധമാകും, നമുക്ക് കണ്ടിരിക്കാം: ട്രംപ്\n1 min ago വിജയ് ബാബുവിന്റെ ജാമ്യം റദ്ദാക്കുമോ? ഇന്ന് നിര്‍ണായകം; സര്‍ക്കാരിന്റേയും നടിയുടേയും വാദങ്ങള് ഇങ്ങനെ\n27 min ago 'നൂപുര് ശര്‍മ്മയുടെ തല വെട്ടൂ, വീട് സമ്മാനമായി തരാം'; അക്രമത്തിന് ആഹ്വാനം, അജ്മീറിലെ പുരോഹിതന് അറസ്റ്റില്\n28 min ago വിവാദ പരാമര്‍ശത്തില് സജി ചെറിയാനെതിരെ കേസ്? പ്രാഥമിക അന്വേഷണത്തിന് ഉത്തരവ്\nUpdated: Wed, Jan 20, 2021, 18:04 [IST]\nവാഷിങ്ടണ്: സംഭവ ബഹുലമായിരുന്നു ഡൊണാള്‍ഡ് ട്രംപ് അമേരിക്കന് പ്രസിഡന്റായ കഴിഞ്ഞ നാല് വര്‍ഷം. വിദ്വേഷം ജനിപ്പിച്ചും വിദേശികളെ അകറ്റിയും വിദേശ രാഷ്ട്രങ്ങള്‍ക്കിടയില് മേല്‍ക്കോയ്മ സ്ഥാപിക്കാന് ശ്രമിച്ചും ഭീഷണി മുഴക്കിയും യുദ്ധത്തിന് കോപ്പുകൂട്ടിയുമെല്ലാം ട്രംപ് വാര്‍ത്തകളില് എപ്പോഴും ഇടം പിടിച്ചു. രണ്ടാമൂഴം തേടിയ ട്രംപിനെ പക്ഷേ അമേരിക്കക്കാര് പിന്തുണച്ചില്ല. ട്രംപ് പരാജയപ്പെട്ടു. പരാജയം സമ്മതിക്കാന് അദ്ദേഹം തയ്യാറായിരുന്നില്ല. വളരെ വൈകിയാണ് ട്രംപ് രാഷ്ട്രീയ സാഹചര്യം മനസിലാക്കി പടിയിറങ്ങുന്നത്.\nഇന്ന് ട്രംപ് അധികാരം ഔദ്യോഗികമായി ഒഴിയുകയാണ്. അവസാന ദിനത്തില് പോലും ട്രംപ് പ്രസിഡന്റിന്റെ പദവി ഉപയോഗിച്ച് തന്നോട് അടുപ്പമുള്ളവര്‍ക്ക് കേസുകളില് നിന്ന് ഇളവ് നല്‍കി. പടിയിറങ്ങിയാല് ട്രംപിന്റെ അടുത്ത പരിപാടി എന്താകും എന്ന ചോദ്യവും ഉയരുന്നുണ്ട്. ഈ വേളയിലാണ് ട്രംപ് പുതിയ രാഷ്ട്രീയ പാര്‍ട്ടി രൂപീകരിക്കുമെന്ന വാര്‍ത്ത വന്നിരിക്കുന്നത്.\nപുതിയ രാഷ്ട്രീയ പാര്‍ട്ടി രൂപീകരിക്കുന്നത് സംബന്ധിച്ച് ട്രംപ് തന്റെ അടുത്ത വൃത്തങ്ങളുമായി ചര്‍ച്ച നടത്തിയെന്ന് വാള്‍സ്ട്രീറ്റ് ജേണല് റിപ്പോര്‍ട്ട് ചെയ്തു. പാട്രിയറ്റ് പാര്‍ട്ടി എന്ന പേരില് പുതിയത് രൂപീകരിക്കാനാണ് ആലോചന. അമേരിക്കന് രാഷ്ട്രീയത്തില് ഇനിയും നിറഞ്ഞു നില്‍ക്കാന് തന്നെയാണ് ട്രംപിന്റെ തീരുമാനം എന്ന് ഇതില്‍നിന്ന് വ്യക്തമാകുന്നു.\nഎന്നാല് മൂന്നാം പാര്‍ട്ടിക്ക് അമേരിക്കന് രാഷ്ട്രീയത്തില് എത്രത്തോളം പ്രാധാന്യമുണ്ടാകും എന്നതാണ് മറ്റൊരു കാര്യം. റിപബ്ലിക്കന് പാര്‍ട്ടി, ഡെമോക്രാറ്റിക് പാര്‍ട്ടി എന്നീ രണ്ട് പാര്‍ട്ടികള്‍ക്കാണ് അമേരിക്കയില് സ്വാധീനമുള്ളത്. അനേകം പാര്‍ട്ടികള് വേറെയുമുണ്ടെങ്കിലും അവര്‍ക്കൊന്നും തിരഞ്ഞെടുപ്പ് രംഗത്തെ പ്രാതിനിധ്യമില്ല. അതുകൊണ്ടുതന്നെ ട്രംപ് പുതിയ പാര്‍ട്ടി രൂപീകരിച്ചാലും കാര്യമായ ചലനം സൃഷ്ടിക്കാന് സാധിക്കില്ല എന്നാണ് വിലയിരുത്തല്.\nട്രംപ് പുതിയ പാര്‍ട്ടിയുണ്ടാക്കുന്നതിനെ റിപബ്ലിക്കന് പാര്‍ട്ടി പ്രോല്‍സാഹിപ്പിക്കില്ല. കാരണം അവരുടെ വോട്ട് ബാങ്ക് ഭിന്നിപ്പിക്കുന്നതാണ് ട്രംപിന്റെ നീക്കം. ട്രംപ് അനുകൂലികളായ ഒട്ടേറെ തീവ്ര വലതുപക്ഷക്കാര് അമേരിക്കയിലുണ്ട്. കറുത്ത വര്‍ഗക്കാരെ അടിമകളെ പോലെ കാണുന്ന, വിദേശികള്‍ക്ക് ജോലി നല്‍കരുതെന്ന് ആവശ്യപ്പെടുന്ന, മെക്‌സിക്കന് അതിര്‍ത്തിയില് മതില് കെട്ടി കുടിയേറ്റം തടയണമെന്ന് ആവശ്യപ്പെടുന്ന ഒരു വിഭാഗം. അതുകൊണ്ടുതന്നെ ട്രംപിന് പിന്നിലും ജനം അണിനിരക്കുമെന്ന് ഉറപ്പാണ്.\nഭരണത്തിന്റെ അവസാന നാളുകളില് ട്രംപ് റിപബ്ലിക്കന് പാര്‍ട്ടിയിലെ പ്രമുഖരുമായി സുഖത്തിലല്ലായിരുന്നു. കാപ്പിറ്റോളില് കലാപം നടത്തിയ ട്രംപ് അനുകൂലികളുടെ നീക്കം അദ്ദേഹത്തെ തീര്‍ത്തും ഒറ്റപ്പെടുത്തുകയാണ് ചെയ്തത്. അമേരിക്കയെ ലോകരാജ്യങ്ങള്‍ക്ക് മുമ്പില് നാണം കെടുത്തുന്നതായിരുന്നു പാര്‍ലമെന്റ് ആക്രമണം. ട്രംപിന്റെ പുതിയ പാര്‍ട്ടി രൂപീകരണ വിഷയത്തില് വൈറ്റ് ഹൗസ് പ്രതികരിക്കാന് തയ്യാറായില്ല.\nഞാന് പ്രസിഡന്റായിരുന്നപ്പോള് റഷ്യ കുഴപ്പമൊന്നും ഉണ്ടാക്കിയില്ലായിരുന്നു; ബൈഡനെതിരെ ട്രംപ്\n'പുടിനെ ശരിക്കറിയാം, പുടിൻ ഒരു ജീനിയസ് ആണ്', റഷ്യൻ പ്രസിഡണ്ടിനെ പുകഴ്ത്തി ഡൊണാൾഡ് ട്രംപ്\nട്രംപിന് സൗദി ശരിക്കും പണി കൊടുത്തതാണോ? സമ്മാനങ്ങള് സകലതും വ്യാജം!! ഞെട്ടിക്കുന്ന റിപ്പോര്‍ട്ട്\nകാബൂള് വളഞ്ഞ് താലിബാന്, എല്ലാം ബൈഡന് കാരണം, നിങ്ങള്‍ക്ക് എന്നെ മിസ് ചെയ്യുന്നില്ലേയെന്ന് ട്രംപ്\nട്രംപ് കോക്ടെയില് കേരളത്തിലും: ഒറ്റ ഡോസിന് വില 60000, നല്‍കുന്നത് സൗജന്യമായി\nയുഎസ്സിനെ ഇളക്കി മറിച്ച് ഡൊണാള്‍ഡ് ട്രംപിന്റെ വരവ്, ബൈഡനെതിരെ.... മെക്‌സിക്കന് അതിര്‍ത്തിയിലെത്തി\nഎല്ലാ രാജ്യങ്ങളും ചേര്‍ന്ന് ചൈനക്ക് മേല് 10 ട്രില്ല്യണ് ഡോളര് നഷ്ടപരിഹാരം ചുമത്തണം: ട്രംപ്\nകൊവിഡ് പ്രതിരോധത്തിന് ട്രംപ് ഉപയോഗിച്ച കോക്‌ടെയില് ഇന്ത്യയില്, വില കേട്ടാല് ശരിക്കും ഞെട്ടും\ndonald trump us presidential election 2020 joe biden ഡൊണാള്‍ഡ് ട്രംപ്\nDonald Trump will launch new political party in US- Report


മെസിക്കെന്താ എന്തും ആവാമെന്നാണോ? ക്രിസ്റ്റിയാനോയെ വിലക്കിയത് ഓര്‍മയില്ലേ?\nBy സമകാലിക മലയാളം ഡെസ്‌ക് | Published: 13th September 2017 05:09 PM |\nLast Updated: 13th September 2017 05:12 PM | A+A A- |\nമിന്നുന്ന പ്രകടനമാണ് നൗക്യാംപില് മെസി പുറത്തെടുത്തത്. യുവന്റസിനെതിരെ രണ്ടു തകര്‍പ്പന് ഗോളുകള്. അവയുടെ ചിറകിലേറിയാണ് ബാഴ്‌സ മൂന്നു ഗോളിന്റെ ജയത്തോടെ ലീഗ് സീസണു തുടക്കമിട്ടത്. അതെല്ലാം സമ്മതിക്കുമ്പോഴും എന്തോ കുഴപ്പമില്ലേയെന്നാണ് സോക്കര് പ്രേമികള് ചോദിക്കുന്നത്. രണ്ടാം പകുതിയുടെ തുടക്കത്തിലെ റഫറിയുമായുള്ള ആ കശപിശ, പിന്നെ പിന്നില് നിന്നുള്ള ആ കൈവയ്ക്കല്. അതില് എന്തോ കുഴപ്പമുണ്ട്. അങ്ങനെയൊരു കുഴപ്പത്തിനാണ് ക്രിസ്റ്റിയാനോ അഞ്ചു മത്സരം പുറത്തിരിക്കേണ്ട സാഹചര്യമുണ്ടായത്. അപ്പോള്‍പ്പിന്നെ മെസിക്ക് എന്തും ആവാമെന്നാണോ?\nബാഴ്‌സ-യുവന്റസ് മത്സരം കഴിഞ്ഞ് സമൂഹ മാധ്യമങ്ങളില് ചൂടേറിയ ചര്‍ച്ച മെസിയും റഫറിയുമായുള്ള ആ തര്‍ക്കമാണ്. യാനിക്കിനെ പൂട്ടാനുള്ള ശ്രമത്തിനിടെയാണ് റഫറി ഡാമിര് സ്‌കോമിന മെസിക്കെതിരെ ഫൗള് വിളിച്ചത്. ഇതിനെ മെസിയും കൂട്ടരും ചലഞ്ച് ചെയ്ത്. എന്നിട്ടും അരിശം തീരാതെ റഫറിയെ പിന്നാലെ ചെന്ന് പിന്നിലൂടെ തോളത്തു കൈയിട്ട് സംസാരിക്കുകയായിരുന്നു മെസി. ഇതിനെതിരെ എന്താണ് നടപടിയില്ലാത്തത് എന്നാണ് ട്വിറ്ററിലെ സോക്കര് ആരാധകരുടെ ചോദ്യം.\nകളിക്കാര് റഫറിയുടെ ദേഹത്തു തൊട്ടാല് കടുത്തതാണ് കാല്‍പ്പന്തുകളിയില് ശിക്ഷ. അടുത്തിടെ അതിന്റെ ചൂടറിഞ്ഞത് ക്രിസ്റ്റ്യാനോ റൊണാള്‍ഡോയാണ്. സ്പാനിഷ് സൂപ്പര് കപ്പില് ബാഴ്‌സയ്‌ക്കെതിരായ മത്സരത്തില് റഫറി റിക്കാര്‍ഡോ ബര്‍ഗോസിന്റെ ശരീരത്തു സ്പര്‍ശിച്ച ക്രിസ്റ്റിക്ക് അഞ്ചു മത്സരത്തിലെ വിലക്കാണ് ശിക്ഷ വന്നത്.\nക്രിസ്റ്റിയാനോയ്ക്ക് വിലക്കും ചുവപ്പു കാര്‍ഡും ശിക്ഷ വിധിച്ചപ്പോള് മെസിക്ക് മഞ്ഞക്കാര്‍ഡ് മാത്രം. ഇതു ചൂണ്ടിക്കാട്ടിയാണ് ട്വിറ്ററാറ്റി ചോദിക്കുന്നത്, മെസിക്കെന്താ കൊമ്പുണ്ടോ?\nബാഴ്‌സ ക്രിസ്റ്റ്യാനോ റൊണാള്‍ഡോ മെസി


Mohanlal to begin Suresh Nair project soon - Malayalam Filmibeat\n| Published: Wednesday, July 31, 2013, 15:16 [IST]\nമോഹന്‍ലാല് നായകനാകുന്ന ജോഷി ചിത്രം സംബന്ധിച്ച ചര്‍ച്ചകള് പുരോഗമിക്കുന്നു. ബോളിവുഡില് ഹിറ്റായ കഹാനിയെന്ന ചിത്രത്തിന്റെ തിരക്കഥാകൃത്ത് സുരേഷ് നായര് ഒരുക്കുന്ന തിരക്കഥയില് മോഹന്‍ലാലിനെ നായികനാക്കി ജോഷി ചിത്രമൊരുക്കാന് പോകുന്നുവെന്ന് നേരത്തേ തന്നെ വാര്‍ത്ത വന്നതാണ്.\nകഴിഞ്ഞ ദിവസം ഇതുമായി ബന്ധപ്പെട്ട ചര്‍ച്ചകള്‍ക്കായി മോഹന്‍ലാലും സുരേഷ് നായരും കൂടിക്കാഴ്ച നടത്തി. ചര്‍ച്ച കഴിഞ്ഞതിന് പിന്നാലെ മോഹന്‍ലാല് അക്കാര്യം ഫേസ്ബുക്കിലൂടെ ആരാധകരെ അറിയിക്കുകയും ചെയ്തു. കഹാനി, ഡി ഡെ എന്നീ ബോളിവുഡ് ചിത്രങ്ങളുടെ തിരക്കഥാകൃത്ത് സുരേഷ് നായരുമായി സംസാരിച്ചു. അദ്ദേഹത്തിന്റെ തിരക്കഥയില് ജോഷി സംവിധാനം ചെയ്യുന്ന ചിത്രത്തെക്കുറിച്ചുള്ള ചര്‍ച്ചകള് പുരോഗമിക്കുന്നുവെന്നായിരുന്നു മോഹന്‍ലാലിന്റെ സ്റ്റാറ്റസ് അപ്‌ഡേറ്റ്.\nതിരക്കഥയുടെ ഏകദേശ രൂപവുമായാണ് സുരേഷ് നായര് മോഹന്‍ലാലിനെ കാണാനെത്തിയതെന്നും തിരക്കഥ വായിച്ച് ലാല് ആകെ ആവേശത്തിലായിരിക്കുകയാണെന്നുമാണ് ചലച്ചിത്രലോകത്തുനിന്നുള്ള സൂചനകള്.\nസുരേഷ് നായരുടെ തിരക്കഥയും മോഹന്‍ലാലിന്റെ സാന്നിധ്യവും ജോഷിയുടെ സംവിധാനവുമായതുകൊണ്ടുതന്നെ ചലച്ചിത്രലോകത്ത് ഈ ചിത്രത്തെക്കുറിച്ച് വലിയ ചര്‍ച്ചകളാണ് നടക്കുന്നത്.\nജോഷി ഇപ്പോള് സുരേഷ് ഗോപിയും ജയറാമും അഭിനയിക്കുന്ന സലാം കാശ്മീര് എന്ന ചിത്രത്തിന്റെ തിരക്കിലാണ്. ഈ ചിത്രത്തിന്റെ ജോലികഴിഞ്ഞാലുടന് ലാല് ചിത്രത്തിന്റെ ജോലികളിലേയ്ക്ക് ജോഷി കടക്കുമെന്നാണ് അറിയുന്നത്. സലാം കാശ്മീരിന്റെ തിരക്കിനിടയില് അണിയറയില് മോഹന്‍ലാല് ചിത്രത്തിനായുള്ള ചര്‍ച്ചകളും മറ്റും സമാന്തരമായി കൊണ്ടുപോവുകയാണ് ജോഷി.\nമോഹന്‍ലാലും ജോഷിയുമായി അവസാനം ചെയ്ത ചിത്രം ലോക്പാ്ല് ആയിരുന്നു. വന് പരാജയമായിരുന്നു ഈ ചിത്രത്തിന് നേരിടേണ്ടിവന്നത്. പുതിയ ചിത്രത്തിലൂടെ ലോക്പാലിന്റെ കറ മായ്ക്കാന് കഴിയുമെന്ന വിശ്വാസത്തിലാണത്രേ ജോഷിയും ലാലും.\nRead more about: mohanlal joshi suresh nair superstar script lokpal മോഹന്‍ലാല് ജോഷി സുരേഷ് നായര് നടന് സംവിധായകന് സൂപ്പര്‍താരം ലോക്പാല് തിരക്കഥ\nIt was earlier announced that the Kahaani fame Suresh Nair will script foraMohanlal project, to be directed by Joshy. Last weekend, the duo met for further discussions


Mentally Disabled Indian Woman in Saudi, ഒരു മാസം മുമ്പ് സൗദിയിലെത്തി, മാനസികാസ്വാസ്ഥ്യം മൂലം തെരുവില് അലഞ്ഞു, ഒടുവില് ഇന്ത്യക്കാരി നാട്ടിലേക്ക് - mentally disabled woman wandered in saudi arabia finally back to india - Samayam Malayalam\nmentally disabled woman wandered in saudi arabia finally back to india\nഒരു മാസം മുമ്പ് സൗദിയിലെത്തി, മാനസികാസ്വാസ്ഥ്യം മൂലം തെരുവില് അലഞ്ഞു, ഒടുവില് ഇന്ത്യക്കാരി നാട്ടിലേക്ക്\nMary T | Samayam Malayalam | Updated: May 14, 2022, 2:32 PM\nഈദ് അവധി കഴിഞ്ഞ ഉടന് തന്നെ വനിത അഭയകേന്ദ്രം അധികാരികള് ജ്യോതിയുടെ ഫൈനല് എക്‌സിറ്റ് അടിച്ചു നല്‍കി. നവയുഗം കുടുംബവേദി ജ്യോതിയ്ക്ക് വിമാനടിക്കറ്റ് എടുത്തു നല്‍കി.\nഒരു മാസം മുമ്പാണ് ദമാമിലെ ഒരു സൗദി ഭവനത്തില് വീട്ടുജോലിക്കാരിയായി ജ്യോതി എത്തിയത്\nസൗദി പോലീസാണ് ജ്യോതിയെ ദമാം വനിത അഭയകേന്ദ്രത്തില് പാര്‍പ്പിച്ചത്\nനവയുഗം ജീവകാരുണ്യ പ്രവര്‍ത്തകരെ സൗദി അധികാരികളാണ് വിവരം അറിയിച്ചത്\nറിയാദ്: മാനസികാസ്വാസ്ഥ്യം നേരിട്ട് തെരുവില് നടന്ന ഇന്ത്യക്കാരിയായ വീട്ടുജോലിക്കാരിക്ക് മലയാളി സാമൂഹിക പ്രവര്‍ത്തകര് സഹായമായി. മഹാരാഷ്ട്ര മുംബൈ അന്ദേരി വെസ്റ്റ് സ്വദേശിനിയായ ജ്യോതി രാജേന്ദ്ര ഹര്‍ണല് ആണ് ദമാമിലെ നവയുഗം സാംസ്‌കാരിക വേദിയുടെ സഹായത്തോടെ നാട്ടിലേക്ക് മടങ്ങിയത്.\nAlso Read: 2022 ലെ ആദ്യ പാദത്തില് കുവൈറ്റ് സ്വദേശികളും പ്രവാസികളും ചെലവാക്കിയത് രണ്ടര ലക്ഷം കോടി രൂപ\nഒരു മാസം മുമ്പാണ് ദമാമിലെ ഒരു സൗദി ഭവനത്തില് വീട്ടുജോലിക്കാരിയായി ജ്യോതി എത്തിയത്. രണ്ടാഴ്ച കഴിഞ്ഞപ്പോള് പുതിയ സാഹചര്യങ്ങളോട് പൊരുത്തപ്പെടാനാകാതെ മാനസിക സമ്മര്‍ദ്ദത്തിലായതോടെ മാനസിക രോഗലക്ഷണങ്ങള് പ്രകടിപ്പിക്കാന് തുടങ്ങി. പിന്നീട് ആ വീട്ടില് നിന്നും പുറത്തുചാടിയ അവര് തെരുവിലൂടെ അലഞ്ഞു നടന്നു. ഇതുകണ്ട സൗദി പോലീസ് അവരെ ദമാം വനിത അഭയകേന്ദ്രത്തില് പാര്‍പ്പിച്ചു.\nവനിത അഭയകേന്ദ്രത്തില് വെച്ചും ജ്യോതി എത്രയും വേഗം നാട്ടില് പോകണമെന്ന് പറഞ്ഞു ബഹളമാക്കുകയും അക്രമാസക്തമായി പെരുമാറുകയും ചെയ്തു. ഇതേതുടര്‍ന്ന്, നവയുഗം ജീവകാരുണ്യ പ്രവര്‍ത്തകരെ സൗദി അധികാരികള് അറിയിച്ചു.\nAlso Read: യുഎഇ പ്രസിഡന്‍റിന്‍റെ നിര്യാണം; കുവൈറ്റില് അവധി, ബഹ്‌റൈന്, ഒമാന് എന്നിവിടങ്ങളില് ദുഃഖാചരണം\nഈദ് അവധി കഴിഞ്ഞ ഉടന് തന്നെ വനിത അഭയകേന്ദ്രം അധികാരികള് ജ്യോതിയുടെ ഫൈനല് എക്‌സിറ്റ് അടിച്ചു നല്‍കി. നവയുഗം കുടുംബവേദി ജ്യോതിയ്ക്ക് വിമാനടിക്കറ്റ് എടുത്തു നല്‍കി. നിയമനടപടികള് പൂര്‍ത്തിയാക്കിതയതിന് ശേഷം ദമാം വിമാനത്താവളം വഴി ജ്യോതി മുംബൈയിലേക്ക് മടങ്ങി.\nതൃക്കാക്കരയിൽ നേരിട്ടിറങ്ങാൻ പിണറായി\nആര്‍ട്ടിക്കിള് ഷോസൗദി ബാങ്കുകളുടെ മുന്നറിയിപ്പ്; അക്കൗണ്ട് വിവരങ്ങൾ ശേഖരിച്ച് പണം കവരും, സൂക്ഷിക്കുക\nWeb Title : mentally disabled woman wandered in saudi arabia finally back to india\nകേരളം നിയമസഭയെ തെറ്റിദ്ധരിപ്പിച്ചു; മുഖ്യമന്ത്രിക്കെതിരെ അവകാശലംഘന നോട്ടീസുമായി മാത്യു കുഴല്‍നാടന്\nകാസര്‍കോട് അബൂബക്കറിനെ തട്ടിക്കൊണ്ടുപോയി കൊലപ്പെടുത്തിയ സംഭവം: ക്വട്ടേഷന് നല്‍കിയ3പേര് അറസ്റ്റില്\nതിരുവനന്തപുരം പന്ത്രണ്ട് വയസ്സുകാരിയെ മുറിയിൽ കൊണ്ടുപോയി പീഡിപ്പിക്കാന് ശ്രമം; പാസ്റ്റര് അറസ്റ്റില്\nഇന്ത്യ അധികാരം നഷ്ടപ്പെട്ടെങ്കിലും പോരാടാൻ ഉറച്ച് ഉദ്ധവ് താക്കറെ; അമിത് ഷായ്ക്ക് വിമർശനം\nലോകവാര്‍ത്തകള് കാറിൽ മറന്നുവെച്ചു, ചൂടേറ്റ് ഒന്നരവയസുകാരന് ദാരുണാന്ത്യം; കുറ്റബോധത്താൽ സ്വയം നിറയൊഴിച്ച് അച്ഛൻ\nകേരളം 'ഞാന് കേരളം ഭരിച്ചിരുന്നെങ്കില് ഈ സംഭവം നടക്കില്ലായിരുന്നു'; ബോർഡ് വെക്കലല്ല ഭരണമെന്ന് വി മുരളീധരന്


ഷാരൂഖിന്‍റെ വീട്ടിലടക്കം ബോംബാക്രമണം നടത്തുമെന്ന് ഭീഷണി; ഒരാൾ അറസ്റ്റിൽ | Man threatens to blow up Shah Rukh Khans Mannat arrested in MP | Madhyamam\ndate_range 11 Jan 2022 10:12 AM GMT\nഷാരൂഖിന്‍റെ വീട്ടിലടക്കം ബോംബാക്രമണം നടത്തുമെന്ന് ഭീഷണി; ഒരാൾ അറസ്റ്റിൽ\nമുംബൈ: ബോളിവുഡ് താരം ഷാരൂഖ് ഖാന്‍റെ വീടായ മന്നത്ത് ഉൾപ്പെടെ ബോംബുവെച്ച് തകർക്കുമെന്ന് വ്യാജ ഭീഷണി മുഴക്കിയയാൾ അറസ്റ്റിൽ. 35കാരനായ ജിതേഷ് താക്കൂറിനെ മധ്യപ്രദേശ് പൊലീസാണ് അറസ്റ്റ് ചെയ്തത്.\nജനുവരി ആറിന് മഹാരാഷ്ട്ര പൊലീസ് കൺട്രോൾ റൂമിലേക്ക് വിളിക്കുകയും മുംബൈയിലെ വിവിധ ഭാഗങ്ങൾ ബോംബുവെച്ച് തകർക്കുമെന്ന് ഭീഷണി മുഴക്കുകയുമായിരുന്നു. ഇവിടങ്ങളിൽ അണുബോംബ് വെച്ചിട്ടുണ്ടെന്നായിരുന്നു സന്ദേശം.\nഷാരൂഖിന്‍റെ മന്നത്ത് കൂടാതെ ഛത്രപതി ശിവാജി മഹാരാജ് ടേർമിനസ്, കുർള റെയിൽവേ സ്റ്റേഷൻ, നവി മുംബൈ ഖാർഘറിലെ ഗുരുദ്വാര തുടങ്ങിയ ഇടങ്ങളിൽ ബോംബാക്രമണം നടത്തുമെന്നായിരുന്നു ഭീഷണി. മൊബൈൽ നമ്പറിന്‍റെ അടിസ്ഥാനത്തിലാണ് ഇയാളെ അറസ്റ്റ് ചെയ്തതെന്നും ജബൽപൂർ അഡീഷനൽ സൂപ്രണ്ട് ഗോപാൽ ഖണ്ഡേൽ പറഞ്ഞു.\nതൊഴിൽ രഹിതനായ ജിതേഷ് സ്ഥിരം മദ്യാപാനിയാണ്. മദ്യപിച്ചിരുന്ന സമയത്താണ് മുംബൈ പൊലീസിനെ വിളിച്ച് ഭീഷണി മുഴക്കിയത്. സന്ദേശത്തിന്‍റെ അടിസ്ഥാനത്തിൽ നിരവധി ഇടങ്ങളിൽ പൊലീസ് പരിശോധന നടത്തിയിരുന്നു. എന്നാൽ അസ്വാഭാവികമായ ഒന്നും കണ്ടെത്താൻ കഴിഞ്ഞിരുന്നില്ല. നേരത്തേയും ഇയാൾ വ്യാജ ഭീഷണി മുഴക്കിയിട്ടുണ്ടെന്ന് പൊലീസ് പറഞ്ഞു. ഇയാൾക്കെതിരെ ഭീഷണിപ്പെടുത്തൽ, പൊതു സേവകർക്ക് തെറ്റായ സന്ദേശം നൽകൽ തുടങ്ങിയ കുറ്റങ്ങൾ ചുമത്തിയാണ് സഞ്ജീവനി നഗർ പൊലീസ് കേസെടുത്തത്.\nTAGS:Shah Rukh Khan Mannat Mumbai Police\nNews Summary - Man threatens to blow up Shah Rukh Khans Mannat arrested in MP


Petrol, Diesel Price, Gold Rate, INR Exchange Rate Today 23 December 2019: സ്വര്‍ണം, പെട്രോള്-ഡീസല് വില, രൂപയുടെ വിനിമയ നിരക്ക്\nKerala Today Petrol Diesel Price Gold Rate 22 24 Carat Indian Rupee Exchange Rate 23 December 2019\nPetrol, Diesel Price, Gold Rate, INR Exchange Rate Today: ഗ്രാമിനു 10 രൂപയും പവനു 80 രൂപയുമാണ് ഇന്നു കൂടിയത്\nDecember 23, 2019 10:55:52 am\nതിരുവനന്തപുരം, എറണാകുളം, കോഴിക്കോട് നഗരങ്ങളിൽ പെട്രോൾ വിലയിലും ഡീസൽ വിലയിലും ഏറ്റക്കുറച്ചിലുകളുണ്ട്. കേരളത്തിൽ സ്വർണവില കൂടി. ഗ്രാമിനു 10 രൂപയും പവനു 80 രൂപയുമാണ് ഇന്നു കൂടിയത്. ഡോളറിനെതിരെ രൂപയുടെ മൂല്യം ഇന്നു 71.28 എന്ന നിലയിലാണ്.\n22 December 2019, Petrol, Diesel Price, Gold Rate, INR Exchange Rate Today: മാറ്റമില്ലാതെ സ്വർണവില; പെട്രോള്-ഡീസല് വില, രൂപയുടെ വിനിമയ നിരക്ക്\nതിരുവനന്തപുരം: രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. തിരുവനന്തപുരം നഗരത്തിൽ ഒരു ലിറ്റർ പെട്രോളിനു 78.06 പൈസയും ഡീസലിനു 72.03 രൂപയുമാണ് ഇന്നത്തെ വില. എറണാകുളത്ത് ഒരു ലിറ്റർ പെട്രോളിനു 76.58 പൈസയും ഡീസലിനു 70.63 പൈസയുമാണു ഇന്നത്തെ വില. കോഴിക്കോട് നഗരത്തിൽ പെട്രോളിനു 77 രൂപയും ഡീസലിനു 71.06 പൈസയുമാണു ഇന്നു വില.\nകേരളത്തിൽ സ്വർണവില കൂടി. ഗ്രാമിനു 10 രൂപയും പവനു 80 രൂപയുമാണ് ഇന്നു കൂടിയത്. ഗ്രാമിനു 3,555 രൂപയും പവനു 28,440 രൂപയുമാണ് ഇന്നത്തെ വില. ഗ്രാമിനു 3,545 രൂപയും പവനു 28,360 രൂപയുമാണ് ഇന്നലത്തെ വില. കഴിഞ്ഞ ഏതാനും ദിവസമായി ഇതേ വിലയിലാണ് വ്യാപാരം നടന്നിരുന്നത്.\nഭാവനയും കൂട്ടുകാരികളും വീണ്ടും ഒത്തുകൂടി; ഇക്കുറി മൃദുലയ്ക്ക് വേണ്ടി


കോവിഡ് കാലത്തെ മറികടക്കാന് പുതിയ മാര്‍ഗങ്ങള് തേടി ഗ്രന്ഥശാലകള് | Library | Reading | manoramaonline\nജി. പ്രമോദ് August 16, 2020 11:06 PM IST\nലൈബ്രറികള് സജീവമാകുന്നതു വായനക്കാരുടെ സാന്നിധ്യത്തിലാണ്; പുസ്തകങ്ങള് ഉണരുന്നതും. എന്നാല്, കോവിഡിനെത്തുടര്‍ന്ന് ലോക്ഡൗണ് പ്രഖ്യാപിച്ചതോടെ വായനശാലകള്‍ക്കും പൂട്ടുവീണു; വായനക്കാരുടെ കൂട്ടായ്മകള്‍ക്കും. ഓസ്ട്രേലിയയില് മെല്‍ബണിലെ യാറ പ്ലെന്റി പ്രാദേശിക വായനശാലകളും ലോക്ഡൗണ് കാലത്ത് അടച്ചിട്ടെങ്കിലും ജീവനക്കാര് വീടുകളിലേക്ക് മടങ്ങിയത് സ്ഥിരമായി പുസ്തകമെടുക്കാന് വരുന്നവരുടെ ടെലിഫോണ് നമ്പരുകളുമായി. 70-ല് അധികം പ്രായമുള്ള മുതിര്‍ന്ന പൗരന്‍മാരുടെ നമ്പരുകളാണ് ആദ്യഘട്ടത്തില് ശേഖരിച്ചത്. ഒറ്റപ്പെടലിന്റെ നാളുകള് നീണ്ടുപോയപ്പോള് ലൈബ്രേറിയന് വായനക്കാരെ വിളിക്കാന് തുടങ്ങി.\nജീവിതം എങ്ങനെയുണ്ട്, ദിവസങ്ങള് എങ്ങനെ പോകുന്നു, മടുപ്പു തോന്നുന്നുണ്ടോ തുടങ്ങിയ സാധാരണ ചോദ്യങ്ങള്.. പുസ്തകങ്ങളുമായി ബന്ധപ്പെട്ടല്ല, ഏതെങ്കിലും രീതിയില് എങ്ങനെയെങ്കിലുമുള്ള സഹായങ്ങള് വേണോ എന്നറിയാന്. സഹായം ആവശ്യമുള്ളവരുടെ നമ്പരുകള് സര്‍ക്കാരിന്റെ കോള്‍സെന്ററിലേക്കു ഫോര്‍വേഡ് ചെയ്യും.\nബ്ലാക്ക് ആന്‍ഡ് വൈറ്റ് ക്യാമറയും കൊടുത്ത് ദൈവം അനുഗ്രഹിച്ച് ഭൂമിയിലേക്ക് അയച്ച ചാരൻ\nവായനശാലകള് അടച്ചുപൂട്ടിയതോടെ വായനക്കാര്‍ക്കുണ്ടായ ഏകാന്തതയും ഒറ്റപ്പെടലും മറികടക്കുക എന്നതായിരുന്നു മെല്‍ബണിലെ വായനശാലകളില് നിന്നുള്ള ടെലിഫോണ് വിളികളുടെ ലക്ഷ്യം. നേരത്തെ വായന ആയിരുന്നു യാറ പ്ലെന്റി വായനശാലകളിലെത്തുന്നവരെ സജീവമാക്കിയിരുന്നത്. ദിവസവും ഗ്രന്ഥശാലകളിലേക്കുള്ള യാത്ര. സൗഹൃദ ചര്‍ച്ചകള്. പുസ്തകങ്ങളെക്കുറിച്ചുള്ള വിവരങ്ങളുടെ കൈമാറ്റം. ആകാശത്തിനു ചുവട്ടില് ഭൂമിയിലുള്ള എല്ലാറ്റിനെക്കുറിച്ചുള്ള ചര്‍ച്ചകള്. സൗഹൃദസംഭാഷണങ്ങളിലൂടെ അവര് രോഗങ്ങള് മറികടന്നു. വേദനകള് അതിജീവിച്ചു. ദുഃഖങ്ങളെ പിന്നിലാക്കി. മുന്നോട്ടുള്ള യാത്ര പ്രതീക്ഷാ നിര്‍ഭരമാക്കി. അക്ഷരങ്ങളുടെ ചിറകിലേറിയായിരുന്നു അവരുടെ യാത്രകള്. ലോകത്തിന്റെ വിവിധ ഭാഗങ്ങളിലുള്ള എഴുത്തുകാരാണ് അവര്‍ക്ക് സ്വപ്നങ്ങളുടെ, ഭാവനയുടെ ലോകത്തേക്ക് ക്ഷണക്കത്ത് നല്‍കിയത്. ലോക്ഡൗണ് നാളുകള് നീണ്ടുപോയതോടെ ആ ലോകം അവസാനിക്കുകയായിരുന്നു. പുസ്തകങ്ങളില്ലാത്ത, വായന ഇല്ലാത്ത, ചര്‍ച്ച ഇല്ലാത്ത ഇരുട്ടു നിറഞ്ഞ ലോകത്തേക്കുള്ള അടച്ചിടലായിരുന്നു അത്. അസഹനീയവും അസാധാരണവുമായ ആ കാലത്തെ മറികടക്കാന് ലോകമെങ്ങുമള്ള ഗ്രന്ഥശാലകള് പുതിയ മാര്‍ഗങ്ങള് തേടി. വ്യത്യസ്ത വഴികള് കണ്ടുപിടിച്ചു. വായനക്കാരുമായുള്ള ബന്ധം മുറിയാതെ നിലനിര്‍ത്തി.\nആവശ്യപ്പെടുന്ന വായനക്കാര്‍ക്ക് അഞ്ചും പത്തും പുസ്തകങ്ങള് ഒരുമിച്ചെത്തിച്ചുകൊടുക്കുന്ന പതിവും ലോക്ഡൗണ് കാലത്തുതന്നെയാണ് തുടങ്ങിയത്. പൊടിപിടിച്ചും താളുകള് മറിക്കാതെയും മുഷിഞ്ഞിരുന്ന പുസ്തകങ്ങള്‍ക്ക് പുനര്‍ജന്‍മം.\nപോസ്റ്റല് സര്‍വീസുകള് വഴി പുസ്തകങ്ങള് അയച്ചുകൊടുത്ത് കോവിഡിനെ മറികടന്ന ഗ്രന്ഥശാലകളുമുണ്ട്.\nമീല്‍സ് ഓണ് വീല്‍സ് എന്ന ഭക്ഷണം വീടുകളില് എത്തിച്ചുകൊടുക്കുന്നവരുടെ കൈവശം പുസ്തകങ്ങള് കൊടുത്തുവിട്ട് വാനയയുടെ ലോകം സജീവമാക്കിയ ലൈബ്രറികളുമുണ്ട് ലോകത്തിന്റെ വിവിധ ഭാഗത്ത്. ഇതിന്റെ ചുവടുപിടിച്ചാണ് സംഗീത സ്കൂളുകള് ഗിത്താറുകളും മറ്റും ആവശ്യക്കാര്‍ക്ക് വീടുകളില് വാടകയ്ക്ക് എത്തിച്ചുകൊടുത്തതും.\nഓണ്‍ലൈന് സെഷനുകളായിരുന്നു ഒരു വിഭാഗം ലൈബ്രറികള് തിരഞ്ഞെടുത്തത്. വിഡിയോ സെഷനുകളിലൂടെ കഥകള് വായിക്കുക, കവിത ചൊല്ലുക, ചര്‍ച്ചകള് സംഘടിപ്പിക്കുക എന്നിങ്ങനെ. എഴുത്തുകാരെയും വായനക്കാരെയും സംഘടിപ്പിച്ചു നടത്തിയ സമ്മേളനങ്ങള് വിജയമാണെന്നാണ് പലരും അവകാശപ്പെടുന്നത്.\nഇതുവരെയില്ലാത്ത പുതിയൊരു കാലത്തിലൂടെയാണ് വായനശാലകള് സ‍ഞ്ചരിക്കുന്നത്. വായന മരിച്ചില്ലെന്നു മാത്രമല്ല, ലോക്ഡൗണ് കാലത്ത് പൂര്‍വാധികം ശോഭയോടെ പുനര്‍ജനിച്ചു എന്നതാണ് യാഥാര്‍ഥ്യം. വായനക്കാരല്ലാത്തവര് പോലും പുസ്തകങ്ങള്‍ക്കുവേണ്ടി കാത്തിരുന്ന കാലം. ഓരോ പുസ്തകവും ഒന്നിലധികം തവണ വായിച്ചാസ്വദിച്ച നാളുകള്. പുതിയ പുസ്തകങ്ങളെ എത്രയും പ്രിയത്തോടെ കാത്തിരന്ന നാളുകള്. കോവിഡ് അനന്തര കാലം വായനശാലകള്‍ക്കു തുറക്കുന്നതു പുതിയ വാതിലുകള്. അവയിലൂടെ കടന്നുവരുന്നതു പുതുവെളിച്ചം. അക്ഷരങ്ങള് വജ്രകാന്തികളെപ്പോലെ വായനക്കാരുടെ മനസ്സുകളെ ഭാവനയുടെ നിറച്ചാര്‍ത്തണിയിക്കുന്ന പുതുകാലം.\nEnglish Summary : Libraries in the time of coronavirus pandemic


മാവോവാദി നേതാവ് സാവിത്രിയെ തെളിവെടുപ്പിനെത്തിച്ചു\nമാവോവാദി നേതാവ് സാവിത്രിയെ വയനാട്ടിലെ തലപ്പുഴ പൊലീസ് സ്റ്റേഷൻ പരിധിയിലുള്ള കമ്പമല ശ്രീലങ്കൻ കോളനി ഉൾപ്പെടെയുള്ള സ്ഥലങ്ങളിൽ തെളിവെടുപ്പിനെത്തിച്ചു.തീവ്രവാദ വിരുദ്ധ സ്ക്വാഡ് ആണ് സാവിത്രിയെ അറസ്റ്റ് ചെയ്തത് . ബുധനാഴ്ച രാവിലെ 11 മണിയോടെയാണ് സാവിത്രിയെ തെളിവെടുപ്പിനെത്തിച്ചത്.\nവൈകിട്ട് ആറോടെയാണ് തെളിവെടുപ്പ് പൂർത്തീകരിച്ചത്. ഏഴു കിലോമീറ്ററോളം വനത്തിനുള്ളിൽ\nഉൾപ്രദേശത്ത് തെളിവെടുപ്പിന്‍റെ ഭാഗമായി പരിശോധന നടത്തിയതായും, പരിശോധനയിൽ മണ്ണിൽ കുഴിച്ചിട്ട നിലയിൽ വസ്ത്രവും മൊബൈൽ ഫോണും കണ്ടെത്തിയതായും സൂചനയുണ്ട്. ബോംബ് സ്‌ക്വാഡ്, ഫോറൻസിക് വിഭാഗം എന്നിവരും സംഘത്തിനൊപ്പം ഉണ്ടായിരുന്നു .\nതെളിവെടുപ്പ് കഴിഞ്ഞു ഇവരെ അരീക്കോട്ടേക്ക് കൊണ്ടുപോകുമെന്നാണ് അറിയുന്നത്. നവംബർ ഒമ്പതിനാണ് സാവിത്രിയേയും കർണാടക സ്വദേശിയും പശ്ചിമഘട്ട സോണൽ കമ്മിറ്റിയുടെ സെക്രട്ടറിയുമായ കേന്ദ്ര കമ്മിറ്റിയംഗം ബി.ജി. കൃഷ്ണമൂർത്തിയെയും തീവ്രവാദ വിരുദ്ധ സ്ക്വാഡ് പിടികൂടിയത്.\nമേഘാലയിൽ 12 കോൺഗ്രസ് എംഎൽഎമാർ പാർട്ടി വിട്ടു\nപിടിച്ചുപറിക്കേസുകളിലെ പ്രതി പിടിയിൽ; ആറുമാസം ഒളിവിൽ കഴിഞ്ഞിരുന്നത് മീൻപിടിത്ത തൊഴിലാളിയായി, തലയിൽ കൈവച്ച് പോലീസ്\nമഹാരാഷ്ട്ര‍യിൽ രണ്ട് പേർക്ക് കൂടി ഒമിക്രോൺ സ്ഥിരീകരിച്ചു\nകൈറ്റിന് പുതിയ ആസ്ഥാന മന്ദിരം നിർമ്മിക്കും; മികച്ച ‘സ്കൂള് വിക്കി’ പേജിന്…\n‘തൊഴിൽ കണക്കുകൾ ഒറ്റനോട്ടത്തിൽ’ പുസ്തകം പ്രകാശനം ചെയ്തു\nഫോർമുല വൺ കാറോട്ട മത്സരം; മെഴ്സിഡസ് താരം ലൂയിസ് ഹാമിൽട്ടണ് കിരീടം


കര്‍ണാടകത്തില് ട്വിസ്റ്റ്!! കോണ്‍ഗ്രസിനൊപ്പമെന്ന് രാമലിംഗ റെഡ്ഡി!! | I will support congress says Ramalinga Reddy - Malayalam Oneindia\n15 min ago അരുണ് ജെയ്റ്റ്ലിക്ക് രാജ്യം വിടചൊല്ലുന്നു; സംസ്കാരം വൈകീട്ട് നിഗം ബോധ്ഘട്ടില്\n16 min ago കശ്മീർ സാധാരണ നിലയിലല്ല; രാഹുൽ ഗാന്ധിയോട് വൈകാരികമായി യുവതി, വീഡിയോ വൈറൽ!\n47 min ago ജനങ്ങളെ ആട്ടിയോടിക്കുന്ന കമ്മ്യൂണിസ്റ്റ് മഹാരാജാക്കന്മാരെയേ അവർ കണ്ട് പരിചയിച്ചിട്ടുള്ളൂ; ബല്‍റാം\nPublished: July 17 2019, 17:40 [IST]\nബെംഗളൂരു: കര്‍ണാടക രാഷ്ട്രീയത്തില് വീണ്ടും ട്വിസ്റ്റ്. രാജിവെച്ച എംഎല്‍എ രാമലിംഗ റെഡ്ഡി കോണ്‍ഗ്രസിനൊപ്പമാണെന്ന് വ്യക്തമാക്കി. വ്യാഴാഴ്ച വിശ്വാസ വോട്ടെടുപ്പ് നടക്കാനിരിക്കേയാണ് കോണ്‍ഗ്രസിന് ആശ്വാസം നല്‍കുന്ന നിലപാടുമായി രാമലിംഗ രംഗത്തെത്തിയത്.\nകഴിഞ്ഞ ജൂലൈ6നാണ് രാമലിംഗ റെഡ്ഡി മറ്റ് 11 എംഎൽഎമാർക്കൊപ്പം രാജി സമർപ്പിച്ചത്. മന്ത്രിസഭാ പുനസംഘടനയിൽ ഒഴിവാക്കപ്പെട്ടതിന് പിന്നാലെയായിരുന്നു രാമലിംഗ റെഡ്ഡിയുടെ രാജി പ്രഖ്യാപനം. രാമലിംഗ രാജി പിന്‍വലിച്ചാല് അദ്ദേഹത്തിന് ഒപ്പമുള്ള നാല് പേരും രാജി പിന്‍വലിക്കുമോയെന്നാണ് ഇപ്പോള് ഉറ്റുനോക്കുന്നത്.\nരാമലിംഗ റെഡ്ഡി അടക്കം 16 എംഎൽഎമാരാണ് രാജി സമർപ്പിച്ചത്. എന്നാൽ രാജിക്കത്ത് കൈമാറിയ ശേഷം മറ്റ് എംഎൽഎമാർ മുംബൈയിലേക്ക് പോയെങ്കിലും രാമലിംഗ റെഡ്ഡി ബെംഗളൂരുവില് തുടരുകയായിരുന്നു. അദ്ദേഹത്തെ അനുനയിപ്പിക്കാന് കോണ്‍ഗ്രസ് നേതൃത്വം ശ്രമം തുടരുന്നുണ്ടെന്നായിരുന്നു. എന്നാല് തന്‍റെ നിലപാട് എന്തെന്ന് വ്യക്തമാക്കാന് രാമലിംഗ റെഡ്ഡി തയ്യാറായിരുന്നില്ല.\nഇതിനിടെ റെഡ്ഡിയെ ബിജെപിയിലേക്ക് കൂറുമാറാന് ഒരു വ്യവസായി പ്രേരിപ്പിക്കുന്നുണ്ടെന്നതുള്‍പ്പെടെയുള്ള റിപ്പോര്‍ട്ടുകളും പുറത്തുവന്നിരുന്നു. എന്നാല് വിശ്വാസ വോട്ടെടുപ്പ് നടക്കാന് ഒരുദിവസം മാത്രം ബാക്കി നില്‍ക്കേയാണ് രാമലിംഗ റെഡ്ഡി തന്‍റെ നിലപാട് വ്യക്തമാക്കിയത്. വ്യാഴാഴ്ച നടക്കുന്ന നിയമസഭ സമ്മേളനത്തില് പങ്കെടുക്കുമെന്നും സഖ്യസര്‍ക്കാരിന് വോട്ട് ചെയ്യുമെന്നും രാമലിംഗ പറഞ്ഞു.\nമുംബൈയില് ഉള്ള വിമതരുമായി ബന്ധമിവല്ല. പാര്‍ട്ടിയിലുണ്ടായ ആഭ്യന്തര പ്രശ്നമാണ് രാജിക്ക് കാരണമായതെന്നും രാമലിംഗ റെഡ്ഡി വ്യക്കമാക്കി. ബിജെപിയിലേക്ക് കൂറുമാറാന് വ്യവസായി പ്രേരിപ്പിക്കുന്നുവെന്ന വാര്‍ത്തകളെ അദ്ദേഹം തള്ളിക്കളഞ്ഞു. താന് ഏഴ് തവണ ജയിച്ച് എംഎല്‍എ ആയ ആളാണെന്നും തനിക്ക് ആരുടേയും സഹായം ആവിശ്യമില്ലെന്നും റെഡ്ഡി പറഞ്ഞു.\nമൂന്ന് പേരുമായി ചര്‍ച്ച\nഅതിനിടെ സുപ്രീം കോടതി വിധിക്ക് പിന്നാലെ മുംബൈയിലെ ഹോട്ടലില് നിന്ന് ചില എംഎല്‍എമാരെ കാണാതായതായി ദേശീയ മാധ്യമമായ ഇക്കണോമിക് ടൈംസ് റിപ്പോര്‍ട്ട് ചെയ്തിരുന്നു. 13 പേരും ഹോട്ടലില് ഇല്ലെന്നായിരുന്നു വാര്‍ത്ത. ചില വിമതരെ സ്പീക്കര് ഇന്ന് ചര്‍ച്ചയ്ക്ക് വിളിച്ചിട്ടുണ്ടെന്നും റിപ്പോര്‍ട്ടുണ്ട്. എംടിബി നാഗരാജ് ഉള്‍പ്പെടെയുള്ള മൂന്ന് പേരുമായി സ്പീക്കര് വൈകീട്ടോടെ ചര്‍ച്ച നടത്തിയേക്കുമെന്നാണ് വിവരം.\nനിലവില് രാജിവെച്ച രണ്ട് സ്വതന്ത്രരുടെ അടക്കം 107 പേരുടെ പിന്തുണയാണ് ബിജെപിക്കുള്ളത്. ഏഴ് പേരെങ്കിലും കോണ്‍ഗ്രസ് കാമ്പിലേക്ക് മടങ്ങിയെത്തിയാല് മാത്രമേ വ്യാഴാഴ്ച സഭയില് ഭൂരിപക്ഷം തെളിയിക്കാന് സഖ്യ സര്‍ക്കാരിന് കഴിയൂ. നിലവിലെ സാഹചര്യത്തില് സര്‍ക്കാര് താഴെവീഴുമെന്ന് ഏറെ കുറെ ഉറപ്പാണ്.\nI will support congress says Ramalinga Reddy\nStory first published: Wednesday, July 17, 2019, 17:40 [IST]


ഖത്തറിലെ ഇന്ത്യന് സ്‌കൂളുകള് സ്വാതന്ത്ര്യ ദിനം ആഘോഷിച്ചു |Qatar indian schools independent day celebration\nHome Newsfeed ഖത്തറിലെ ഇന്ത്യന് സ്‌കൂളുകള് സ്വാതന്ത്ര്യ ദിനം ആഘോഷിച്ചു\nAugust 16, 2021, 5:37 pm\nദോഹ: ഖത്തറിലെ ഇന്ത്യന് സ്‌കൂളുകള് ഇന്ത്യയുടെ 75ാമത് സ്വാതന്ത്ര്യ ദിനം സമുചിതമായി ആഘോഷിച്ചു. സ്‌കൂള് മാനേജ്‌മെന്റ് ഭാരവാഹികള്, പ്രിന്‍സിപ്പാള്, അധ്യാപകര്, വിദ്യാര്‍ഥികള് രക്ഷിതാക്കള് ഉള്‍പ്പെടെയുള്ളവര് പരിപാടികളില് പങ്കാളികളായി. ഇന്ത്യയുടെ സാംസ്‌കാരിക വൈവിധ്യം വിളിച്ചോതുന്ന വിവിധ കലാപരിപാടികളും അരങ്ങേറി.\nസ്‌കൂള് പ്രസിഡന്റ് ഹസന് ചൗഗ്ലെ ദേശീയ പതാക ഉയര്‍ത്തി. വൈസ് പ്രസിഡന്റ് യാസിര് നൈനാര്, ജൂനിയര് സ്‌കൂള് വൈസ് പ്രിന്‍സിപ്പാള് ശിഫ ശെയ്ഖ് ഉള്‍പ്പെടെയുള്ള പ്രമുഖര് സംബന്ധിച്ചു. ചടങ്ങില് ഹസന് ചൗഗ്ലെ എല്ലാ ഇന്ത്യക്കാര്‍ക്കും ആശംസകള് അറിയിച്ചു. ജൂനിയര് സ്‌കൂള് ഹെഡ് ഗേള് ഇന്‍ഷിറ അക്തര് ഇന്ത്യയുടെ പുരോഗതി വിവരിക്കുന്ന ഗ്രാഫ് അവതരിപ്പിച്ചു.\nചെയര്‍മാന് ഗോപി ശഹാനി പതാക ഉയര്‍ത്തി. ഡയറക്ടര് സി വി റപ്പായി, പ്രിന്‍സിപ്പാള് എ പി ശര്‍മ, വൈസ് പ്രിന്‍സിപ്പാള്‍മാരായ എദ്‌ന എസ് ഫെര്‍ണാണ്ടസ്, രാജേഷ് പിള്ള, നോണ് അക്കാദമിക് ഹെഡ് വിനോദ് കുമാര് തുടങ്ങിയവര് ചടങ്ങില് സംബന്ധിച്ചു. വിദ്യാര്‍ഥികള് വിവിധ കലാപരിപാടികള് അവതരിപ്പിച്ചു.\nഎംഇഎസ് ഇന്ത്യന് സ്‌കൂളും എംഇഎസ് ഇന്ത്യന് സ്‌കൂള് അബൂഹമൂര് ബ്രാഞ്ചും സ്വാതന്ത്ര്യദിനം ആഘോഷിച്ചു. എംഇഎസ് ഗവേണിങ് ബോഡി പ്രസിഡന്റ് എ പി ഖലീല് പതാക ഉയര്‍ത്തി. പ്രിന്‍സിപ്പാള് ഹമീദ ഖാദര്, ജനറല് സെക്രട്ടറി അഹ്‌മദ് ഇഷാം, ഡപ്യൂട്ടി ജനറല് സെക്രട്ടറി എം സി മുഹമ്മദ്, കള്‍ച്ചറല് ആക്ടിവിറ്റീസ് ഡയറക്ടര് ഫിറോസ് കെ തുടങ്ങിയവര് സംബന്ധിച്ചു. വിവിധ കലാപരിപാടികള് അരങ്ങേറി. അബൂഹമൂര് ബ്രാഞ്ചില് ഗവേണിങ് ബോഡി സെക്രട്ടറി ഹസ്മല് ഇസ്മാഈല് പതാക ഉയര്‍ത്തി. പ്രിന്‍സിപ്പാള് ഡോ. മുഹമ്മദ് ഹനീഫ് സ്വാതന്ത്ര്യ ദിന സന്ദേശം നല്‍കി.\nസ്‌കൂള് മാനേജിങ് കമ്മിറ്റി പ്രസിഡന്റ് റഷീദ് അഹ്‌മദ് പതാക ഉയര്‍ത്തി. പ്രിന്‍സിപ്പാള് ഡോ. സുഭാഷ് ബി നായര് സംസാരിച്ചു. വിദ്യാര്‍ഥികളുടെ വിവിധ കലാപരിപാടികള് അരങ്ങേറി.\nപ്രസിഡന്റ് ഡോ. ഹസന് കുഞ്ഞി എംപി പതാക ഉയര്‍ത്തി. പ്രിന്‍സിപ്പാള് സെയ്ദ് ഷൗക്കത്ത് അലി ആശംസകള് നേര്‍ന്നു. അധ്യാപകരും മറ്റു ജീവനക്കാരും സംബന്ധിച്ചു\nനോബിള് ഇന്റര്‍നാഷനല് സ്‌കൂള്\nനോബിള് സ്‌കൂള് ട്രഷറര് ഷൗക്കത്തലി താജ്, സ്‌കൂള് ട്രാന്‍പോര്‍ട്ടേഷന് ഡയറക്ടര് ആര് എസ് മൊയ്തീന്റെ സാന്നിധ്യത്തില് ദേശീയ പതാക ഉയര്‍ത്തുകയും സ്വാതന്ത്ര്യ ദിന ആശംസകള് നേരുകയും ചെയ്തു. സ്‌കൂള് പ്രിന്‍സിപ്പല് ഷിബു അബ്ദുള് റഷീദ് സ്വാതന്ത്ര്യ ദിന സന്ദേശം കൈമാറി. വൈസ് പ്രിന്‍സിപ്പല് ജയ്‌മോന് ജോയ്, വൈസ് പ്രിന്‍സിപ്പല് റോബിന് കെ. ജോസ്, കിന്‍ഡര് ഗാര്‍ട്ടന് ഹെഡ് ഓഫ് സെക്ഷന് അസ്മ റോഷന്, സ്‌കൂള് അഡ്മിനിസ്‌ട്രേറ്റര് നോയലിന് റോസാരിയൊ, അധ്യാപകര്, അനധ്യാപകര് തുടങ്ങിയവര് സംബന്ധിച്ചു. വിദ്യാര്‍ഥികള് അവതരിപ്പിച്ച വിവിധ സ്വാതന്ത്ര്യ ദിന പരിപാടികള് ആഘോഷങ്ങളുടെ മാറ്റ് വര്‍ധിപ്പിച്ചു.\nചെയര്‍മാന് ഡേവിസ് എടക്കുളത്തൂര് പതാക ഉയര്‍ത്തി. വൈസ് ചെയര്‍മാന് റോണി പോള് ഉള്‍പ്പെടെയുള്ളവര് സംബന്ധിച്ചു. വിദ്യാര്‍ഥികള് കലാപരിപാടികള് അവതരിപ്പിച്ചു.\nപേള് മോഡേണ് സ്‌കൂള്\nപ്രസിഡന്റ് സാം മാത്യു പതാക ഉയര്‍ത്തി. ഡയറക്ടര്‍മാരായ മുഹമ്മദ് അല്‍താഫ്, പ്രദീപ് ചന്ദ്രന്, പ്രണവ് പ്രദീപ്, അബ്ദുല്ല അബ്ദുല് ഗഫൂര്, ജോളി സാം തുടങ്ങിയവര് സംബന്ധിച്ചു.\nPrevious articleഖത്തറിൽ കോവിഡ് നിയമലംഘകരുടെ എണ്ണത്തിൽ വൻ വർദ്ധനവ്\nNext articleഖത്തറില് പുതിയ കോവിഡ് കേസുകള് 260; രോഗമുക്തി 146 മാത്രം


കാര്‍ഷികക്കാഴ്ചകള് (karshikakazhchakal): ആട്, പാവപ്പെട്ടവന്റെ പശു\nബേവിടെ കുടുംബത്തില്‍പ്പെട്ട ജീവിയാണ് ആട്. ശാത്രനാമം കാപ്ര എയ്ഗാഗ്രസ് ഹിര്‍കസ് (Capra aegagrus hircus). 300ലധികം ഇനം ആടുകള് ഇന്ന് ലോകത്തുണ്ട്. മനുഷ്യര് ഏറ്റവും ആദ്യം മെരുക്കിയെടുത്ത ജീവികളിലൊന്നാണിവ. പ്രധാനമായും മാസം, പാല്, തോല്, രോമം എന്നിവയ്ക്കായാണ് ഇവയെ വളര്‍ത്തുക.\nരോമാവൃതമായ ശരീരമാണ് ആടുകളുടേത്. കറുപ്പ്, വെള്ള, തവിട്ട് നിറങ്ങളോ ഇവയുടെ സങ്കര നിറങ്ങളോ ആയിരിക്കും. ആട്ടിന് കാഷ്ടം കാര്‍ഷികമേഖലയില് വളമായി ഉപയോഗിക്കുന്നു.\nആടുകള് പൊതുവെ പച്ചിലകള് കഴിക്കാന് ഇഷ്ടപ്പെടുന്നവരാണ്. നനവുള്ള അന്തരീക്ഷത്തോട് താത്പര്യമില്ല. അതിനാല് കൂടുകള് എപ്പോഴും ഉണങ്ങിയതും വൃത്തിയുള്ളതുമായിരിക്കാന് പ്രത്യേകം ശ്രദ്ധിക്കണം. മൂത്രമോ കാഷ്ടമോ കൂടിനുള്ളില് കെട്ടിക്കിടക്കാതിരിക്കാന് പ്രത്യേകം ശ്രദ്ധിക്കണം. നിലത്തുനിന്ന് ഒരു മീറ്ററെങ്കിലും ഉയര്‍ന്ന അടിത്തട്ടുള്ള കൂടുകളാണ് ആടുകള്‍ക്ക് അനുയോജ്യം. കൂട് നിര്‍മിക്കുമ്പോള് തറയില് മരംത്തടി ഉപയോഗിക്കുന്നതാണ് നല്ലത്. സിമന്റ് തറയിലെ തണുപ്പ് ആടുകള്‍ക്ക് ചേര്‍ന്നതല്ല. പെട്ടെന്നു രോഗങ്ങള് ക്ഷണിച്ചുവരുത്തും.\nഅഞ്ചു മാസ(150 ദിവസം)മാണ് ആടുകളുടെ പ്രസവകാലം. എട്ടു മാസം പ്രായത്തിനുശേഷം പെണ്ണാടുകളെ ഇണചേര്‍ക്കുന്നതാണ് ഉത്തമം. ആടിന്റെയും കുഞ്ഞുങ്ങളുടെയും വളര്‍ച്ചയ്ക്ക് ഇതാണ് ഉത്തമം. മൂന്നാഴ്ചയിലൊരിക്കല് മദിയുണ്ടാവുകയും ഇത് രണ്ടു ദിവസം നീണ്ടുനില്‍ക്കുകയും ചെയ്യും. മദിലക്ഷണം കാണിച്ചതിനു 24 മണിക്കൂറിനുശേഷം ഇണചേര്‍ക്കാം.\nകൂടുതല് ഉത്പാദനക്ഷമതയും വളര്‍ച്ചാനിരക്കും പാലുത്പാദനശേയുള്ളതുമായ ഇനത്തിലെ മുട്ടനാടുകളുമായി ഇണ ചേര്‍ക്കുന്നത് ജനിക്കുന്ന കുഞ്ഞുങ്ങളുടെ ഗുണം കൂട്ടും. അന്തര്‍പ്രജനനം ഒരിക്കലും പാടില്ല. പലരും വീടുകളില് ജനിക്കുന്ന മുട്ടനാടുകളെ അമ്മയാടുമായി വീണ്ടും ഇണചേര്‍ക്കാറുണ്ട്. ഇത് കുഞ്ഞുങ്ങളുടെ ആരോഗ്യം, വളര്‍ച്ച, രോഗപ്രതിരോധശേഷി എന്നിവയെ പ്രതികൂലമായി ബാധിക്കും. ആടുവളര്‍ത്തല് ലാഭകരമാക്കാനും അന്തര്‍പ്രജനനം ഒഴിവാക്കുന്നതാണ് നല്ലത്. കൃത്രിമബാജദാനവും ഇന്ന് ആടുകളില് ഉപയോഗിക്കാറുണ്ട്.\nപ്രസവസമയമടുക്കുമ്പോള് ആടുകള് അസ്വസ്ഥതകാണിക്കും. കൂടെക്കൂടെ കിടക്കുകയും എഴുന്നേല്‍ക്കുകയും ചെയ്യുന്നത് പ്രസവത്തിന്റെ ലക്ഷണമാണ്. പ്രസവസമയത്ത് പരിചരണത്തിനായി ഒരാള് അടുത്തുള്ളത് നല്ലതാണ്. ഒന്നില്‍ക്കൂടുതല് കുട്ടിയുണ്ടെങ്കില് ആദ്യകുട്ടി ജനിച്ചതിനുശേഷം 10-15 മിനിറ്റിനുള്ളില് രണ്ടാമത്തെ കുട്ടിയും ജനിക്കും. ജനിച്ചുവീഴുന്ന കുട്ടിയുടെ മുഖവും ശരീരവും ഉണങ്ങിയ തുണികൊണ്ട് തുടച്ചുവൃത്തിയാക്കി വൃത്തിയുള്ള ചാക്കിലോ മറ്റോ കിടത്തി തള്ളയാടിന്റെ സമീപം കിടത്താം. മൃഗങ്ങള് മാതൃസ്‌നേഹം പ്രകടിപ്പിക്കുന്നത് കുഞ്ഞുങ്ങളെ നക്കിത്തോര്‍ത്തിയാണ്.\nആറാഴ്ച പ്രായമാകുമ്പോഴേക്കും കുഞ്ഞുങ്ങള്‍ക്ക് ചെറിയ തോതില് ഖരാഹാരം നല്കിത്തുടങ്ങാം.\nലോകത്തെ പ്രമുഖ ആടുവളര്‍ത്തല് രാജ്യങ്ങള് ഓസ്‌ട്രേലിയയും ന്യൂസിലന്‍ഡുമാണ്. ജമുനാപ്യാരി, ബീറ്റല്, മര്‍വാറി, ബാര്‍ബാറി, സുര്‍ത്തി, ബംഗാള് ഓസ്മനാബാദി, മലബാറി എന്നിവയാണ് ഇന്ത്യയില് വളര്‍ത്തിവരുന്ന പ്രധാന കോലാടുകള്. ഇവയില് മലബാറി ഇനത്തില്‍പ്പെട്ട ആടുകളാണ് കേരളത്തില് കൂടുതല് കണ്ടുവരുന്നത്. ഇവ ശുദ്ധജനുസില്‍പ്പെട്ടവയല്ല. നൂറ്റാണ്ടുകള്‍ക്കുമുമ്പ് അറേബ്യയില്‍നിന്നു കച്ചവടത്തിനെത്തിയവരോടൊപ്പം എത്തിയ ആടുകളെ മലബാര് പ്രദേശത്തുണ്ടായിരുന്ന ആടുകളുമായി ഇണചേര്‍ത്തുണ്ടായ സങ്കരയിനമാണിതെന്ന് കരുതപ്പെടുന്നു. അട്ടപ്പാടിയിലെ ആദിവാസിമേഖലയില് കണ്ടുവരുന്ന അട്ടപ്പാടി ബ്ലാക്ക് കേരളത്തില്‍നിന്നുള്ള ശുദ്ധജനുസാണ്.\nനല്ല ആടിന്റെ ലക്ഷണങ്ങള്\nഒരു നല്ല കറവയാടിന് അതുള്‍പ്പെടുന്ന ജീനസിന്റെ ലക്ഷണങ്ങളുണ്ടായിരിക്കണം. ജീനസിന്റെ ലക്ഷണങ്ങള്‍ക്കനുഗുണമായ വലുപ്പവും ശരീരദൈര്‍ഘ്യവും വലിയ അകിടും ഉത്തമലക്ഷണങ്ങളാണ്. നല്ല കറവയാടിന്റെ അകിടിനെ ആവരണം ചെയ്യുന്ന ചര്‍മം മൃദുവായിരിക്കും. സ്പര്‍ശനത്തില് അകിടിനാകെ മൃദുത്വം അനുഭവപ്പെടും. അകിടിലെ സിരകള് സുവ്യക്തമായിരിക്കണം. കൂടാതെ കറവയ്ക്കുമുമ്പ് തടിച്ചുവീര്‍ത്തിരിക്കുന്ന അകിടും മുലക്കാമ്പുകളും കറവയ്ക്കു ശേഷം ചുക്കിച്ചുളിഞ്ഞുവരികയും വേണം.\nമുട്ടാടിനെ സംബന്ധിച്ചും ജീനസിന്റെ ലക്ഷണങ്ങള് പ്രാധാന്യമര്‍ഹിക്കുന്നു. നല്ല ഓജസും പ്രസരിപ്പും ഉണ്ടാവണം. നീണ്ടു പുഷ്ടിയുള്ള ദേഹം, നല്ല ബലവും നീളവുമുള്ള കാലുകള് എന്നിവ നല്ല ലക്ഷണങ്ങളാണ്. ഏറ്റവും കൂടുതല് പാല് ലഭിക്കുന്നത് സ്വിറ്റ്‌സര്‍ലന്‍ഡ് സ്വദേശിയായ സാനന് ഇനത്തില് നിന്നാണ്.\nകേരളത്തില് ധാരാളമായി കണ്ടുവരുന്നു. പാലിനും ഇറച്ചിക്കും ഉതകുന്ന ജനുസ്. ഒറ്റ പ്രസവത്തില് രണ്ടോ അതിലധികമോ (നാല് വരെ) കുഞ്ഞുങ്ങള്. 180 ദിവസത്തില് 180 കിലോഗ്രാം പാലാണ് ഈ ഇനണ്ടത്തില്‍നിന്നും ലഭിക്കുക. ഇടത്തരം വലുപ്പമുള്ള തല. ചെവികള്‍ക്ക് നീളമേറും. സാധാരണയായി കൊമ്പുകണ്ടുവരുന്നു. എന്നാല് ഏകീകൃതമായ ഒരു നിറം കാണുന്നില്ല.\nഅട്ടപ്പാടി ഭാഗത്തെ ആദിവാസികളുടെ കൈവശമുള്ള തനത് ജനുസ്. കറുത്ത നിറം. നീളമേറിയ കാലുകള്. പാലുത്പാദനവും കുഞ്ഞുങ്ങളുടെ എണ്ണവും കുറവ്. രോഗപ്രതിരോധശേഷി കൂടുതല്. പ്രധാനമായും ഇറച്ചിയാവശ്യത്തിനു വളര്‍ത്തുന്നു. പാലിന് ഔഷധഗുണം കൂടുതലുണ്ടെന്ന് പറയപ്പെടുന്നു. വംശനാശഭീഷണി നേരിട്ടുകൊണ്ടിരിക്കുന്ന ഇനമാണിത്.\nഇന്ത്യയുടെ അന്തസ്. ഉത്തര്‍പ്രദേശില് ഉത്ഭവം. ഇന്ത്യയില് ലഭ്യമായതില് ഏറ്റവും വലുപ്പം വയ്ക്കുന്ന ഇനം. പൊതുവെ വെള്ള നിറം. നീളമുള്ള ചെവി, വളഞ്ഞ മൂക്ക്, കഴുത്ത്, തുടയുടെ ഭാഗത്ത് നീളംകൂടിയ രോമം. 85 ശതമാനം പ്രസവങ്ങളിലും ഒരു കുട്ടി. പാലുത്പാദനം ശരാശരി രണ്ടു ലിറ്റര്.\nസ്വദേശം ഉത്തര്‍പ്രദേശ്. വെള്ളയില് തവിട്ടുനിറത്തിലുള്ള പുള്ളികള്. നീളം കുറഞ്ഞ് ഇരു വശത്തേക്കും തള്ളിനില്‍ക്കുന്ന ചെവി. ഉയരം കുറവ്. പ്രധാനമായും ഇറച്ചിക്കായി വളര്‍ത്തുന്നു.\nരാജസ്ഥാന്റെ സ്വന്തം ആടിനം. രാജസ്ഥാനിലെ സിരോഹി ജില്ലയില് ഉരുത്തിരിഞ്ഞു. ശരാശരി വലുപ്പം. തവിട്ടു നിറത്തില് നിറം കുറഞ്ഞ തവിട്ടിലുള്ള പുള്ളികള്. ചെറിയ കൊമ്പ്. പ്രസവത്തില് ഒരു കുട്ടി. പാലുത്പാദനം ശരാശരി ഒന്നര ലിറ്റര്. ഏതു കാലാവസ്ഥയും അതിജീവിക്കാനുള്ള കഴിവ് പ്രധാന പ്രത്യേകത.\nഇന്ത്യയിലെ ഏറ്റവും മുന്തിയ ഇനം. പഞ്ചാബ്, ഹരിയാന, രാജസ്ഥാന് എന്നീ സംസ്ഥാനങ്ങളില് കണ്ടുവരുന്നു. ചൂടും തണുപ്പും അതിജീവിക്കാനുള്ള കഴിവ്. മികച്ച രോഗപ്രതിരോധശേഷി. നീളമുള്ള ചെവി. ശരാശരി രണ്ടര ലിറ്റര് പാല്. ഒറ്റപ്രസവത്തില് രണ്ടു മുതല് നാലു കുട്ടികള് വരെ. കറുപ്പ്, തവിട്ട് നിറങ്ങളില് കാണപ്പെടുന്നു.\nബീറ്റലിനോട് സാദൃശ്യം. ആടുകളിലെ ജഴ്‌സി എന്ന് അപരനാമം. രാജസ്ഥാനിലെ അല്‍വാര് സ്വദേശം. മികച്ച രോഗപ്രതിരോധശേഷി. ഏതു കാലാവസ്ഥയ്ക്കും അനുയോജ്യം. ശരാശരി രണ്ടര ലിറ്റര് പാല്.\nസ്വദേശം രാജസ്ഥാനിലെ മാര്‍വാര് ജില്ല. തവിട്ട്, കറുപ്പ് നിറങ്ങള്. നീളം കൂടിയ രോമം. നീളമുള്ള ചെവി. വണ്ണം കുറഞ്ഞ കൊമ്പ്. ശരാശരി ഒരു ലിറ്റര് പാല്. പ്രസവത്തില് മിക്കവാറും ഒറ്റക്കുട്ടി.\nപൊതുവേ രോഗങ്ങള് കുറഞ്ഞ മൃഗമാണ് ആട്. അടപ്പന്, കരിങ്കാല്, കുളമ്പുദീനം, അകിടുവീക്കം, ആടുവസൂരി തുടങ്ങിയ പകര്‍ച്ചവ്യാധികള് ആടുകളെ ബാധിക്കാറുണ്ട്. പകരുന്ന പ്യൂറോന്യുമോണിയ ആടുകളെ സംബന്ധിച്ച് ഗുരുതരമായ മറ്റൊരു രോഗമാണ്. പരാദജീവികളും ധാരാളമായി ആടുകളെ ബാധിക്കാറുണ്ട്. നാടവിര, ലിവര്‍ഫ്‌ളൂക്ക് തുടങ്ങിയവ ഇവയില് പ്രധാനപ്പെട്ടവയാണ്. രോഗലക്ഷണങ്ങള് ശ്രദ്ധയില്‍പ്പെട്ടാല് അടുത്തുള്ള മൃഗാശുപത്രിയുമായി ബന്ധപ്പെടേണ്ടതാണ്. സ്വയം ചികിത്സ പാടില്ല. കാഷ്ടം പരിശോധിച്ച് വിരമരുന്ന് നല്കുന്നതാണ് ഉത്തമം.\nആടിന്റെ പാല്, മൂത്രം എന്നിവ വിഷ ചികിത്സക്ക് ഉപയോഗിക്കാറുണ്ട്. ആട്ടിന്‍കൊമ്പ് ആയുര്‍വേദ ഗുളികകള് നിര്‍മിക്കാന് ഉപയോഗിക്കുന്നു. വാതത്തിന് ആടിന്റെ അസ്ഥികള്, കൈകാല് എന്നിവ തിളപ്പിച്ച് ഉപയോഗിക്കുന്നു. ആട്ടിന്‍കുടല്, കുടല് സംബന്ധമായ അസുഖങ്ങള്‍ക്ക് മറ്റു ഔഷധങ്ങളുടെ കൂടെ ഉപയോഗിക്കുന്നു. ആടിന്റെ ഒട്ടുമിക്ക എല്ലാ ഭാഗങ്ങളും നല്ലതുപോലെ വേവിച്ച് ഉലുവ, കടുക്, കൊത്തമല്ലി, അയമോദകം എന്നിവയിട്ട് എണ്ണയില് വരട്ടി കുരുമുളക്, മല്ലിപ്പൊടി ചേര്‍ത്ത് പ്രസവിച്ച സ്ത്രീകള്‍ക്ക് കൊടുക്കാറുണ്ട്.


സാംസങ് വയര്‍ലെസ് ചാര്‍ജര് ഡ്യുയോ റഷ്യയില് വില്‍പ്പനയ്ക്ക് - Express Kerala\nസാംസങ് വയര്‍ലെസ് ചാര്‍ജര് ഡ്യുയോ റഷ്യയില് വില്‍പ്പനയ്ക്ക്\nTechnology July 31, 2018 | Published by : Express Kerala Network\nസാംസങ് മുന്‍പ് റഷ്യയില് വയര്‍ലെസ് ചാര്‍ജന് ഡ്യുയോ അവതരിപ്പിച്ചിരുന്നു. ഇപ്പോള് ചാര്‍ജര് വിപണിയില് വില്‍പ്പനയ്‌ക്കെത്തിയിരിക്കുകയാണ്. 7,711 രൂപയാണ് ചാര്‍ജറിന്റെ വില. ഗ്യാലക്‌സി നോട്ട് 9ന്റെയും ഗ്യാലക്‌സി വാച്ചുകളുടെയും ചാര്‍ജറിനു സമാനമായ ഡിസൈനാണ് ഈ ഉപകരണത്തിലും ഉള്ളത്. N6100 ആണ് മോഡല് നമ്പര്. നേരത്തെ ഗ്യാലക്‌സി S9 പ്ലസിനു സപ്പോര്‍ട്ട് ചെയ്യുന്ന മോഡല് നമ്പര് N5100 ഉം അവതരിപ്പിച്ചിരുന്നു.\nചാര്‍ജറിനു പുറമെ, 6.3 ഇഞ്ചോടു കൂടിയ ഡിസ്‌പ്ലേയാണ് നോട്ട് 9ന്. 4,000 എംഎഎച്ചാണ് ബാറ്ററി. 8 എംപി സെല്‍ഫി ക്യാമറയും 12 എംപി ഡ്യുവല് റിയര് ക്യാമറയുമാണ് ഫോണിനുള്ളത്. ഫിംഗര്‍പ്രിന്റ് സെന്‍സര് സംവിധാനവും ഫോണിലുണ്ട്.\nവയര്‍ലെസ് ചാര്‍ജര് ഡ്യുയോ\n13 വയസ്സുള്ള സ്‌കൂള് വിദ്യാര്‍ത്ഥിനി ഗര്‍ഭിണി; പിതാവ് 10 വയസ്സുകാരന്!\nകടല്‍മാര്‍ഗ്ഗവും കരമാര്‍ഗ്ഗവും പോര്‍മുനകൂട്ടി ഇന്ത്യന് സേന (വീഡിയോ കാണാം)\nപാക്ക് – ചൈന ഭീഷണി നേരിടാൻ ഇന്ത്യ, കടൽ – കരമാർഗ്ഗങ്ങളിൽ പോർമുന ശക്തം


ബാര് കോഴ: റിപ്പോര്‍ട്ടിനെ ബലപ്പെടുത്താന് ' ശാസ്ത്രീയ സ്‌റ്റൈലുകള്' - Roundup Kerala\nബാര് കോഴ: റിപ്പോര്‍ട്ടിനെ ബലപ്പെടുത്താന് ‘ ശാസ്ത്രീയ സ്‌റ്റൈലുകള്’\nതിരുവനന്തപുരം: ബാര് കോഴക്കേസ് റിപ്പോര്‍ട്ട്, അതെന്തായാലും വലിച്ചു കീറി പരിശോധിക്കപ്പെടുമെന്ന് ഉറപ്പാണ്. അതിനാല് തന്നെ, സമര്‍പ്പിക്കപ്പെട്ട പുതിയ റിപ്പോര്‍ട്ടില് വിജിലന്‍സ് ഡയറക്ടര് ശങ്കര് റെഡിയും കൂട്ടരും ശാസ്ത്രീയ അന്വേഷണ രീതികളുടെ പിന്‍ബലം തേടിയത്. പ്രായോഗിക പരിശോധനകളും അവലംബിച്ചാണ് റിപ്പോര്‍ട്ടുകള് തയാറാക്കിയിരിക്കുന്നതും പല സാക്ഷി മൊഴികളും തളളിയിരിക്കുന്നതും.\nമാണിക്ക് പണം നല്‍കാന് പോയവരുണ്ടായിരുന്ന മൊബൈല് ടവര് ലൊക്കേഷന് മുതല് മാണിയെ കാണാന് പാലായിലേക്കും തിരുവനന്തപുരത്തേക്കും യാത്ര ചെയ്യാന് വേണ്ടിവരുന്ന സമയം അടക്കം എല്ലാം ശാസ്ത്രീയമായി പരിശോധിച്ചിട്ടുണ്ടെന്നാണ് റിപ്പോര്‍ട്ട്. അതിലൂടെ പല സാക്ഷി മൊഴികളും കള്ളമാണെന്ന് റിപ്പോര്‍ട്ടില് വിവരിക്കുന്നു. കോടതിയുടെ സംശയങ്ങള് ദുരീകരിക്കുകയാണ് ലക്ഷ്യമെന്ന് വ്യക്തം.\nഎ.ജി നല്‍കിയ റിപ്പോര്‍ട്ടില് നിയമസസെക്രട്ടറിയുടെ അഭിപ്രായം തേടാന് മന്ത്രിസഭ തീരുമാനിച്ചതിനെക്കുറിച്ച് വിശദമായ അന്വേഷണമായിരുന്നു ഒന്ന്. സുജയുടെയും രാജ്കുമാര് ഉണ്ണിയുടെയുമെല്ലാം മൊഴിയുമെല്ലാം ശാസ്ത്രീയ പരിശോധനയില് കണ്ടെത്തിയ വൈരുദ്ധ്യത്തിന്റെ അടിസ്ഥാനത്തില് അന്വേഷണ സംഘം ഖണ്ഡിച്ചിട്ടുണ്ട്. ബിജു രമേശ് ഹാജരാക്കിയ ഫോണ് സംഭാഷണം അടങ്ങിയ സിഡിയില് തിരുത്ത് വരുത്തിയതിനാല് പുര്‍ണ്ണമായും വിശ്വാസയോഗ്യമല്ലെന്നാണ് നിഗമനം. 2013ല് നിര്‍മ്മിച്ച ഫോണില് 2010ലെ കാര്യങ്ങളുണ്ടത്രേ. ഒരു ഫയല് പൂര്‍ണ്ണമായും മാച്ചിട്ടുണ്ടെന്നും കണ്ടെത്തിയിട്ടുണ്ട്.\nആദ്യ റിപ്പോര്‍ട്ടിലെ സാക്ഷ്ി മൊഴികളും സാഹചര്യ തെളിവുകളുമെല്ലാം ഇക്കുറി ശാസ്ത്രീയ, പ്രായോഗിക തെളിവുകളുടെ പിന്‍ബലത്തില് വീണ്ടും കോടതിയിലെത്തിച്ചിരിക്കയാണ് വിജിലന്‍സ്.\nലാവ്‌ലിന് ചീറ്റിപ്പോയ കേസ്; ആരു വിചാരിച്ചാലും കത്തിക്കാനാകില്ലെന്ന് പിണറായി


June 6, 2017 – GLOBAL TRUMPET\nJune 6, 2017 June 11, 2017 adminComment(0)\nവത്തിക്കാന് സിറ്റി: അമേരിക്കന് പ്രസിഡന്റ് ഡൊണാള്ഡ്ു ട്രംപ് വത്തിക്കാനിലെത്തി ഫ്രാന്സിുസ് മാര്‍പാപ്പയെ സന്ദര്ശി‍ച്ചു. സൗദി അറേബ്യ, ഇസ്രയേല് സന്ദര്ശംനത്തിന് ശേഷമാണ് ട്രംപ് വത്തിക്കാനിലെത്തിയത്. ഭാര്യ മെലാനിയ, മകള് ഇവാങ്ക എന്നിവരും ട്രംപിനൊപ്പമുണ്ടായിരുന്നു. മാര്‍പാപ്പയുടെ കൊട്ടാരത്തിലെ സ്വകാര്യ ലൈബ്രറിയില് വെച്ചായിരുന്നു കൂടിക്കാഴ്ച. കൂടിക്കാഴ്ചയ്ക്ക് ശേഷം പ്രസിഡന്റും കുടുംബാംഗങ്ങളും സിസ്റ്റൈന് ചാപ്പലും സെന്റ് പീറ്റേഴ്‌സ് ബസ്ലിക്കയും സന്ദര്ശി്ച്ചു. ഇതാദ്യമായാണ് ഇരു നേതാക്കളും കണ്ടു മുട്ടുന്നത്. ട്രംപിന്റെ നയങ്ങളെ നിരവധി തവണ വിമര്ശിേച്ചിട്ടുള്ളയാളാണ് മാര്പാസപ്പ. അഭയാര്ഥിി പ്രശ്‌നം, കുടിയേറ്റം, കാലവസ്ഥാ വ്യതിയാനം, […]\nവാഷിംഗ്ടണ്: ഇനി മുതല് ലോകത്ത് എവിടെയുള്ളവര്ക്കും അമേരിക്കന് വിസ ലഭിക്കുക കൂടുതല് ദുഷ്‌കരമാകും. വിസ അപേക്ഷകര് അഞ്ചു വര്ഷലത്ത സോഷ്യല് മീഡിയ വിവരങ്ങളും, ജോലി, താമസം സംബന്ധിച്ചുള്ള 15 വര്ഷലത്തെ വിവരങ്ങളും നല്കുണമെന്ന് നിഷ്‌കര്ഷി ക്കുന്ന നിര്ദേുശം ട്രമ്പ് ഭരണകൂടം അംഗീകരിച്ചു. വിസ അപേക്ഷകരെ സംബന്ധിച്ച പരിശോധന കര്ശൂനമാക്കുന്നതിന്റെ ഭാഗമായി ഓഫീസ് ഓഫ് മാനേജ്‌മെന്റ് ആന്ഡ്ശ ബജറ്റാണ് ഉത്തരവ് പുറപ്പെടുവിച്ചിരിക്കുന്നത്. പുതിയ ചോദ്യാവലി അനാവശ്യ ബുദ്ധിമുട്ടുകള് സൃഷ്ടിക്കുന്നതാണെന്നും ശാസ്ത്രജ്ഞരെയും, അന്താരാഷ്ട്ര വിദ്യാര്ഥിേകളെയും അമേരിക്കയില് നിന്ന് അകറ്റുമെന്നും വിമര്ശ,കര് […]


sibi malayil on Variyamkunnan movie 1921\nനായകന് മുസ്ലിം ആയതാണോ എതിര്‍പ്പ്?, ചരിത്രത്തെ തടയാനാകില്ലെന്ന് സിബി മലയില്\nവാരിയംകുന്നന് എന്ന സിനിമ പുറത്തിറങ്ങുംമുമ്പ് എതിര്‍ക്കുന്നത് മണ്ടത്തരമാണെന്ന് സംവിധായകന് സിബി മലയില്. ചരിത്രം സംഭവിച്ചുകഴിഞ്ഞതാണ്. അത് ആര്‍ക്കും മാറ്റി എഴുതാന് പറ്റില്ല. സംവിധായകന് ഒരു ചരിത്ര സംഭവത്തെ ഏതു രീതിയില് കാണുന്നുവെന്നും അത് എങ്ങനെ പ്രേക്ഷകരിലേക്ക് എത്തിക്കുന്നുവെന്നും മാത്രമേ നോക്കേണ്ടതുള്ളൂ. ആദ്യം സിനിമ ഇറങ്ങട്ടെ. അത് കണ്ടു കഴിഞ്ഞു പോരെ പ്രതിഷേധവും വിവാദവും. അല്ലാതെ ആലോചനയില് തന്നെ അത് നുള്ളി എറിയാന് എന്തിനാണ് തിടുക്കം. സിബി മലയില് ദ ക്യു' അഭിമുഖത്തില് പറഞ്ഞു.\nമലബാര് കലാപം മുസ്ലിം സമുദായത്തില്‍പെട്ടവര് ഉള്‍പ്പെട്ട ചരിത്രം ആയതുകൊണ്ടാവാം അതിനെതിരെ പ്രതിഷേധം കൂടുതല്. വാരിയംകുന്നന് എന്ന ചിത്രം പ്രഖ്യാപിച്ചിട്ടേയുള്ളൂ. അടുത്ത കൊല്ലം ചിത്രീകരണം തുടങ്ങുമെന്നാണ് അറിയുന്നത്. അതിനുമുമ്പേ എന്തിനാണ് ഈ പ്രതിഷേധവും വാക് പോരും.\nഈ ചിത്രം ഹിന്ദുവിരുദ്ധം ആയിരിക്കും എന്ന മുന്‍വിധി എങ്ങനെയാണ് ഉണ്ടാവന്നത്. സിനിമയോ തിരക്കഥയോ കാണാതെ ഇത്തരത്തില് അഭിപ്രായം പറയാന് പറ്റുമോ. ചിത്രം ഇറങ്ങുന്നതിനു മുമ്പേയുള്ള ഈ പ്രഹസനം വെറും വിവാദം സൃഷ്ടിക്കല് മാത്രമാണ്. ചിലരുടെ താല്‍പര്യങ്ങളും ഇഷ്ടങ്ങളും മാത്രം നോക്കി സിനിമ പിടിക്കാന് പറ്റും എന്ന് എനിക്ക് തോന്നുന്നില്ല. നമ്മുടെ നാട്ടില് അങ്ങനെ നടക്കില്ല. സിനിമകള് വരും. ചരിത്രം പറയേണ്ടതാണെങ്കില് അത് പറയുക തന്നെ വേണമെന്നും സിബി മലയില്.


സംസ്ഥാനത്ത് ലോക്ക്ഡൗൺ നിലവിൽ വന്നു; നിയന്ത്രണങ്ങൾ കൂടുതൽ കർക്കശമാക്കി | | covid restrictions | kerala\nSaturday, May 8, 2021 7:21 AM IST\nതിരുവനന്തപുരം: സംസ്ഥാനത്ത് സമ്പൂർണ ലോക്ക്ഡൗൺ നിലവിൽ വന്നു. ഇന്നു രാവിലെ ആറു മുതൽ 16ന് അർധരാത്രി വരെയാണ് സമ്പൂർണ ലോക്ക്ഡൗൺ. ഇന്നു മുതൽ അത്യാവശ്യ കാര്യങ്ങൾക്കു യാത്ര ചെയ്യാൻ പോലീസ് പാസ് നിർബന്ധമാക്കി സർക്കാർ. പാസില്ലാത്തവർക്കെതിരേ കർശന നടപടി സ്വീകരിക്കുമെന്നു മുഖ്യമന്ത്രി പിണറായി വിജയൻ അറിയിച്ചിട്ടുണ്ട്.\nഅവശ്യസർവീസുകാർക്കു സഞ്ചരിക്കാൻ തിരിച്ചറിയൽ കാർഡ് മതി. മറ്റുള്ളവർക്ക് കേരള പോലീസിന്‍റെ വെബ്സൈറ്റ് വഴി പാസിന് അപേക്ഷിക്കാം. ആവശ്യമായ ജില്ലയും പോലീസ് സ്റ്റേഷനും ക്ലിക്ക് ചെയ്തു നൽകിയാൽ അത്യാവശ്യക്കാർക്കു പാസ് ലഭിക്കും.\nവാട്സ്ആപ് നന്പരുള്ളവർക്ക് ഇതുവഴിയും അല്ലാത്തവർക്ക് എസ്എംഎസ് വഴിയും പാസ് ലഭ്യമാക്കുമെന്നു പോലീസ് അറിയിച്ചു. തിരിച്ചറിയൽ കാർഡില്ലാത്ത അവശ്യസർവീസുകാർക്കും പാസ് അനുവദിക്കും.\nകൂടുതൽ സൗകര്യപ്രദമായ ഓണ്‍ലൈൻ സൗകര്യം ഇന്നു നിലവിൽ വരുമെന്നും പോലീസ് ആസ്ഥാനത്തു നിന്ന് അറിയിച്ചു. ജില്ല വിട്ടുള്ള യാത്രകൾ നടത്താൻ പ്രത്യേക പാസ് ആവശ്യമില്ല.\nവിവാഹം, മരണാനന്തര ചടങ്ങുകൾ, രോഗം, രോഗികളെ സന്ദർശിക്കൽ തുടങ്ങിയ മറ്റ് ഒഴിച്ചുകൂടാനാകാത്ത കാര്യങ്ങൾക്കായി ജില്ല വിട്ടു യാത്ര ചെയ്യാം. സത്യവാങ്‌മൂലം കരുതണം. ഒപ്പം തിരിച്ചറിയൽ കാർഡ്, വിവാഹ ക്ഷണക്കത്ത് എന്നിവയും കരുതണം.\nവിവാഹം, മരണം തുടങ്ങിയ കർമങ്ങൾക്കു നേതൃത്വം നൽകുന്ന പുരോഹിതർക്കും സഞ്ചരിക്കാം.\nലോക്ക്ഡൗൺ നടപ്പാക്കുന്നതിന് 25,000 പോലീസുകാരെയാണു നിയോഗിച്ചിട്ടുള്ളതെന്നു മുഖ്യമന്ത്രി അറിയിച്ചു.\n• ഹോട്ടലുകളിൽ ഭക്ഷണം പാഴ്സലായി നൽകുന്നതിനു തടസമില്ല. പാഴ്സൽ നൽകാനായി ഹോട്ടലുകൾ തുറക്കാം. എല്ലാ തദ്ദേശ സ്ഥാപനങ്ങളിലും കമ്യൂണിറ്റി കിച്ചണ് തുറക്കും. ജനകീയ ഹോട്ടലുകളും ഉണ്ടാകും.\n• ബാങ്കുകളും ധനകാര്യ സ്ഥാപനങ്ങളും ലോക്ക്ഡൗണ് ആഴ്ചയിൽ തിങ്കൾ, ബുധൻ, വെള്ളി ദിവസങ്ങളിൽ മാത്രം ഇടപാടു നടത്തണം.\n• ലോക്ക്ഡൗണ് സമയത്ത് ചിട്ടി, കടം എന്നിവയുടെ കുടിശിക പിരിക്കാൻ വീടുകളിൽ പോകരുത്.\n• അയൽവീടുകളുമായി സന്പർക്കം പുലർത്തുന്പോൾ ഡബിൾ മാസ്ക് നിർബന്ധമാക്കുക.\n• അയൽ സംസ്ഥാനങ്ങളിൽനിന്നു വരുന്നവർ കോവിഡ് ജാഗ്രതാ പോർട്ടലിൽ രജിസ്റ്റർ ചെയ്യണം. ഇതിനു സാധിച്ചില്ലെങ്കിൽ 14 ദിവസം ക്വാറന്‍റൈനിൽ കഴിയണം.\n• പുറത്തു പോകുന്നവർ തിരികെ വരുന്പോൾ കുട്ടികളുമായി അടുത്തിടപഴകരുത്.\n• ഭക്ഷണം കഴിച്ചശേഷം പാത്രം സോപ്പ് ഉപയോഗിച്ചു കഴുകണം.\n• അതിഥിത്തൊഴിലാളികൾക്ക് നിർമാണസ്ഥലത്തുതന്നെ താമസ സൗകര്യവും ഭക്ഷണവും ഒരുക്കണം. അതിനു പറ്റിയില്ലെങ്കിൽ ഉടമയോ കരാറുകാരനോ വാഹനസൗകര്യം ഒരുക്കണം.\n• ഓക്സിജൻ അളവു പരിശോധിക്കാനുള്ള പൾസ് ഓക്സിമീറ്ററുകൾ വില കൂട്ടി വിൽക്കുന്നവർക്കെതിരേ കടുത്ത നിയമ നടപടി സ്വീകരിക്കും.\n• ജീവൻരക്ഷാ ഔഷധങ്ങൾ ഹൈവേ പോലീസ് എത്തിച്ചു നൽകും. ഫയർഫോഴ്സുമായി ബന്ധപ്പെട്ടാണു നടപടി.\n• മത്സ്യവിപണന കേന്ദ്രങ്ങളിൽ ആൾക്കൂട്ടം പാടില്ല. പച്ചക്കറി, പഴക്കടകൾ 50 ശതമാനം വീതം തുറക്കാൻ അനുവദിക്കും.\nതിരുവനന്തപുരം: അവശ്യസർവീസ് വിഭാഗത്തിൽപ്പെട്ടവർക്ക് ലോക്ക് ഡൗണ് സമയത്ത് യാത്ര ചെയ്യുന്നതിന് അവരുടെ സ്ഥാപനം നൽകുന്ന തിരിച്ചറിയൽ കാർഡ് ഉപയോഗിക്കാം. ഇവർക്ക് പ്രത്യേകം പോലീസ് പാസിന്‍റെ ആവശ്യമില്ല. വീട്ടുജോലിക്കാർക്കും കൂലിപ്പണിക്കാർക്കും തൊഴിലാളികൾക്കും സ്വയം തയാറാക്കിയ സാക്ഷ്യപത്രവുമായി യാത്ര ചെയ്യാം.\nപോലീസ് പാസിന് അപേക്ഷിക്കാനുള്ള ഓണ്‍ലൈൻ സംവിധാനം ഇന്നു വൈകുന്നേരം നിലവിൽ വരും. അടിയന്തരമായി പാസ് ആവശ്യമുള്ളവർക്ക് സ്റ്റേഷൻ ഹൗസ് ഓഫീസർമാരെ നേരിട്ട് സമീപിച്ച് പാസിന് അപേക്ഷിക്കാം. ഇരുവശത്തേക്കും യാത്ര ചെയ്യുന്നതിനുള്ള പാസ് യാത്ര തുടങ്ങുന്ന സ്ഥലത്തുള്ള സ്റ്റേഷൻ ഹൗസ് ഓഫീസർ നൽകും.


അഷ്ടലക്ഷ്മി രൂപങ്ങള്‍ക്കൊപ്പം യേശുവും മാതാവും; മതമൈത്രിയുടെ ബൊമ്മക്കൊലു | Bommakkolu | Manoram News\nഅഷ്ടലക്ഷ്മി രൂപങ്ങള്‍ക്കൊപ്പം യേശുവും മാതാവും; മതമൈത്രിയുടെ ബൊമ്മക്കൊലു\nസ്വന്തം ലേഖകൻ October 14, 2021 08:11 AM IST\nനവരാത്രിക്ക് മതമൈത്രിയുടെ സന്ദേശവുമായി ബൊമ്മക്കൊലു ഒരുക്കി ശ്രദ്ധേയനാകുകയാണ് കോട്ടയം സ്വദേശി ടെറണ്‍സ് ജോസ്. നര്‍ത്തകനും ചിത്രകാരനുമായ ടെറണ്‍സ് വീട്ടിലെ പൂജാ മുറിയിലാണ് എട്ട് ലക്ഷത്തോളം രൂപ മുടക്കി ബൊമ്മക്കൊല്ലു ഒരുക്കിയത്. അഷ്ടലക്ഷ്മി രൂപങ്ങള്‍ക്കൊപ്പം യേശുവും മാതാവുമൊക്കെ ഉള്‍പ്പെടുന്നതാണ് ഈ ബൊമ്മക്കൊലു. എസ്എച്ച് മൗണ്ട് ചൂട്ടുവേലി മുല്ലശേരില് വീട്ടിലാണ് മതമൈത്രിയുടെ ഈ വേറിട്ട കാഴ്ച. അഷ്ടലക്ഷ്മി രൂപങ്ങള്‍ക്കും ദേവഗണങ്ങള്‍ക്കും ഒപ്പം യേശുവും മാതാവുമെല്ലാം ഉണ്ട്.\nഏഴു തട്ടുകളിലായാണ് ടെറണ്‍സ് സമ്പൂര്‍ണ ബൊമ്മക്കൊലു ഒരുക്കിയിട്ടുള്ളത്. ശിവരാത്രി മാഹാത്മ്യം, ജടായുമോക്ഷം, ദശാവതാരം തുടങ്ങി 11 പുരാണകഥകളെ ചിത്രീകരിക്കുന്ന രൂപങ്ങളുണ്ട് ഇക്കൂട്ടത്തില്. കള്ളനും പൊലീസും ക്രിക്കറ്റ് കളിക്കാരും ഉള്‍പ്പെടുന്ന കളിക്കൊലു, മരക്കൊലു അങ്ങനെ വൈവിധ്യങ്ങളേറെ. ചെന്നൈ കലാക്ഷേത്രയില് നൃത്തം അഭ്യസിച്ച ടെറണ്‍സിന് വിദ്യാദേവതയെ പൂജിക്കാന് മതമൊരു തടസമായില്ല.\nമഹാമാരിയുടെ കാലത്ത് അതിജീവനത്തിന്‍റെ സന്ദേശം കൂടി നല്‍കുകയാണ് വാക്സീനുമായി ഇരിക്കുന്ന ഗണപതി രൂപം.നവരാത്രിയുടെ പ്രതീകമായ നവധാന്യങ്ങളും മുറിയിൽ ഒരുക്കിയിട്ടുണ്ട്. ടെറണ്‍സിന് പിന്തുണയുമായി കുടുംബവും ഒപ്പമുണ്ട്. നര്‍ത്തകനായ ടെറണ്‍സ് കലാക്ഷേത്രയിലെ അധ്യാപകന് കൂടിയാണ്.


സെബ്രോണിക്‌സ് സെബ് ഫിറ്റ്2220സിഎച്ച് പുറത്തിറക്കി | Future Kerala\nസെബ്രോണിക്‌സ് സെബ് ഫിറ്റ്2220സിഎച്ച് പുറത്തിറക്കി\nസ്മാര്‍ട്ട്‌വാച്ചിന് സമാനമായ രൂപകല്‍പ്പനയോടെ വരുന്ന വെയറബിളിന് 2,999 രൂപയാണ് വില\nന്യൂഡെല്‍ഹി: സെബ്രോണിക്‌സ് സെബ് ഫിറ്റ്2220സിഎച്ച് ഫിറ്റ്‌നസ് ബാന്‍ഡ് ഇന്ത്യന് വിപണിയില് അവതരിപ്പിച്ചു. സ്മാര്‍ട്ട്‌വാച്ചിന് സമാനമായ രൂപകല്‍പ്പനയോടെയാണ് ഫിറ്റ്‌നസ് ബാന്‍ഡ് വിപണിയിലെത്തിച്ചത്. ഈ സെബ്രോണിക്‌സ് വെയറബിളിന് 2,999 രൂപയാണ് വില. കറുത്ത സ്ട്രാപ്പ് സഹിതം കറുത്ത കേസ്, റോസ് ഗോള്‍ഡ് സ്ട്രാപ്പ് സഹിതം ഗോള്‍ഡ് കേസ്, കേഡറ്റ് ഗ്രേ സ്ട്രാപ്പ് സഹിതം സില്‍വര് കേസ് എന്നീ മൂന്ന് കളര് വേരിയന്റുകളില് ആമസോണില് ലഭിക്കും.\n2.5ഡി കര്‍വ്ഡ് ഗ്ലാസ് സഹിതം 3.3 സെമീ ടിഎഫ്ടി ടച്ച് കളര് ഡിസ്‌പ്ലേ നല്‍കിയതാണ് സെബ്രോണിക്‌സ് സെബ് ഫിറ്റ്2220സിഎച്ച്. വൃത്താകൃതിയുള്ള ഡയല് ലഭിച്ചു. നൂറിലധികം വാച്ച് ഫേസുകള് സപ്പോര്‍ട്ട് ചെയ്യുന്നതാണ് സ്മാര്‍ട്ട് ബാന്‍ഡ്. കോളര് ഐഡി, കോള് റിജക്റ്റ് എന്നിയും ഫീച്ചറുകളാണ്. പെയര് ചെയ്ത ഫോണിലെ മ്യൂസിക്, കാമറ എന്നിവ കണ്‍ട്രോള് ചെയ്യാന് കഴിയും.\nരക്തസമ്മര്‍ദ്ദം, ഹൃദയമിടിപ്പ് നിരക്ക്, എസ്പിഒ2 എന്നിവ നിരീക്ഷിക്കുന്നതിന് സെന്‍സറുകള് നല്‍കിയതാണ് ഫിറ്റ്‌നസ് ബാന്‍ഡ്. ബാഡ്മിന്റണ്, ബാസ്‌കറ്റ്‌ബോള്, സൈക്ലിംഗ്, ഫുട്‌ബോള്, ഓട്ടം, സ്‌കിപ്പിംഗ്, നീന്തല്, നടത്തം എന്നീ എട്ട് സ്‌പോര്‍ട്‌സ് മോഡുകള് സവിശേഷതയാണ്. നിങ്ങളുടെ ഉറക്കം, ചുവടുകള്, എത്രമാത്രം കലോറി കുറച്ചു, ആകെ നടന്ന ദൂരം എന്നിവയെല്ലാം അളക്കും.\nകണക്റ്റിവിറ്റി ആവശ്യങ്ങള്‍ക്കായി ബ്ലൂടൂത്ത് 5.0 നല്‍കി. 200 എംഎഎച്ച് ബാറ്ററിയാണ് ഉപയോഗിക്കുന്നത്. ഒരു തവണ പൂര്‍ണമായി ചാര്‍ജ് ചെയ്താല് മുപ്പത് ദിവസം സ്റ്റാന്‍ഡ്‌ബൈ സമയം ലഭിക്കും. പൊടി, വെള്ളം എന്നിവ പ്രതിരോധിക്കുന്നതിന് ഐപി68 റേറ്റിംഗ് സവിശേഷതയാണ്. ആന്‍ഡ്രോയ്ഡ്, ഐഒഎസ് ഡിവൈസുകളുമായി ഈ ഫിറ്റ്‌നസ് ട്രാക്കര് പെയര് ചെയ്യാന് കഴിയും. പ്ലേ സ്റ്റോറിലും ആപ്പ് സ്റ്റോറിലും ലഭിക്കുന്ന സെബ് ഫിറ്റ് 20 സീരീസ് ആപ്പുമായി കണക്റ്റ് ചെയ്യാം.\nPrevious ദി ഡിസ്കൗണ്ട് : കേരളീയ ബ്രാന്‍ഡുകള്‍ക്ക് അന്യസംസ്ഥാനങ്ങളില് വില്‍പ്പനയൊരുക്കാന് ഇ-കോമേഴ്സ് പ്ലാറ്റ്ഫോം\nNext വനവല്‍ക്കരണ പദ്ധതികള്‍ക്കായി ആപ്പിളിന്റെ 200 മില്യണ് ഡോളര് പ്രഖ്യാപനം


മതവിവേചനത്തിനുള്ള ജനസംഖ്യാപട്ടിക വേണ്ട | Editorial | Deshabhimani | Tuesday Jan 21, 2020\nപുരാതനകാലംമുതൽ എല്ലാ രാജ്യങ്ങളിലും ജനസംഖ്യ തിട്ടപ്പെടുത്തുന്ന സമ്പ്രദായം നിലനിന്നിരുന്നു. ബിസി മൂന്നാം നൂറ്റാണ്ടിൽ മൗര്യചക്രവർത്തി അശോകന്റെ കാലത്തും ഗുപ്തഭരണകാലത്തും ഇന്ത്യയിൽ ജനസംഖ്യാ കണക്കെടുപ്പ് നടന്നിട്ടുണ്ട് . മുഗൾ ചക്രവർത്തി അക്ബറിന്റെ കാലത്ത് ഇന്ത്യൻ ഉപഭൂഖണ്ഡത്തിൽ 10 കോടി ജനങ്ങൾ ഉണ്ടായിരുന്നതായി കണക്കാക്കി.\nഇന്ത്യയിൽ ശാസ്‌ത്രീയ ജനസംഖ്യാ കണക്കെടുപ്പിന് 140 വർഷത്തെ ചരിത്രമുണ്ട്. ബ്രിട്ടീഷ് ഭരണകാലത്ത് 1865 നും 1872 നും ഇടയിൽ ഘട്ടംഘട്ടമായി പല പ്രദേശങ്ങളിലും കാനേഷുമാരി നടന്നു. 1881ൽ ആയിരുന്നു രാജ്യത്തെ ആദ്യ സുസംഘടിത സെൻസസ്. പിന്നീട് എല്ലാ പത്തുവർഷത്തിലും കൃത്യമായി സെൻസസ് പ്രവർത്തനം നടന്നുവരുന്നു. ഈവർഷം ആരംഭിക്കുന്ന ദശവത്സര കാനേഷുമാരിയും ഇതിന്റെ തുടർച്ചമാത്രമാണ്. ആദ്യകാലത്ത് ജനസംഖ്യയ്‌ക്കൊപ്പം ജാതി, മതം തുടങ്ങിയ വിവരങ്ങൾകൂടി ശേഖരിച്ചിരുന്നു. പിന്നീട് ആയുർദൈർഘ്യം, ശിശുമരണം, മാതൃമരണം, സാക്ഷരത, ജനസാന്ദ്രത, സ്ത്രീ-പുരുഷ അനുപാതം തുടങ്ങിയ വിവരങ്ങളും ഉൾപ്പെടുത്തി. സ്വതന്ത്ര ഭാരതത്തിലെ ആദ്യ കാനേഷുമാരി 1951ൽ നടന്നപ്പോൾ സാമ്പത്തിക വികസനത്തിന് സഹായകമായ വിവരങ്ങൾകൂടി ശേഖരിച്ചത് ഒരു പ്രത്യേകതയായിരുന്നു. ഐക്യരാഷ്ട്രസഭ സ്ഥിതിവിവര വിഭാഗത്തിന്റെ ശുപാർശകൾ പാലിച്ചാണ് 1961ൽ കാനേഷുമാരി നടന്നത്. ഈ അർഥത്തിൽ ചരിത്രപരവും അന്താരാഷ്‌ട്ര മാനദണ്ഡങ്ങൾക്ക് അനുഗുണവുമായ പ്രക്രിയയാണ് ഇന്ത്യൻ ജനസംഖ്യാ കണക്കെടുപ്പ്.\nവടക്കുകിഴക്കൻ സംസ്ഥാനങ്ങളിലെ അഭയാർഥിപ്രശ്‌നത്തിന്റെ മറവിൽ തുടക്കമിട്ട പൗരത്വപട്ടിക രാജ്യത്തെമ്പാടും അടിച്ചേൽപ്പിക്കാനുള്ള കരുനീക്കങ്ങളാണ് ബിജെപി സർക്കാർ നടത്തുന്നത്\nരാജ്യപുരോഗതിക്കാവശ്യമായ പദ്ധതി ആസൂത്രണം, അതിൽ വിവിധ ജനവിഭാഗങ്ങൾക്കും പ്രദേശങ്ങൾക്കും അർഹമായ വിഹിതം ഉറപ്പാക്കൽ, ഭരണനിർവഹണത്തിന്റെ വ്യത്യസ്‌ത തലങ്ങളിൽ ജനസംഖ്യാനുപാതികമായ ക്രമീകരണങ്ങൾ, ഇതിനൊക്കെ ആവശ്യമായ സ്ഥിതിവിവരങ്ങളാണ് സെൻസസിലൂടെ ലഭ്യമാക്കുന്നത്. ഇന്ത്യയുടെ ബഹുസ്വരത ഊട്ടിയുറപ്പിക്കുന്ന, ഞങ്ങൾ ഇന്ത്യക്കാർ എന്ന് ഒരോരുത്തരും സ്വയം അഭിമാനിച്ചിരുന്ന ഈ പ്രക്രിയയെയാണ് വിഭജനത്തിന്റെയും വിദ്വേഷത്തിന്റെയും വിത്തെറിഞ്ഞ് മലീമസമാക്കിയത്. ഇക്കാലമത്രയും സുഗമമായി നടന്ന സെൻസസിനകത്ത് ഹിന്ദുത്വ അജൻഡ ഒളിച്ചുകടത്താൻ മോഡി സർക്കാർ നടത്തിയ ഗൂഢനീക്കമാണ് രാജ്യത്ത് അശാന്തി സൃഷ്ടിച്ചത്. വടക്കുകിഴക്കൻ സംസ്ഥാനങ്ങളിലെ അഭയാർഥിപ്രശ്‌നത്തിന്റെ മറവിൽ തുടക്കമിട്ട പൗരത്വപട്ടിക രാജ്യത്തെമ്പാടും അടിച്ചേൽപ്പിക്കാനുള്ള കരുനീക്കങ്ങളാണ് ബിജെപി സർക്കാർ നടത്തുന്നത്.\nമുൻതലമുറകളുടെ രേഖ ചോദിക്കുകയും ഹാജരാക്കാത്തവരെ സംശയപ്പട്ടികയിൽ പെടുത്തുകയുമാണ് ആദ്യഘട്ടം. മതത്തെ അടിസ്ഥാനമാക്കി ചിലർക്ക് പൗരത്വം അനുവദിക്കുന്നതാണ് രണ്ടാംഘട്ടം. പൗരത്വം ഇല്ലാത്ത പുതിയൊരു വിഭാഗം രൂപപ്പെടുമെന്നർഥം. തലമുറകളായി ഇവിടെ ജനിച്ചു ജീവിക്കുന്നവർ ഇത്തരത്തിൽ അന്യവൽക്കരിക്കപ്പെടുന്നതോടെ ഇന്ത്യയിലെ ന്യൂനപക്ഷവിഭാഗങ്ങളുടെ ജീവിതം തികച്ചും അരക്ഷിതവും അടിമ സമാനവുമാകുമെന്നതിൽ സംശയമില്ല. ഹിന്ദുരാഷ്‌ട്രമായി ഇന്ത്യയെ മാറ്റാനുള്ള അരങ്ങൊരുക്കമാണ് നടക്കുന്നതെന്ന് വ്യക്തം.\nമതാടിസ്ഥാനത്തിൽ വേർതിരിച്ച് പരിഗണിക്കുന്നതിനുള്ള ഭേദഗതിയാണ് കേന്ദ്ര സർക്കാർ പൗരത്വനിയമത്തിൽ കൊണ്ടുവന്നിരിക്കുന്നത്. ഈ സാഹചര്യത്തിലാണ് അത്തരമൊരു പട്ടിക സംസ്ഥാനത്ത് തയ്യാറാക്കില്ലെന്ന ധീരമായ തീരുമാനം പിണറായി സർക്കാർ പ്രഖ്യാപിച്ചത്\nഈ അപകടം മുൻകൂട്ടിക്കണ്ടാണ് പൗരത്വ ഭേദഗതി നിയമത്തെ തുറന്നെതിർക്കുന്നതിനൊപ്പംതന്നെ ദേശീയ ജനസംഖ്യാ രജിസ്‌റ്ററുമായി സഹകരിക്കില്ലെന്ന് കേരള സർക്കാർ പ്രഖ്യാപിച്ചത്. സെൻസസിന്റെ ഭാഗമായി ജനസംഖ്യാ രജിസ്‌റ്റർ തയ്യാറാക്കിയാൽ, പൗരത്വരേഖകൾ ഹാജരാക്കാത്തവർ എന്ന ഒരു വിഭാഗം പട്ടികയിൽ ഉണ്ടാകുമെന്ന് ഉറപ്പാണ്. ഇവരെ പിന്നീട് മതാടിസ്ഥാനത്തിൽ വേർതിരിച്ച് പരിഗണിക്കുന്നതിനുള്ള ഭേദഗതിയാണ് കേന്ദ്ര സർക്കാർ പൗരത്വനിയമത്തിൽ കൊണ്ടുവന്നിരിക്കുന്നത്. ഈ സാഹചര്യത്തിലാണ് അത്തരമൊരു പട്ടിക സംസ്ഥാനത്ത് തയ്യാറാക്കില്ലെന്ന ധീരമായ തീരുമാനം പിണറായി സർക്കാർ പ്രഖ്യാപിച്ചത്. പൗരത്വ ഭേദഗതി നിയമത്തിനെതിരെ സുപ്രീംകോടതിയിൽ ഫയൽചെയ്‌ത ഹർജിയും ചരിത്രപ്രാധാന്യമുള്ളതാണ്.\nന്യുനപക്ഷങ്ങളെ പൊതുവിലും മുസ്ലിങ്ങളെ പ്രത്യേകിച്ചും ഭീതിയിലാക്കിയ കേന്ദ്രനടപടിക്കെതിരെ സിപിഐ എമ്മും കേരളത്തിലെ എൽഡിഎഫ് സർക്കാരും തുടക്കംമുതൽ പ്രക്ഷോഭരംഗത്താണ്. സിപിഐ എം നേതൃത്വം സ്വീകരിച്ച നിലപാടിന് പിന്നിൽ പ്രതിപക്ഷത്തിന് പുറമെ ചില എൻഡിഎ കക്ഷികളും അണിനിരക്കാൻ തയ്യാറായി. തിരുവനന്തപുരത്ത് ചേർന്ന പാർടി കേന്ദ്രകമ്മിറ്റിയോഗം യോജിച്ച സമരം മുന്നോട്ടുകൊണ്ടുപോകാൻ മുൻകൈ എടുക്കുമെന്ന് പ്രഖ്യാപിച്ചു. കേരളത്തിൽ ജനസംഖ്യാ രജിസ്‌റ്ററുമായി ബന്ധപ്പെട്ട വിവരങ്ങൾ നൽകാതിരിക്കാൻ വീടുകൾ കയറി ജനങ്ങളെ ബോധവൽക്കരിക്കാനും പാർടി തീരുമാനിച്ചു.\nഇക്കാര്യത്തിൽ സുചിന്തിതമായ തീരുമാനം തിങ്കളാഴ്‌ച സംസ്ഥാന മന്ത്രിസഭായോഗം കൈക്കൊണ്ടതോടെ ജനങ്ങളിൽ കൂടുതൽ ആത്മവിശ്വാസം ഉണ്ടായിട്ടുണ്ട്.ദേശീയ ജനസംഖ്യാ രജിസ്റ്റർ (എൻപിആർ) പുതുക്കുന്നതുമായി ബന്ധപ്പെട്ട നടപടികൾ സംസ്ഥാനത്ത് നടത്താനോ ഇതുമായി സഹകരിക്കാനോ തയ്യാറല്ലെന്ന് കേന്ദ്ര ആഭ്യന്തര മന്ത്രാലയത്തിനു കീഴിലുള്ള രജിസ്ട്രാർ ജനറൽ ആൻഡ് സെൻസസ് കമീഷണറെ അറിയിക്കാനാണ് തീരുമാനം. എന്നാൽ, മുൻകാലത്തെപ്പോലെ സെൻസസുമായി സർക്കാർ പൂർണമായും സഹകരിക്കും. കേരളം കാണിച്ച ഉജ്വലമായ മാതൃക പിന്തുടരാൻ പൗരത്വ ഭേദഗതി നിയമത്തെ എതിർക്കുന്ന മുഴുവൻ പാർടികളും പങ്കാളിത്തമുള്ള സർക്കാരുകളും തയ്യാറാകണം.


കോവിഡിനു ശേഷം ലോകത്തിന് എന്തു സംഭവിക്കും?-\nMarch 30, 2020, 03:54:00 pm\nഎന്തൊക്കെ ശേഷിപ്പിച്ചാകും കോവിഡ് 19 എന്ന മഹാമാരി തിരിച്ചുപോകുക എന്ന ചോദ്യത്തിന് ഇപ്പോഴും ഉത്തരം ലഭിച്ചിട്ടില്ല. ലോകം മുഴുവനും ഒറ്റക്കെട്ടായി പൊരുതുമ്പോഴും ഈ മഹാമാരിയെ കീഴ്പ്പെടുത്താനായിട്ടില്ല. ഈ നൂറ്റാണ്ടിലെ തന്നെ ഏറ്റവും വലിയ ആഗോള പ്രതിസന്ധിയാണ് ലോകം അഭിമുഖീകരിക്കുന്നത്.\nഈ പ്രതിസന്ധിയുടെ ആഴവും അളവും വളരെ വലുതായിരിക്കും. ഇതിന് മുന്നില് ബെര്‍ലിന് മതിലിന്റെ പതനമോ വേള്‍ഡ് ട്രേഡ് സെന്ററിന്റെ തകര്‍ച്ചയോ ഒന്നുമാകില്ല. ഈ വൈറസ് ലോകത്തെ മാറ്റി മറിക്കും. അതിന്റെ വിദൂര ഫലങ്ങള് ഇപ്പോള് സങ്കല്‍പ്പിക്കാന് മാത്രമേ കഴിയൂ.\nപടിഞ്ഞാറിന്റെ അധികാര ഗര്‍വുകള് ഇല്ലാതാകുന്ന മാറ്റവും ഒരു പക്ഷെ സംഭവിച്ചേക്കാം. അതിനു മുന്നോടിയെന്ന നിലയിലാണ് രോഗത്തിന്റെ വ്യാപനം തടയാന് കിഴക്കും പടിഞ്ഞാറും ഏര്‍പ്പെടുത്തിയ നിയന്ത്രണങ്ങളെ കാണേണ്ടത്. കിഴക്കന് രാജ്യങ്ങള് ശക്തമായ നിയന്ത്രങ്ങളുമായി മുന്നോട്ടു പോയപ്പോള്, യൂറോപ്പും അമേരിക്കയും നിയന്ത്രണങ്ങള് ഏര്‍പ്പെടുത്തുന്നതില് അലംഭാവമായിരുന്നു. 'പാശ്ചാത്യം' എന്ന ബ്രാന്‍ഡ് നെയിമിന് മങ്ങലേല്‍പ്പിക്കുന്ന നടപടികള്‍ക്കാണ് ലോക സാക്ഷ്യം വഹിച്ചത്.


ഏകാധിപത്യം - വിക്കിപീഡിയ\n(ഏകാധിപതി എന്ന താളിൽ നിന്നും തിരിച്ചുവിട്ടതു പ്രകാരം)\nഭരണകൂടത്തിന്റെ അധികാരങ്ങൾ തന്നിൽതന്നെ നിക്ഷിപ്തമാക്കി ഒരൊറ്റയാൾനടത്തുന്ന അനിയന്ത്രിത ഭരണത്തെ ഏകാധിപത്യം (ഇംഗ്ലീഷ്:Autocracy) എന്നുപറയുന്നു. ഏകാധിപതിയുടെ മേൽവ്യവസ്ഥാപിത നിയന്ത്രണങ്ങളൊന്നും തന്നെ ബാധകമായിരിക്കയില്ല.\nആദ്യകാലം മുതൽക്കുതന്നെ ഗവണ്മെന്റിന്റെ രൂപമനുസരിച്ച് രാഷ്ട്രങ്ങള് മൂന്നായി തരം തിരിക്കപ്പെട്ടിരുന്നു; രാജവാഴ്ച, അഭിജാതാധിപത്യം (Aristocracy), ജനാധിപത്യം.\nരാജവാഴ്ച, അതിന്റെ വൈകൃതമായ സ്വേച്ഛാധിപത്യം (Tyranny); അഭിജാതാധിപത്യം, അതിന്റെ വൈകൃതമായ അല്പാധിപത്യം (Oligarchy); ജനാധിപത്യം, അതിന്റെ വൈകൃതമായ പാമരപ്രഭുത്വം (Mobocracy) എന്നിങ്ങനെയാണ് പ്ലേറ്റോ ഗവണ്മെന്റുകളെ തരം തിരിച്ചത് (റിപ്പബ്ലിക്ക് 8, 9, പുസ്തകങ്ങൾ). അരിസ്റ്റോട്ടിലാകട്ടെ ആധുനിക അർത്ഥത്തിലുള്ള ജനാധിപത്യത്തിന് പോളിറ്റി എന്ന പദം പ്രയോഗിക്കുകയും ഡെമോക്രസി എന്ന പദത്തെ പോളിറ്റിയുടെ വൈകൃതം എന്നു വിശേഷിപ്പിക്കുകയും ചെയ്തു. പോളിറ്റിയെന്ന് അരിസ്റ്റോട്ടൽ വിശേഷിപ്പിച്ചത് മധ്യവഗ്ഗങ്ങളുടെ ഭരണത്തെയാണെന്നും പാമരന്മാരുടെ (ദരിദ്രരായ താണവർഗ്ഗങ്ങൾ) നേതൃത്വത്തിലുള്ള ഭരണത്തെ ഡെമോക്രസി (ജനാധിപത്യം) യെന്ന് വിവക്ഷിച്ചുവെന്നും പ്രാചീന രാഷ്ട്രമീമാംസാ സംഹിതകളുടെ വ്യാഖ്യാതാക്കൾഅഭിപ്രായപ്പെടുന്നു. \nഭരണാധികാരിടെ ഹിതം മാത്രമാണ് ഏകാധിപത്യ ഭരണകൂടത്തിന്റെ അധികാരത്തിനുള്ള ന്യായീകരണം. സമൂഹത്തെ അവഗണിച്ചുകൊണ്ടുള്ള ഏകാധിപത്യത്തിന് സ്ഥായിയായ ആദർശതത്വങ്ങളോ മൗലികമായ നിയമങ്ങളോ ഇല്ല. നിയമമോ നടപടിക്രമങ്ങളോ ഏകാധിപതിയുടെ ഇച്ഛയെ തടസ്സപ്പെടുത്തുന്നില്ല. അതിന്റെ നിയമം സന്ദർഭാനുസരണം വേണ്ട ആവശ്യത്തെ മുൻനിറുത്തിയുള്ളതു മാത്രമാണ്. ഒരു നിയമത്തിനും ഏകാധിപതിയുടെ കല്പനയിൽകവിഞ്ഞ പദവി ഉണ്ടായിരിക്കുകയില്ല. നീതിയെ സംബന്ധിച്ച തന്റെ പ്രഖ്യാപനങ്ങൾക്കൊന്നും സാമൂഹികമായ അടിസ്ഥാനമുണ്ടായിരിക്കണമെന്നില്ല.\n1 ഏകാധിപത്യത്തിന്റെ ചരിത്രം\n3 വ്യക്ത്യധിഷ്ഠിത ഭരണാധികാരികൾ\n3.2 സ്വേച്ഛാധിപതി (Tyrant).\n3.3 സർവാധിപതി (Dictator).\n4 ഏകധിപത്യ ഭരണകൂടങ്ങൾ.\nയുദ്ധമോ ആഭ്യന്തര കലാപമോ നിമിത്തം ആപത്കരമായ രാഷ്ട്രീയ സാഹചര്യമുണ്ടാവുമ്പോൾ പുരാതന റോമൻ റിപ്പബ്ലിക്കിൽ അവലംബിച്ചിരുന്ന സൈനിക ഭരണസമ്പ്രദായമാണ് ഏകാധിപത്യം. സെനറ്റിന്റെ അപേക്ഷപ്രകാരം കോൺസൽമാർ ചേർന്ന് മുൻകോൺസൽമാരിൽ ഏറ്റവും ധീരനും സത്യസന്ധനുമായ ഒരാളെ ഏകധിപതിയായി തെരഞ്ഞെടുത്തിരുന്നു. എന്നാൽഇങ്ങനെ തെരഞ്ഞെടുക്കപ്പെട്ട ഏകാധിപതിക്ക് സെനറ്റിനോട് ഉത്തരവാദിത്തം ഉണ്ടായിരിക്കുകയില്ല. ഈ പ്രത്യേക അധികാര കേന്ദ്രീകർണം പരമാവധി ആറു മാസമേ നീണ്ടു നിൽക്കുമായിരുന്നുള്ളു.\nആദ്യത്തെ റോമന് ഏകാധിപതിയെ തിരഞ്ഞെടുത്തത് ബി.സി. 500 - ം മാണ്ടിലാണ്. പ്രാരംഭകാലത്ത് റോമിലെ അഭിജാത വർഗ്ഗമായ പെട്രീഷ്യന്മാരിൽനിന്നുമാണ് ഏകാധിപതികളെ തെരഞ്ഞെടുത്തിരുന്നത്. എന്നാല് ബി.സി. 356 - ം മാണ്ടോടുകൂടി പ്ലെബിയന്മാരും തെരഞ്ഞെടുക്കപ്പെട്ടു തുടങ്ങി. ബി.സി.3- ം ശ. നു ശേഷം ഏകാധിപത്യം ദുരുപയോഗപ്പെടുത്താൻതുടങ്ങി. സുള്ളായുടെയും ജൂലിയസ് സീസറുടെയും കാലത്തോടെ ഇത് പുനരുദ്ധരിക്കപ്പെട്ടുവെങ്കിലും ഏകാധിപത്യം പേരിൽമാത്രമൊതുങ്ങി.\nസ്വേച്ഛാധിപത്യം (ഇംഗ്ലീഷ്:Tyranny) എന്ന ഗ്രീക്കു സംജ്ഞയ്ക്ക് ഇന്നറിയപ്പെടുന്ന ഏകാധിപത്യത്തോട് സാമ്യമുണ്ട്. സ്വേച്ഛാധിപതിയായ ഒരു വ്യക്തി തനിയയോ അഥവാ തനിക്ക് അധീനരായ വ്യക്തികളിലൂടെയോ നിയമനിർമ്മാണ നിർവഹണപരമായ എല്ലാ അധികാരങ്ങളും പിടിച്ചടക്കിയിരിക്കുന്ന ഗവണ്മെന്റു രൂപം എന്ന അർത്ഥത്തിൽഇത് ഉപയോഗിച്ചു പോന്നു.\nഗ്രീസും റോമും കാലികമായ സ്വേച്ഛാധിപത്യത്തിന് വിധേയമായിരുന്നുവെങ്കിലും അവിടെങ്ങും ബാബിലോണിയ, അസീറിയ, ഈജിപ്ത് എന്നീ രാജ്യങ്ങളിലേതുപോലെ അനിയന്ത്രിതാധിപത്യ സിദ്ധാന്തം ആവിഷ്കരിക്കപ്പെടുകയോ പ്രയോഗിക്കപ്പെടുകയോ ചെയ്തിട്ടില്ല. യഹൂദ പാർമ്പര്യത്തിനോ രാഷ്ട്രീയ അമിതാധിപത്യ സിദ്ധാന്ത പ്രയോഗത്തിനോ സ്ഥാനമുണ്ടായിരുന്നില്ല. ഏകദൈവവിശ്വാസം മനുഷ്യ സാഹോദര്യത്തിലും ദൈവത്തിന്റെ മുൻപിൽ സമാനതയിലും വിശ്വസിക്കുവാൻ ഇടയാക്കുകയും ഒരു അനിയന്തിതാധിപ രാജാവിനു സാദ്ധ്യത ഒഴിവാക്കുകയും ചെയ്തു. നിയമത്തിനു പിന്നിലെ നിയമത്തെ സംബന്ധിച്ച ബൈബിള് സങ്കല്പം ഭൗമിക ഗവണ്മെന്റിനും മേലായ ദൈവിക നിയമത്തെക്കുറിച്ച് ഐഹിക രാജാക്കന്മാർക്കുള്ള ഒരു മുന്നറിയിപ്പായിരുന്നു. എന്നാൽപ്രാചീന കാലത്ത്, മിക്ക കിഴക്കൻരാജ്യങ്ങളിലും ഏകാധിപത്യ ഭരണകൂടങ്ങൾനിലനിന്നിരുന്നു. ഗ്രീക്കു - റോമൻസംസ്കാരങ്ങളുടെ സവിശേഷതകളായ് വ്യഷ്ടിവാദം, അസ്വസ്ഥത, അന്വേഷണം എന്നിവ ഏഷ്യയിലെ അനിയന്ത്രിതാധിപത്യത്തിന്റെ (absolute authority) യൂറോപ്പിലേക്കുള്ള വ്യാപനതിനെതിരേ കോട്ടകളെപ്പോലെ ചെറുത്തുനിന്നു.\nപരസ്പര വിരുദ്ധമായ പൗരസ്ത്യ - പാശ്ചാത്യ ജീവിതരീതികൾ തമ്മിലുള്ള സമരമായിരുന്നു പാശ്ചാത്യ സംസ്കാരത്തിന്റെയും ലോക ചരിത്രത്തിന്റെയും ആവിർഭാവത്തിനു കാരണമായ പ്രമുഖ പ്രമേയങ്ങളിൽ ഒന്ന്. \nമധ്യകാലഘട്ടത്തിന്റെ ആരംഭത്തിൽ ആചാരങ്ങളെയും പുരാതനനിയമങ്ങളെയും സംബന്ധിച്ച ശക്തമായ ബോധം, ഒരു രാഷ്ട്രീയ സിദ്ധാന്തവും ഭരണസംവിധാനവുമെന്ന നിലയിലേക്കുള്ള നിയന്ത്രിതാധിപത്യത്തിന്റെ വളർച്ചയെ തടസപ്പെടുത്തി. മധ്യകാലത്തെ സുപ്രധാന സവിശേഷതയായ ഫ്യൂഡലിസത്തിന്റെ ആവിർഭാവം സാമൂഹികവും സാമ്പത്തികവുംമായിരുന്നു എങ്കിലും അതിന് സുപ്രധാന രാഷ്ട്രീയ വിവക്ഷകളുണ്ടായിരുന്നു. അടിയാനു ജന്മിയോട് കൂറും അനുസരണയും ബഹുമാനവും ഉണ്ടായിരുന്നു; പകരം ജന്മി അടിയാന് സംരക്ഷണവും സഹായവും നീതിയും നൽകണമെന്ന ധാരണയുമുണ്ടായിരുന്നു.\n16 - ം ശ. മുതൽക്ക് അമിതാധിപത്യം പാശ്ചാത്യലോകത്ത് ശക്തമായൊരു രാഷ്ട്രീയ യാഥാർഥ്യമായി തീർന്നു കൊണ്ടിരുന്നു. എന്നാൽഅതിശക്തമായ കുലീന വിഭാഗങ്ങളുടെ ചെറുത്തുനില്പു കാരണം അത്യധികം ആയാസകരമായിട്ടായിരുന്നു ഇറ്റലി ഒഴികെയുള്ള രാജ്യങ്ങളിൽ സ്വേച്ഛാധിപത്യം സ്ഥാപിക്കപ്പെട്ടത്. യൂറോപ്യൻ രാജ്യങ്ങളിൽവച്ച് ഇംഗ്ലണ്ടിലെ രാജാവാണ് ആദ്യമായി തികച്ചും അനിയന്ത്രിതാധികാര രാജാവ് (absolute prince) ആയിരിക്കുവാൻ വേണ്ട ശക്തി ആർജിച്ചത്. ട്യൂഡർ കാലഘട്ടത്തിന്റെ ആരംഭത്തിൽ രാജകീയാധികാരത്തിന്റെ ഉപകരണം മാത്രമായിരുന്നു പാർലമെന്റ്. എന്നാൽ എലിസബെത്തിന്റെ ഭരണകാലാവസാന വർഷങ്ങളിൽ അത് കുറേക്കൂടി ശക്തമായിത്തീർന്നു. ഫ്രാൻസിൽരാജകീയധികാര ശക്തി വിജയം വരിച്ചത് കുറേക്കൂടി വൈകിയായിരുന്നു. ഇംഗ്ലണ്ടിലെ ഹെന്റ്റി viii നോളം ശക്തനായ ആദ്യത്തെ ഫ്രഞ്ചു രാജാവ് ലൂയി xiv - മനായിരുന്നു. 17 - ം നൂറ്റാണ്ടോടുകൂടി യൂറോപ്പിലെ മിക്ക രാജ്യങ്ങളും അനിയന്ത്രിതാധികാര വാഴ്ചക്കു കീഴിലായി. 1789 ലെയും 1848 ലെയും വിപ്ലവം വരെ ഈ ഗവണ്മെന്റു രൂപത്തിനായിരുന്നു, പ്രാമാണ്യം. അമിതാധികാര രാജാക്കന്മാരുടെ ഭരണോപകരണങ്ങൾ അപ്രായോഗികങ്ങൾ ആയിരുന്നു. മിക്കപ്പോഴും അവർക്ക് സാമ്പത്തിക ഞെരുക്കം നേരിടേണ്ടതായും വന്നു. അതുകൊണ്ട് ഇത്തരം ഭരണകൂടങ്ങളുടെ അധികാരം ആധുനിക ഗവണ്മെന്റുകളുടേതു പോലെ ഫലപ്രദമായിരുന്നില്ല.\nസഭയുടെയും സാമ്രാട്ടിന്റെയും സർവാധികാരത്തെ സംബന്ധിച്ച അവകാശ വാദങ്ങൾക്കും കുലീനരുടെയും ചെറുകിട രാജാക്കന്മാരുടെയും വിഘടന പ്രവണതകൾക്കുമെതിരായുള്ള സമരത്തിലൂടെ ആധുനിക ദേശീയരാഷ്ട്രങ്ങൾ ജന്മമെടുത്തു. രാജകീയ പരമാധികാരം എന്ന തത്ത്വത്തിൽനിന്നുദ്ഭവിച്ച അനിയന്ത്രിതാധികാര സിദ്ധാന്തം ഒരു പുതിയ രാഷ്ട്രിയ സംഘടനാരൂപത്തിൽ ദേശീയ രാഷ്ട്രങ്ങളെ ഏകീകരിക്കുവാനും ബലവത്താക്കുവാനും ഹായിച്ചു. 1917 ന് മുൻപ് റഷ്യയിൽ നിലനിന്നിരുന്ന സാർഭരണവും 20 - ം നൂറ്റണ്ടിലെ നാസിസ്വേച്ഛാധിപത്യവും ആണ് ആധുനിക ഏകാധിപത്യ ഭരണക്രമത്തിന്റെ പരമമായ രൂപങ്ങൾ.\nഏകാധിപത്യത്തെ വിവക്ഷിക്കുന്നതിന് ആംഗലഭാഷയിൽ വിവിധ പദങ്ങൾപ്രയോഗിക്കുന്നുണ്ട്: അബ്സല്യൂട്ടിസം (അനിയന്ത്രിതാധിപത്യം), ഓട്ടോക്രസി (ഏകാധിപത്യം), ഡെസ്പോട്ടിസം (സ്വേച്ഛാപ്രഭുത്വം), ടിറനി (സ്വേച്ഛാധിപത്യം), ഡിക്റ്റേറ്റർഷിപ്പ് (സർവാധിപത്യം). ഒന്നിലേറെ വ്യക്തികൾചേർന്നുള്ള അനിയന്ത്രിതാധികാരഭരണവും 'അബ്സല്യൂറ്റിസം' എന്ന സംജ്ഞയ്ക്കു കീഴിൽവരാം. വ്യക്തമായി നിർവചിക്കപ്പെട്ട നിയമത്തിന്റെയും ധാർമികത്വത്തിന്റെയും സംയമം കൂടാതെ ഭരണാധിപനോ ഭരണാധിപൻമാരോ ഒരു സമൂഹത്തെ ഭരിക്കുന്നതിനുപയോഗിക്കുന്ന രാഷ്ട്രീയ സിദ്ധാന്തവും സംവിധാനവും എന്ന് അബ്സല്യൂട്ടിസത്തെ നിർവചിക്കാം. ഓട്ടോക്രസി എന്ന പദത്തെയാകട്ടെ ഭരണാധിപന്റെ വ്യാമോഹത്തിനെതിരെ ജനങ്ങളെ സംരക്ഷിക്കുന്നതിന് രാഷ്ട്രീയവും നിയമപരവുമായ സ്ഥാപനങ്ങൾ വികസിപ്പിക്കുവാൻ കഴിയാത്ത പിന്നോക്ക സമൂഹങ്ങളിൽ നിലനിൽക്കുന്ന ഒന്നായി പരിമിതപ്പെടുത്തിയാണ് നിർവചിച്ചിരിക്കുന്നത്. യന്ത്രവത് സമൂഹങ്ങളിലെ ഏകധിപത്യത്തിന്റെ പ്രശ്നങ്ങളെ പരാമർശിക്കുമ്പോൾ ഡിക്റ്റേറ്റർഷിപ് എന്ന പദമാണ് പ്രയോഗിക്കപ്പെടുന്നത്. എന്തെന്നാൽഈ കാലഘട്ടത്തെ ഏകാധിപത്യം കൂടുതൽവ്യാപകവും ശക്തവുമാണ്.\nഎന്നാൽ ഏകാധിപത്യം നിലനിൽക്കണമെങ്കിൽ സൈന്യത്തെയും മറ്റു പ്രബല ന്യൂനപക്ഷങ്ങളെയും തൃപ്തിപ്പെടുത്തേണ്ടതുണ്ട്. ഏറ്റവും നിരങ്കുശനായ ഏകാധിപതി പോലും ഉദ്യോഗസ്ഥ-അഭിജാത വർഗ്ഗങ്ങളുടെ പൊതു താത്പര്യങ്ങളുടെയും ഇടപെടലുകളുടെയും സ്വാധീനതയ്ക്ക് വിധേയനാണ്.\nപദപ്രയോഗങ്ങളിലും വിശദാംശങ്ങളിലും വ്യത്യാസങ്ങളുണ്ടാവാമെങ്കിലും ചരിത്രപരമായ കാഴ്ചപ്പാടിൽ ഏകാധിപത്യത്തിന്റെ പ്രാധാന്യം സാമൂഹിക വളർച്ചയുടെ എല്ലാ കാലഘട്ടങ്ങളിലും ഒരേപോലെ തന്നെയാണ്. ഇത് മാനുഷികവും തുടച്ചയുള്ളതുമാണ്; ദൈവിക വിധിയോ പ്രാദേശികമോ പ്രത്യേക കാലഘട്ടന്റേതോ അല്ല.\n'കിങ്' എന്ന ആംഗ്ലോ-സാക്സൻ പദത്തിന്റെ അർത്ഥം 'കഴിവുള്ള മനുഷ്യൻ' എന്നാണ്. മറ്റുള്ളവരുടെ മേലുള്ള അധികാരത്തിന്റെ യാതൊരു സൂചനയും ഈ പദത്തിനില്ല. കിങിനു സമാനമായ ലാറ്റിൻ പദം കൈയ്സ് എന്നും ഇന്ത്യൻപദം രാജാവ് എന്നുമാണ്. രാജാവ് മന്ത്രിസഭയുമായി കൂടിയാലോചന നടത്തുന്നതിലോ അതിന്റെ ഉപദേശപ്രകാരം പ്രവർത്തിക്കുന്നതിലോ ഏകശാസനസംവിധാനത്തിന് നിരക്കാത്ത യാതൊന്നുമില്ല. തന്റെ ഔന്നിത്യത്തിൽ സമൂഹത്തിൽ നിന്നും വളരെയധികം ഉയർന്ന ഏകനായ ഭരണാധിപനാണ് മോണാർക്ക്. ഏതുതരം ഏജന്റുകളിലൂടെ ഭരിച്ചാലും ഭരണരീതിയെ മോണാർക്കി (രാജവാഴ്ച) എന്നാണു വിളിക്കുക.\nരാജവാഴ്ച ഒരു പർമ്പരാഗത-രാജവംശീയ-സ്വയംപര്യാപ്ത വർഗത്തിൽ അധിഷ്ഠിതമാണ്. വംശാവലിയല്ലാതെ മറ്റൊരു അനുശാനത്തോടും അതിനുത്തരവാദിത്വമില്ല. 'ഞാൻതന്നെ രാഷ്ട്രം' എന്ന ലൂയി xiv-ംന്റെ പ്രഖ്യാപനത്തിന്റെ താത്പര്യം ഇതാണ്. തന്റെ മതാനുസാരിത്വവും സാമ്പത്തിക-ഏകീകരണ നയങ്ങളും അത്രത്തോളം സമഗ്രാധിപത്യ പരമായിരുന്നു. എന്നാൽ ജപ്പാനിലെ രാജാക്കന്മാർ നിസ്സംഗത പാലിക്കുകയും സൈന്യാധിപന്മാർ യഥാർഥ-അധികാരം കൈയടക്കി വയ്ക്കുകയും ചെയ്തിരുന്നു.\nജനങ്ങളുടെ 'ചെറിയച്ഛൻ' എന്നർഥമുള്ള ഷാ എന്ന പദവി, വീടു പോലെ പിതൃപ്രാമുഖ്യ ഭരണത്തിൻ കീഴിലുള്ള ഒരു കുടുംബമാണ് രാഷ്ട്രം എന്ന ആശയത്തെ ധ്വനിപ്പിക്കുന്നു. സാമാന്യമായ അർത്ഥത്തിൽ മുസ്ലീം രാഷ്ട്രങ്ങളിൽ പാദുഷ (ബാദ്ശാഹ്), പാഷാ, ഷാ എന്നീ പേരുകളാണ് രാജസ്ഥാനത്തിന് നൽകിയിരുന്നത്. ഇവിടെ രാജാവ് ജനങ്ങളുടെ സംരക്ഷകനാണ്.\nറോമാക്കാരെ സംബന്ധിച്ചിടത്തോളം രാജത്വത്തെ സംബന്ധിച്ച സംബോധന അധികാരത്തിന്റെ ഭഷയിലായിരുന്നു. പ്രാചീന റോമൻ റിപ്പബ്ലിക്കിൽ ഒരു പ്രത്യേക യുദ്ധത്തിൽ വിജയിയായ സൈനിക ജനറിന് ഇമ്പറേറ്റർ(imperator) എന്ന പേരു നൽകിയിരുന്നു. ഇതിൽനിന്നാണ് എമ്പറർ(emperor) എന്ന പദം ആവിർഭവിച്ചത്. ആക്രമണങ്ങളും കീഴടക്കലുകളുമാണ് ചക്രവർത്തിയുടെ യശസ്സ് ഉയർത്തുന്നത്. മഹാനായ അൽക്സാണ്ടർ, ചെങ്കിസ്ഖാൻ, നെപ്പോളിയൻ എന്നീ ചക്രവർത്തിമാർ ആ പദത്തിന്റെ എല്ലാ സവിശേഷതകളുടെയും മൂർത്തീകരണങ്ങൾ ആയിരുന്നു.\nഡെസ്പോട്ട് (Despot) എന്ന പദത്തിന് യജമാനൻ അഥവാ പ്രഭു എന്ന അർത്ഥമാണുണ്ടായിരുന്നത്. പിൽക്കാലത്ത് ഇത് തങ്ങളുടെ മക്കളോ മരുമക്കളോ പ്രവശ്യാഗവർണർ ആയിരിക്കുമ്പോൾ അവർക്കു നൽകുന്ന ബഹുമതിബിരുദമായിത്തീർന്നു. 12 - ം ശ. ത്തിന്റെ അവസാനം ഏഞ്ചലസ് എന്ന് ഇരട്ടപ്പേരുള്ള അലക്സിസ് iii - മനാണ് ഈ പദവി ആദ്യമായി സൃഷ്ടിക്കുകയും ചക്രവർത്തി കഴിഞ്ഞാൽ അടുത്ത സ്ഥാനം അതിനു നൽകുകയും ചെയ്തതെന്ന് പറയപ്പെടുന്നു. പിൽക്കാലത്ത് ഈ പദത്തിന് സ്വേച്ഛാധിപതി അഥവാ അനിയന്ത്രിതാധിപതി എന്ന അർത്ഥമുണ്ടായി. സങ്കുചിതമായ അർത്ഥത്തിൽ ഇതിന്റെ ആശയം നിഷ്ടുരശാസനം എന്നാണ്. കാരണം അമിതാധികാരത്തിന്റെ ഉടമസ്ഥതയും അതിന്റെ ദുരുപയോഗവും ഒന്നിനോടൊന്നു ബന്ധപ്പെട്ട കാര്യങ്ങളാണ്\n'ടൈറന്റ്' എന്ന ഗ്രീക്കു പദം ദുശകുനം പിടിച്ച ഒന്നായി മാറിയിരിക്കുന്നു. സ്വേച്ഛാദുർഭരണത്തെയാണ് ടിറനി എന്നു വിവക്ഷിക്കുന്നത്. എന്നാൽ ആദ്യം അധികാരത്തിന്റെ പ്രയോക്താവ് എന്ന അർത്ഥം മാത്രമേ ഈപദത്തിനുണ്ടായിരുന്നുള്ളു. നഗരങ്ങൾ ചെറുതും വേറിട്ടുള്ള ഭരണത്തിൻകീഴിലും ആയിരുന്നപ്പോൾ സ്വേച്ഛാധിപതിയുടെ ഭരണം എക്സിക്യൂട്ടീവ് മേയറുടേതുപോലെ ആയിരുന്നു. ഇറ്റാലിയൻ നഗരങ്ങളിൽ ഇത്തരം ഭരണാധികാരികളെ പോഡെസ്റ്റ (podesta) എന്നു പറഞ്ഞിരുന്നു. ആര്യൻഫ്യൂററിനെ (Fuhrer) പോലെ അദ്ദേഹവും കുലീനരെയും സമ്പന്നരെയും പ്രതിയോഗികളായി കണക്കാക്കി. അവരെ അടിച്ചമർത്തുകയും കൊള്ളയടിക്കുകയും നാടുകടത്തുകയും ചെയ്യാമെന്നും കരുതിയിരുന്നു.\nസ്വേച്ഛാധിപതിയെ സൂചിപ്പിക്കുന്ന മറ്റൊരു പദമാണ് ഓട്ടോക്രാറ്റ് (Autocrat). ഗ്രീക്കു സങ്കല്പമനുസരിച്ച്, വ്യക്തിപരമായ യോഗ്യതകൾഎന്തൊക്കെയായാലും അധികാരം വിനിയോഗിക്കുന്നതിനുള്ള തന്റെ അവകാശം (ദൈവികാനുമതിയാൽ ലഭിചത്) തന്നിൽതന്നെ നിക്ഷിപ്തമാക്കിയിരിക്കുന്നയാളാണ് ഓട്ടോക്രാറ്റ്. \nമുമ്പു സൂചിപ്പിച്ചതുപോലെ അടിയന്തരാവസ്ഥക്കാലത്ത് സർവ അധികാരങ്ങളും നിക്ഷിപ്തമാക്കിക്കൊണ്ട് നിയമിക്കപ്പെട്ടിരുന്ന മജിസ്ട്രേറ്റിൽ നിന്നുമാണ് ഡിക്ടേറ്റർ എന്ന പദം ആവിർഭവിച്ചത്. ലാറ്റിനിൽ ഈ പദത്തിന് അത്ര സൈനിക പ്രാധാന്യമില്ലായിരുന്നു. സമൂഹമോ സവിശേഷ സാഹചര്യമോ നിർദ്ദേശിച്ചാലല്ലാതെ ഒരു സർവാധിപതിക്കും ആധിപത്യം പുലർത്തൻ കഴിയില്ലെന്നാണ് പരമ്പരാഗത ലാറ്റിൻധാരണ. തിബര് നദീതീരത്തുള്ള പുരാതന ലാറ്റിന് റിപ്പബ്ലിക്കിന്റെ ഈ പാരമ്പര്യത്തെ മുസോളിനിയും ഹിറ്റലറും പോലും മാനിച്ചിരുന്നുവെന്നു വാദിക്കുന്നവരുണ്ട്. എത്ര തന്നെ കപടമായിട്ടാണെങ്കിലും ഔപചാരിക നടപടിക്രമങ്ങളുള്ള ജനഹിത പരിശോധനയിൽ അടിസ്ഥാനമാക്കിയായിരുന്നു അവർതങ്ങളുടെ അധികാരം വിനിയോഗിച്ചിരുന്നത്. ഇത് പൂർവികരിൽനിന്നാർജിക്കുകയോ സന്തതികൾക്ക് കൈമാറുകയോ ചെയ്യുന്നതല്ല.\nഫ്രാൻസ് ആണ് യൂറോപ്യൻ രാജ്യങ്ങളിൽ അതിശക്തമായ ഏകാധിപത്യം വളർന്നുവന്ന ആദ്യത്തെ രാജ്യം. രാഷ്ട്രീയ സൈദ്ധാന്തികനായ ബൊദൊൻ തന്റെ കൃതികളിലൂടെ ഏകധിപത്യത്തെ ന്യായീകരിക്കുകയും അതിന് തത്ത്വശാസ്ത്രപരമായ അടിത്തറ നൽകുകയും ചെയ്തു. അതിശക്തമായ സൈന്യം ഏകധിപത്യത്തെ താങ്ങിനിറുത്തി. 16, 18, നൂറ്റാണ്ടുകളിൽഫ്രഞ്ചു രാജവാഴ്ച യൂറോപ്പിലെങ്ങും വ്യാപകമായി അംഗീകരിക്കപ്പെട്ടു. രാജാവിന്റെ ദൈവികാനുമതിയെ സംബന്ധിച്ച സിദ്ധാന്തം അധികാര പ്രയോഗത്തിന് തുണയായിരുന്നു. ദേശീയവാതികൾ പോലും ഏകാധിപതിയെ രാഷ്ട്രനേതാവയി കരുതുകയും അദ്ദേഹത്തിന്റെ മഹത്ത്വത്തിൽഅഭിമാനിക്കുകയും ചെയ്തു.\nസ്പെയിൻ, പ്രഷ്യ, റഷ്യ, എന്നിവ ഫ്രഞ്ചുരീതിയിലുള്ള ഏകാധിപത്യത്തിന്റെ മറ്റു ദൃഷ്ടാന്തങ്ങളാണ്. ഭരണാധികാരത്തിന്റെ കേന്ദ്രീകരണം, മതപരമായ അസഹിഷ്ണതയുടെ വളർച്ച, ആശയങ്ങളുടെ തകർച്ച്, ബുദ്ധിപരമായ തളർച്ച എന്നിവയിലൂടെയാണ് സ്പെയിനിൽ ഏകാധിപത്യം വളർന്നു വന്നത്. സമ്പത്തികനില ഏറ്റവും സോചനീയമായി. അഭിജാതവർഗവും പുരോഹിതരും നികുതിയിളവനുഭവിച്ചപ്പോൾ, നികുതി സംവിധാനം താണവർഗങ്ങളെ തളർത്തുകയും വ്യവസായങ്ങളെ മുരടിപ്പിക്കുകയും ചെയ്തു.\nഭരണാധികാരത്തിന്റെ കേന്ദ്രീകരണം, സാമ്പത്തിക ക്ഷേമത്തിന്റെ ക്രമീകൃത വികസനം, സൈന്യത്തിനായി വന്തോതിൽസമ്പത്തിക വിഭവ വിനിയോഗം എന്നിവയായിരുന്നു പ്രഷ്യൻ ഏകധിപത്യത്തിന്റെ പ്രധാന നയങ്ങൾ. സമ്പദ്ഘടന സൈന്യവത്കരിക്കപ്പെട്ടു. ബ്യൂറോക്രസി വളർന്നു; ഭൂപ്രഭുക്കളുടെ മേധാവിത്വം ശാശ്വതീകരിക്കപ്പെട്ടു.\nറഷ്യൻ ഏകധിപത്യവും സമ്പത്ഘടനയുടെ സൈന്യവത്കരണത്തിലാണ് അധികം ഊന്നിനിന്നത്. കുലീനരുടെരുടെ വിധേയത്വം ഉറപ്പുവരുത്തിയതോടൊപ്പം കർഷകരുടെയും കുടിയാന്മാരുടെയും മേൽകനത്ത നികുതിഭാരം കെട്ടിവയ്ക്കുകയും ചെയ്തു. റഷ്യൻ പാത്രിയാർക്കിസ് പദവി അവസാനിപ്പിക്കുകയും ക്രൈസ്തവസഭയെ ഭരണത്തിന്റെ ഒരു വകുപ്പെന്ന നിലയിൽതരം താഴ്ത്തുകയും ചെയ്തു.\nഅനിയന്ത്രിതാധിപത്യമുള്ള സുൽത്താന്റെ കീഴിൽഒരു സൈനിക സാമ്രജ്യമായിരുന്നു തുർക്കി. ഖലീഫ എന്ന നിലയിൽമത നേതാവുകൂടിയായിരുന്നു സുൽത്താൻ.\nഡെന്മാർക്ക്, പോളണ്ട്, സ്വിറ്റ്സർലണ്ട്, ഹോളണ്ട്, മുകൾസാമ്രാജ്യം ഇവയാണ് ഏകാധിപത്യ ഭരണകൂടങ്ങളുടെ മറ്റു ദൃഷ്ടാന്തങ്ങൾ. മുസോളിനിയുടെ കീഴിലുള്ള ഇറ്റലി, ഹിറ്റ്ലറുടെ ജർമനി, സലാസറുടെ പോർച്ചുഗൽ ഇവയാണ് 20 - ം നൂറ്റാണ്ടിലെ ഏകാതിപത്യത്തിന്റെ മകുടോദാഹരണങ്ങൾ.\nപർമ്പരാഗത മാതൃകകളിൽനിന്നും ഏറിയകൂറും വത്യസ്തമാണെങ്കിലും മിക്ക ലാറ്റിനമേരിക്കൻ രാജ്യങ്ങളിലും ഏകാധിപത്യ ഭരണകൂടങ്ങൾ നിലനിൽക്കുന്നു. ഇവിടങ്ങളിൽ കൊളോനിയലിസം അവസാനിച്ചതോടെ അതിമോഹികളായ നേതാക്കളുടെ കീഴിൽ അധികാരത്തിനു വേണ്ടിയുള്ള നിരങ്കുശമായ സമരത്തിന്റെ ആരംഭമായി. വിജയിച്ചിടങ്ങളിലെല്ലാം ബംന്ധപ്പെട്ട നേതാക്കൾ ഏകാധിപത്യ ഭരണസംവിധാനം ഏർപ്പെടുത്തി. ഇവിടങ്ങളിൽ ഏകാധിപത്യത്തെ താങ്ങിനിറുത്തുന്ന വിവിധ ഘടകങ്ങളുണ്ട്. വിദ്യാഭ്യാസരംഗത്തെ ക്രൈസ്തവ സഭയുടെ അനിഷേധ്യമായ സ്വാധീനതയാൽ ലിബറലിസത്തിന്റെ സ്വാധീനതയിൽ വളർന്നു വരുന്ന പ്രസ്ഥാനങ്ങൾ രാജ്യത്തെ സാധാരണ ജനജീവിതത്തെ ബാധിച്ചില്ല. വാർത്താവിനിമയ മാർഗ്ഗങ്ങൾ പ്രാകൃതവും ഭൂമിശാസ്ത്രപരവുമായ തടസ്സങ്ങൾകാരണം ജനങ്ങൾക്കു പരസ്പരം ബന്ധപ്പെടനുള്ള മാർഗ്ഗങ്ങൾദുഷ്കരവും ആണ്. സാമ്പത്തിക സാഹചര്യങ്ങൾ ജനാധിപത്യത്തിന്റെ വളർച്ചയ്ക്ക് അനുകൂലമായിരുന്നുമില്ല. പ്രാകൃത ഫ്യൂഡലിസം നിലനിൽക്കുന്ന ഈ പ്രദേശത്ത് ഇന്നുവരെ ഗണ്യമായ സാമ്പത്തിക വികസനമുണ്ടായിട്ടില്ല. മധ്യവർഗമാകട്ടെ എണ്ണത്തിൽകുറവും ഫ്യൂഡൽവിരുദ്ധ വികാരം പ്രകടിപ്പിക്കുവാൻ കഴിവില്ലാത്തത്ര ബലഹീനവുമാണ്.\n↑ 1. റ്റുഡെയ്സ് ഇസംസ് (1959) വില്ലിയം എലിൻസ്റ്റൻ.\n↑ ഹിസ്റ്ററി ആൻഡ് ഡിസ് ക്രിപ് ഷൻ ആഫ് റോമൻ പൊളിറ്റികൽ ഇൻസ്റ്റിറ്റ്യൂഷൻ (1901), അബ്ബോട്ട്.\n↑ ദ് വെബ് ഓഫ് ഗവണ്മെന്റ് (1947), ആർ. എം. മാക് ഐവർ.\n↑ ദി ഏജ് ഓഫ് അബ് സൊല്യൂട്ടിസം 1660-1815 (1954), മാക്സ് ബില്ലൊഫ്.\n↑ ഹിസ്റ്ററി ഓഫ് ഗവണ്മെന്റ്(1955), ജെ. കെ. വെങ്കിട്ടരാമൻ ആൻഡ് കെ. സി. ഗോവിന്ദരാജൻ.\n↑ പ്ലാറ്റോ ആൻഡ് ഹിസ് പ്രിഡസ്സസർ, ബാർകെർ, ഏണസ്റ്റ്.\n↑ ദി ഏജ് ഓഫ് എൻലൈറ്റൻഡ് ഡെസ്പോട്സ് 1660-1789, ജോൺസൺ.\n↑ എ ഗ്രാമർ ഓഫ് പൊളിറ്റിക്സ് (1901), എച്ച്. ജെ. ലാസ്കി.\n"https://ml.wikipedia.org/w/index.php?title=ഏകാധിപത്യം&oldid=2346057" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 28 ഏപ്രിൽ 2016, സമയം: 15:30\nഈ താൾ അവസാനം തിരുത്തപ്പെട്ടത്: 15:30, 28 ഏപ്രിൽ 2016.


സംസ്ഥാനത്ത് ഇന്ന് 4696 പേര്‍ക്ക് കൊവിഡ്-19 സ്ഥിരീകരിച്ചു. | Asian Metro News\nസംസ്ഥാനത്ത് ഇന്ന് 4696 പേര്‍ക്ക് കൊവിഡ്-19 സ്ഥിരീകരിച്ചു.\nതിരുവനന്തപുരം: സംസ്ഥാനത്ത് ഇന്ന് 4696 പേര്‍ക്ക് കൊവിഡ്-19 സ്ഥിരീകരിച്ചു. തിരുവനന്തപുരം 892, എറണാകുളം 537, കോഴിക്കോട് 536, മലപ്പുറം 483, കൊല്ലം 330, തൃശൂര് 322, പാലക്കാട് 289, കോട്ടയം 274, കണ്ണൂര് 242, ആലപ്പുഴ 219, കാസര്‍ഗോഡ് 208, പത്തനംതിട്ട 190, വയനാട് 97, ഇടുക്കി 77 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\n16 മരണങ്ങളാണ് ഇന്ന് കൊവിഡ്-19 മൂലമാണെന്ന് സ്ഥിരീകരിച്ചത്. സെപ്റ്റംബര് 14ന് മരണമടഞ്ഞ പാലക്കാട് ചളവറ സ്വദേശി കുഞ്ഞാലന് (69), സെപ്റ്റംബര് 17ന് മരണമടഞ്ഞ തിരുവനന്തപുരം കൂന്തള്ളൂര് സ്വദേശി ബൈജു (48), മലപ്പുറം മീനാത്തൂര് സ്വദേശി ഉമ്മര്‍ഹാജി (65), തിരുവനന്തപുരം ബാലരാമപുരം സ്വദേശി അലിഖാന് (58), മലപ്പുറം കരിപ്പറമ്പ് സ്വദേശിനി മറിയുമ്മ (82), സെപ്റ്റംബര് 7ന് മരണമടഞ്ഞ കാസര്‍ഗോഡ് സ്വദേശി മൊയ്തീന് കുഞ്ഞി (68), സെപ്റ്റംബര് 15ന് മരണമടഞ്ഞ തൃശൂര് എടകലത്തൂര് സ്വദേശി പരമേശ്വരന് നായര് (76), സെപ്റ്റംബര് 16ന് മരണമടഞ്ഞ മലപ്പുറം മംഗലം സ്വദേശിനി ബീക്കുട്ടി (60), കൊല്ലം കോവില സ്വദേശിനി രാധാമ്മ (50), സെപ്റ്റംബര് 11ന് മരണമടഞ്ഞ തൃശൂര് സ്വദേശിനി ഓമനാമ്മ (62), സെപ്റ്റംബര് 13ന് മരണമടഞ്ഞ എറണാകുളം വടകോട് സ്വദേശി ടി.കെ. ശശി (67), സെപ്റ്റംബര് 3ന് മരണമടഞ്ഞ കോട്ടയം അരിപ്പറമ്പ് സ്വദേശിനി മറിയം (69), സെപ്റ്റംബര് ഒന്നിന് മരണമടഞ്ഞ കോട്ടയം ചങ്ങനാശേരി സ്വദേശി ബാബു (52), കോട്ടയം മോനിപ്പള്ളി സ്വദേശി വി.ടി. എബ്രഹാം (90), സെപ്റ്റംബര് 4ന് മരണമടഞ്ഞ കോട്ടയം ചേര്‍പ്പുങ്ങല് സ്വദേശി പി.കെ. ഗോപി (71), ആഗസ്റ്റ് 28ന് മരണമടഞ്ഞ കോട്ടയം ചക്കുങ്ങല് സ്വദേശിനി മറിയാമ്മ തോമസ് (82) എന്നിവരാണ് മരണമടഞ്ഞത്. ഇതോടെ ആകെ മരണം 535 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\nരോഗം സ്ഥിരീകരിച്ച് ചികിത്സയിലായിരുന്ന 2751 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 478, കൊല്ലം 151, പത്തനംതിട്ട 89, ആലപ്പുഴ 202, കോട്ടയം 121, ഇടുക്കി 65, എറണാകുളം 289, തൃശൂര് 210, പാലക്കാട് 145, മലപ്പുറം 388, കോഴിക്കോട് 240, വയനാട് 53, കണ്ണൂര് 157, കാസര്‍ഗോഡ് 163 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 39,415 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 95,702 പേര് ഇതുവരെ കോവിഡില് നിന്നും മുക്തി നേടി. സംസ്ഥാനത്തെ വിവിധ ജില്ലകളിലായി 2,22,179 പേരാണ് ഇപ്പോള് നിരീക്ഷണത്തിലുള്ളത്. നിരീക്ഷണത്തിലുള്ളവരില് 1,96,261 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 25,918 പേര് ആശുപത്രികളിലും നിരീക്ഷണത്തിലാണ്. 3154 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\nസന്തോഷ് ഈപ്പൻറെ ഡോളർ ഇടപാട് കേസ്; വിജിലൻസ് സംഘം നാളെ കൊച്ചിയിലെത്തും 0\nഅംഗപരിമിതര്‍ക്കായി പരിമിതികളില്ലാതെ ക്ഷേമപ്രവര്‍ത്തനങ്ങൾ ഉറപ്പ് നല്‍കി അനുപമ 0


Attempt to sexually abuse 15-year-old girl in Kannur, sharara sharafudeen\nHome News Kerala ഗള്‍ഫ് വ്യവസായി ഷറാറ ഷറഫുദ്ദീന് ലൈംഗിക ശേഷിയില്ലെന്ന വാദം കള്ളം; 15കാരിയെ പീഡിപ്പിച്ച കേസില് കുരുക്ക്...\nതലശേരി: കണ്ണൂരില് പതിനഞ്ചുകാരിയെ പീഡിപ്പിച്ച കേസിലെ പ്രതി പ്രമുഖ പ്രവാസി ഷറാറ ഷറഫുദ്ദീന് ലൈംഗിക ശേഷിയില്ലെന്ന ഡോക്ടര്‍മാരുടെ സര്‍ട്ടിഫിക്കറ്റ് വ്യാജം. ഷറാറ ബംഗ്ലാവില് ഉച്ചുമ്മല് കുറുവാന് കണ്ടി ഷറഫുദ്ദീ(68)ന് ലൈംഗിക ശേഷി കുറവില്ലെന്ന് പുതിയ റിപോര്‍ട്ട് വ്യക്തമാക്കുന്നു. ഇതോടെ വ്യവസായിയെ രക്ഷിക്കാന് ശ്രമിച്ച ഡോക്ടര്‍മാര്‍ക്കെതിരെയും നടപടി വരുമെന്നാണ് അറിയുന്നത്.\nഇയാള് ലൈംഗിക ശേഷി ഇല്ലാത്ത ആളാണെന്ന ഡോക്ടര്‍മാരുടെ റിപ്പോര്‍ട്ട് പുനപ്പരിശോധിക്കാന് പുതിയ മെഡിക്കല് ബോര്‍ഡ് രൂപീകരിക്കണമെന്ന് ആവശ്യപ്പെട്ട് പ്രോസിക്യൂഷന് അഭിഭാഷകര് കോടതിയില് അപേക്ഷ നല്‍കിയരുന്നു. ഇതിന്റെ അടിസ്ഥാനത്തില് ജില്ലാ സെഷന്‍സ് ജഡ്ജ് എ വി മൃദുലയുടെ ഉത്തരവ് പ്രകാരമാണ് ജില്ലാ മെഡിക്കല് ഓഫീസറുടെ നേതൃത്വത്തില് പരിശോധന നടത്തിയത്. ഈ പരിശോധനയിലാണ് ഇയാള്‍ക്ക് ലൈംഗികശേഷി കുറവ് ഇല്ലെന്ന് കണ്ടെത്തിയത്. കണ്ണൂര് ജില്ലാ ആശുപത്രിയിലാണ് പരിശോധന നടന്നത്.\nഭാര്യയും മക്കളുമുള്ള വ്യവസായ പ്രമുഖനാണ് ലൈംഗിക ശേഷിയില്ലെന്ന വ്യാജ സര്‍ട്ടിഫിക്കറ്റ് ഉണ്ടാക്കിയിരിക്കുന്നതെന്ന് അഭിഭാഷകര് ചൂണ്ടിക്കാണിച്ചിരുന്നു. മുപ്പത് ദിവസം റിമാന്‍ഡില് കഴിഞ്ഞ ഷറാറ ഷറഫുവിന് കഴിഞ്ഞ ദിവസം കോടതി ജാമ്യം അനുവദിച്ചിരുന്നു. ജില്ലാസെഷന്‍സ് കോടതി ജഡ്ജ് എ വി മൃദുലയാണ് കര്‍ശന ഉപാധികളോടെ ജാമ്യം അനുവദിച്ചത്.\nകുറ്റാരോപിതന് തന്റെ പാസ്പോര്‍ട്ട് കോടതിയില് ഹാജരാക്കണമെന്നും ഇന്ത്യ വിട്ടു പോകാന് പാടില്ലെന്നും കോടതി നിര്‍ദ്ദേശിച്ചു. ഒരുലക്ഷം രൂപയുടെ ബോണ്ട് കെട്ടിവയ്ക്കണമെന്നും കേസ് നടപടികളില് ഇടപെടുകയോ പരാതിക്കാരിയില് സ്വാധീനം ചെലുത്താനോ പാടില്ലെന്നും കോടതി നിര്‍ദേശിച്ചു.\nകഴിഞ്ഞ മാര്‍ച്ചിലാണ് കേസിനാസ്പദമായ സംഭവം നടന്നത്. പെണ്‍കുട്ടിയെ അമ്മയുടെ സഹോദരിയും ഭര്‍ത്താവും ചേര്‍ന്ന് വ്യവസായിയുടെ തലശ്ശേരിയിലെ വീട്ടിലേക്ക് കൂട്ടിക്കൊണ്ട് പോവുകയായിരുന്നു. പല്ല് ഡോക്ടറുടെ അടുത്തേക്കെന്ന് പറഞ്ഞാണ് പെണ്‍കുട്ടിയെ ഒപ്പം കൂട്ടിയത്. ഇവിടെ നിന്ന് ഇയാള് കുട്ടിയെ ബലാല്‍സംഗം ചെയ്യാന് ശ്രമിച്ചു. രക്ഷപ്പെട്ട് വീട്ടില് തിരിച്ചെത്തിയ കുട്ടി വിവരം അമ്മയോട് പറഞ്ഞപ്പോഴാണ് സംഭവം എല്ലാവരും അറിയുന്നത്.\nതുടര്‍ന്ന് ധര്‍മ്മടം പോലീസ് സ്റ്റേഷനില് ഇവര് പരാതി നല്‍കുകയായിരുന്നു. ഇതിന് പിന്നാലെ കഴിഞ്ഞ മാസം 28 നാണ് ഷറഫുദ്ദീനെ പീഡനക്കേസില് അറസ്റ്റ് ചെയ്തത്. പോക്സോ നിയമപ്രകാരമാണ് അറസ്റ്റ് രേഖപ്പെടുത്തിയത്. പെണ്‍കുട്ടിയുടെ അമ്മാവനെയും പോലിസ് അറസ്റ്റ് ചെയ്തിരുന്നു. അമ്മാവനും പെണ്‍കുട്ടിയെ പീഡിപ്പിക്കാന് ശ്രമിച്ചിട്ടുണ്ടെന്നാണ് വിവരം. വ്യവസായിയെ പ്രദേശിക സിപിഎം നേതാക്കള് സംരക്ഷിക്കാന് ശ്രമിക്കുന്നതായും ആരോപണമുണ്ട്.\nPrevious articleപേരന്‍പിന് ശേഷം റാമിന്റെ പുതിയ ചിത്രത്തില് നായകന് നിവിന് പോളി\nNext articleഅബൂദബി ബിഗ് ടിക്കറ്റ് നറുക്കെടുപ്പില് ഇന്ത്യക്കാരന് 30 കോടി


Janmabhumi| ചൈന ലഡാക്കില് സൈന്യത്തെ വിന്യസിക്കുന്നു; അടിസ്ഥാനസൗകര്യങ്ങള് പണിതുയര്‍ത്തുന്നു; എന്തും നേരിടാന് ഇന്ത്യ തയ്യാര്: കരസേനാ മേധാവി നരവനെ\nചൈന ലഡാക്കില് സൈന്യത്തെ വിന്യസിക്കുന്നു; അടിസ്ഥാനസൗകര്യങ്ങള് പണിതുയര്‍ത്തുന്നു; എന്തും നേരിടാന് ഇന്ത്യ തയ്യാര്: കരസേനാ മേധാവി നരവനെ\nOctober 02, 2021, 06:41 p.m.\nസൈന്യത്തെ വിന്യസിക്കാന് ചൈന കിഴക്കന് ലഡാക്കിലെ യഥാര്‍ത്ഥനിയന്ത്രണരേഖയോട് ചേര്‍ന്ന് അടിസ്ഥാനസൗകര്യങ്ങള് പണിതുയര്‍ത്തുകയാണെന്ന് കരസേന മേധാവി എം.എം. നരവനെ. എന്നാല് എന്ത് അടിയന്തരസാഹചര്യവും നേരിടാന് ഇന്ത്യന് പ്രതിരോധസേനകള് ഒരുങ്ങിയിരിക്കുകയാണെന്നും നരവനെ പറഞ്ഞു.\nന്യൂദല്‍ഹി: സൈന്യത്തെ വിന്യസിക്കാന് ചൈന കിഴക്കന് ലഡാക്കിലെ യഥാര്‍ത്ഥനിയന്ത്രണരേഖയോട് ചേര്‍ന്ന് അടിസ്ഥാനസൗകര്യങ്ങള് പണിതുയര്‍ത്തുകയാണെന്ന് കരസേന മേധാവി എം.എം. നരവനെ. എന്നാല് എന്ത് അടിയന്തരസാഹചര്യവും നേരിടാന് ഇന്ത്യന് പ്രതിരോധസേനകള് ഒരുങ്ങിയിരിക്കുകയാണെന്നും നരവനെ പറഞ്ഞു.\nകൂടുതല് സൈന്യത്തെ നിയോഗിക്കാനുദ്ദേശിച്ച് ചൈന കിഴക്കന് ലഡാക്കില് അടിസ്ഥാന സൗകര്യങ്ങളും പണിതുയര്‍ത്തുന്നുണ്ട്. ഗണ്യമായ അളവില് ഇവിടെ സൈന്യത്തെ വിന്യസിച്ചിട്ടുമുണ്ട്. ചൈനയുടെ നീക്കങ്ങള് സസൂക്ഷ്മം നിരീക്ഷിക്കുകയാണ്, ഏത് നിമിഷവും പ്രതികരിക്കാന് ഒരുക്കമാണ്. ആധുനിക ആയുധങ്ങളാണ് ഇതിനായി നിയോഗിച്ചിരിക്കുന്നത്. നമ്മള് കരുത്തരാണ്. ഏത് സാഹചര്യവും നേരിടാന് ഒരുക്കമാണ്- നരവനെ പറഞ്ഞു.\nഅടുത്ത ഘട്ട സേനാപിന്മാറ്റം സംബന്ധിച്ച് ചൈനയും ഇന്ത്യയും തമ്മില് കമാന്‍ഡര് തല ചര്‍ച്ചകള് അടുത്തയാഴ്ച നടക്കാന് പോവുന്നതിനിടെയായിരുന്ന ഇദ്ദേഹത്തിന്‍റെ ഈ പ്രതികരണം. ഹോട്ട് സ്പ്രിംഗ്‌സ്, ഡെസ്പാങ്, ഡെംചോക് എന്നീ സംഘര്‍ഷമേഖലകളില് നിന്നും സൈനികരെ പിന്‍വലിക്കുന്നത് സംബന്ധിച്ചാണ് 13ാംവട്ട ചര്‍ച്ചകള് നടക്കുക.\nലഡാക്കില് സ്ഥിതിഗതികള് നേരിട്ട് വിലയിരുത്താന് രണ്ട് ദിവസത്തെ സന്ദര്‍ശനത്തിന് എത്തിയതിനിടെയാണ് നരവനെ മാധ്യമപ്രവര്‍ത്തകരോട് സംസാരിച്ചത്. ഏറ്റവുമൊടുവില് രണ്ടു മാസം മുമ്പാണ് നരവനെ ലഡാക്ക് സന്ദര്‍ശിച്ചത്. ഇന്ത്യയും ചൈനയും ആഗസ്തില് രണ്ടാം വട്ടം പട്ടാളത്തെ പിന്‍വലിച്ചതിന് ശേഷമാണ് നരവനെ ഒടുവില് ലഡാക്ക് സന്ദര്‍ശിച്ചത്.\nകഴിഞ്ഞ ഏതാനും മാസങ്ങളായി ഇന്തോ-പാക് അതിര്‍ത്തി ശാന്തമാണ്. എങ്കിലും തീവ്രാവാദികള് നുഴഞ്ഞുകയറാന് ശ്രമിക്കുന്നുണ്ട്. ഇക്കാര്യത്തില് ഇന്ത്യന് സൈന്യം നല്ല ജാഗ്രത പുലര്‍ത്തുന്നുണ്ടെന്നും അദ്ദേഹം പറഞ്ഞു.\nഅഫ്ഗാനിസ്ഥാനില് നിന്നുള്ള തീവ്രവാദി ഭീഷണി നേരിടാനും ഇന്ത്യന് സേന തയ്യാറാണെന്നും നരവനെ പറഞ്ഞു.


Malayalam news || സ്‌ത്രീകള്‍ക്കും ശബരിമലയില് പ്രവേശിക്കാം: സുപ്രിംകോടതി\nപുരുഷന്മാര്‍ക്കു ക്ഷേത്രത്തില് പ്രവേശനം അനുവദനീയമാണെങ്കില് പ്രായഭേദമെന്യേ സ്‌ത്രീകള്‍ക്കും ശബരിമലയില് പ്രവേശിക്കാമെന്നു സുപ്രീംകോടതി ചീഫ് ജസ്റ്റീസ് ദീപക് മിശ്ര അധ്യക്ഷനായ അഞ്ചംഗ ഭരണഘടനാബെഞ്ച് വാക്കാല്‍പറഞ്ഞു. ഇന്ത്യന് ലോയേഴ്‌സ് അസോസിയേഷന്റെ ഹര്‍ജി പരിഗണിക്കുകയായിരുന്നു ഭരണഘടനാബെഞ്ച്. നിശ്ചിത പ്രായഗണത്തിലുള്ള സ്‌്‌ത്രീകള്‍ക്കു ക്ഷേത്രപ്രവേശനത്തിനുള്ള വിലക്ക് ഭരണഘടനാ വിരുദ്ധമാണ്. വ്യക്തികള്‍ക്കുള്ള മതസ്വാതന്ത്ര്യമാണ് ഭരണഘടനയുടെ 25 (1) വകുപ്പ് ഉറപ്പുനല്‍കുന്നത്. അതില് ആരാധനാ സ്വാതന്ത്ര്യമുണ്ട്. അത് എല്ലാ വ്യക്തികള്‍ക്കുമുള്ളതാണ്. പുരുഷന്മാര്‍ക്ക് മാത്രമല്ല. പ്രായത്തെയും ആരാധനയ്‌ക്കുള്ള അവകാശത്തെയും ബന്ധിപ്പിക്കുകയെന്നതു തികച്ചും അപ്രസക്തമാണ്. സ്‌ത്രീകളുടെ പ്രവേശനം നിഷേധിക്കുന്നത് ആര്‍ത്തവവുമായി ബന്ധപ്പെട്ടുള്ള വാദങ്ങളും കോടതി വാക്കാല് തള്ളിക്കളഞ്ഞു. 10 മുതല് 50 വയസുവരെ പ്രായഗണത്തിലുള്ള സ്‌ത്രീകള്‍ക്കാണ് വിലക്ക്. ആര്‍ത്തവമാണ് കാരണമെങ്കില് 10 വയസിനു മുമ്പ് ആര്‍ത്തവമുണ്ടാകുന്നവരും 50നുശേഷം ആര്‍ത്തവമുള്ളവരുമുണ്ട്. ആര്‍ത്തവം ഉണ്ടാകുമെന്നുകരുതി സ്‌ത്രീകളെ പ്രാര്‍ഥനയില്‍നിന്നോ തൊഴില് ചെയ്യുന്നതില്‍നിന്നോ ഒഴിവാക്കുമോയെന്നു കോടതി ചോദിച്ചു. ശബരിമലയില് എല്ലാ പ്രായത്തിലുമുള്ള സ്‌ത്രീകള്‍ക്കും പ്രവേശനമാകാമെന്നു പുതിയതായി നിലപാട് അറിയിച്ച കേരളസര്‍ക്കാരിനെ കോടതി രൂക്ഷമായി വിമര്‍ശിച്ചു.


സംസ്ഥാനത്ത് ഇന്ന് 15692 പേര്‍ക്ക് കൊവിഡ് സ്ഥിരീകരിച്ചു; 22223 പേര്‍ക്ക് രോഗമുക്തി; 92 കൊവിഡ് മരണം – Kairali News | Kairali News Live l Latest Malayalam News\nസെപ്റ്റംബര് 12 മുതല് 18 വരെ കാലയളവില്, ശരാശരി 1,96,657 കേസുകള് ചികിത്സയിലുണ്ടായിരുന്നതില്2ശതമാനം പേര്‍ക്ക് മാത്രമാണ് ഓക്‌സിജന് കിടക്കകളും ഒരു ശതമാനം പേര്‍ക്ക് മാത്രമാണ് ഐസിയുവും ആവശ്യമായി വന്നത്. ഈ കാലയളവില്, കഴിഞ്ഞ ആഴ്ചയുമായി താരതമ്യം ചെയ്യുമ്പോള് റിപ്പോര്‍ട്ട് ചെയ്യപ്പെടുന്ന പുതിയ കേസുകളില് ഏകദേശം 40,432 കുറവ് ഉണ്ടായി.\nപുതിയ കേസുകളുടെ വളര്‍ച്ചാ നിരക്കില് മുന് ആഴ്ചയുമായി താരതമ്യപ്പെടുത്തുമ്പോള് 23 ശതമാനം കുറവ് ഉണ്ടായിട്ടുണ്ട്. ആശുപത്രികള്, ഐസിയു, വെന്റിലേറ്റര്, ഓക്‌സിജന് കിടക്കകള് എന്നിവിടങ്ങളിലെ രോഗികളുടെ എണ്ണം മുന് ആഴ്ചയുമായി താരതമ്യപ്പെടുത്തുമ്പോള് ഈ ആഴ്ചയില് യഥാക്രമം 8, 6, 4,7ശതമാനം കുറഞ്ഞു. ആശുപത്രി വാസത്തിന്റെ നിരക്കും ഗുരുതരമായ കേസുകളും കുറയുന്ന പ്രവണതയാണ് കാണുന്നത്.\nജൂണ്, ജൂലൈ, ആഗസ്റ്റ് മാസങ്ങളില് കൊവിഡ് ബാധിതരായ വ്യക്തികളില്6ശതമാനം പേര് കോവിഡ് വാക്‌സിന്റെ ഒരു ഡോസ് എടുക്കുകയും, 3.6 ശതമാനം കോവിഡ് വാക്‌സിന്റെ രണ്ട് ഡോസുകള് എടുക്കുകയും ചെയ്തിരുന്നു.\nഅണുബാധ തടയാന് വാക്‌സിനേഷന് ശേഷമുള്ള രോഗപ്രതിരോധശേഷി ഫലപ്രദമാണെന്നും, എന്നാല് വാക്‌സിനേഷന് എടുത്ത ആളുകള്‍ക്ക് കുറഞ്ഞ അളവിലെങ്കിലും രോഗബാധ ഉണ്ടായേക്കാം എന്നുമാണ് ഇത് സൂചിപ്പിക്കുന്നത്. അതിനാല് അനുബന്ധ രോഗങ്ങള് ഉള്ളവര് രോഗം വരാതിരിക്കാന് വേണ്ട മുന്‍കരുതലുകള് സ്വീകരിക്കേണ്ടതാണ്.


ഈ കുട്ടിയെ കല്യാണം കഴിച്ചിട്ട്, ഇതിനുമുന്‍പുള്ള കുട്ടികളൊക്കെ ഞങ്ങളെയും കല്യാണം കഴിക്കണമെന്ന് പറഞ്ഞുവന്നാല് ഇദ്ദേഹം എന്ത് ചെയ്യും; സിസ്റ്റര് ജസ്മി – Mangalam News Online\nഈ കുട്ടിയെ കല്യാണം കഴിച്ചിട്ട്, ഇതിനുമുന്‍പുള്ള കുട്ടികളൊക്കെ ഞങ്ങളെയും കല്യാണം കഴിക്കണമെന്ന് പറഞ്ഞുവന്നാല് ഇദ്ദേഹം എന്ത് ചെയ്യും; സിസ്റ്റര് ജസ്മി\nതിരുവനന്തപുരം>>>കൊട്ടിയൂര് പീഡനക്കേസിലെ ഇരയെ വിവാഹം കഴിക്കാന് ജാമ്യം തേടി പ്രതി റോബിന് വടക്കുംചേരി സുപ്രീം കോടതിയെ സമീപിച്ചതിന് തൊട്ടുപിന്നാലെ രൂക്ഷവിമര്‍ശനവുമായി സിസ്റ്റര് ജസ്മി. ഈ കുട്ടിയെ കല്യാണം കഴിച്ചിട്ട്, ഇതിനുമുന്‍പുള്ള കുട്ടികളൊക്കെ ഞങ്ങളെയും കല്യാണം കഴിക്കണമെന്ന് പറഞ്ഞുവന്നാല് ഇദ്ദേഹം എന്ത് ചെയ്യുമെന്ന് സിസ്റ്റര് ചോദിക്കുന്നു.\nസുപ്രീം കോടതി വിവേകപൂര്‍വം കാര്യങ്ങള് തീരുമാനിക്കുമെന്ന് വിശ്വസിക്കുന്നുവെന്ന് അവര് പറഞ്ഞു.റോബിന് രക്ഷപ്പെടണമെന്ന ഒറ്റമോഹം കൊണ്ടാണ് ഇത് ചെയ്യുന്നതെന്നും സിസ്റ്റര് പ്രതികരിച്ചു. ഒരു സ്വകാര്യ ചാനലിനോടായിരുന്നു സിസ്റ്ററുടെ പ്രതികരണം.\n‘ റോബിന് ഈ ബന്ധം മാത്രമായിരുന്നില്ലെന്ന് ചികഞ്ഞുനോക്കിയാല് മനസിലാകും.ഈ കുട്ടിയെ വിവാഹം കഴിച്ചിട്ട്, ഇതിനുമുന്‍പുള്ള കുട്ടികളൊക്കെ ഞങ്ങളെയും കല്യാണം കഴിക്കണമെന്ന് പറഞ്ഞുവന്നാല് ഇദ്ദേഹം എന്ത് ചെയ്യും. എന്തായാലും കത്തോലിക്കാ സഭയുടെ എല്ലാ രൂപതകള്‍ക്കും ഇപ്പോള് ക്രിസ്ത്യാനി കുട്ടികളെയാണ് ആവശ്യം.\nഈയൊരു കുട്ടി ഓള്‍റെഡി ഒരു ബോണസ് കിട്ടിയിട്ടുണ്ട്. അതിനെ ക്രിസ്ത്യാനിയായി വളര്‍ത്തിയിട്ട്, പിന്നെ കുറേ കുട്ടികളെ പ്രസവിക്കട്ടെ, നാലും അഞ്ചും ആറുമൊക്കെ…ഞാന് ഇതെല്ലാം സരസമായി കാണുന്നത് ദു:ഖം കൊണ്ടാണ്. സര്‍ക്കാസ്റ്റിക്കായിട്ടാണ് കാണുന്നത്.\nകാരണം ഇതുപോലെ എല്ലാ ഇരകളും പുറത്തിറങ്ങാനായി പറഞ്ഞാല്…ഇതൊക്കെ നമ്മള് കണ്ടിട്ടുള്ളയാണ്. ഈ വക കുരുട്ടു ബുദ്ധിയൊക്കെയാണ് ഇവരുടെ തലയില്. ആ കുട്ടിയുടെ ജീവന് തന്നെ സംരക്ഷണം കിട്ടുമോ എന്ന് ഞാന് ഭയപ്പെടുന്നു. അച്ഛന് രക്ഷപ്പെടണമെന്ന ഒറ്റമോഹം കൊണ്ടാണ് ഇത് ചെയ്യുന്നത്.’-സിസ്റ്റര് ജസ്മി പറഞ്ഞു.\nTaggedsister jesmisupreme court\nPrevious Article ശ്രുതിയുടെ മരണം കൊലപാതകം, ഭര്‍ത്താവ് തീകൊളുത്തിയത് കുഞ്ഞുങ്ങളുടെ കണ്‍മുന്നില് വച്ച്\nNext Article ഉയര്‍ന്ന ടി പി ആര്: കടുത്ത ആശങ്ക പ്രകടിപ്പിച്ച് കേരളത്തിലെത്തിയ കേന്ദ്ര സംഘം, പരിശോധനകളുടെ എണ്ണം കൂട്ടാനും നിര്‍ദേശം


ഇ.വി.എം ക്രമക്കേട് പഠിക്കാന് പ്രതിപക്ഷത്തിന്‍റെ നാലംഗ സമിതി\nഇന്നലെ നടന്ന മഹാറാലിക്ക് ശേഷം കൊല്‍ക്കത്തയില് ചേര്‍ന്ന പ്രതിപക്ഷ നേതാക്കളുടെ യോഗത്തിലാണ് തീരുമാനമെടുത്തത്.\n20 Jan, 2019 at 10:12 AM\nഇലക്ട്രോണിക് വോട്ടിംഗ് യന്ത്രത്തിലെ ക്രമക്കേടുകളെ സംബന്ധിച്ച് പഠിക്കാന് പ്രതിപക്ഷ പാര്‍ട്ടികള് നാലംഗ സമിതിയെ നിയോഗിച്ചു. ഇന്നലെ നടന്ന മഹാറാലിക്ക് ശേഷം കൊല്‍ക്കത്തയില് ചേര്‍ന്ന പ്രതിപക്ഷ നേതാക്കളുടെ യോഗത്തിലാണ് തീരുമാനമെടുത്തത്.\nബി.ജെ.പിക്ക് വിജയമൊരുക്കാനായി വോട്ടിംഗ് യന്ത്രങ്ങളില് ക്രമക്കേട് നടത്തുന്നുവെന്ന ആക്ഷേപം ഏറെക്കാലമായി പ്രതിപക്ഷ പാര്‍ട്ടികള് ഉയര്‍ത്തുന്നുണ്ട്. കൊല്‍ക്കത്തയില് നടന്ന പ്രതിപക്ഷ മഹാറാലിയില് പ്രസംഗിച്ച നേതാക്കളെല്ലാം ഇക്കാര്യം കൂടി പരാമര്‍ശിക്കാന് മറന്നില്ല. വോട്ടുകള് മോഷ്ടിക്കാനുള്ള ഉപകരണമാണ് ഇ.വി.എമ്മെന്ന് നാഷണല് കോണ്‍ഫറന്‍സ് അധ്യക്ഷന് ഫറൂഖ് അബ്ദുല്ല ആരോപിച്ചു. ടി.ഡി.പി അധ്യക്ഷന് ചന്ദ്രബാബു നായിഡുവും വോട്ടിംഗ് യന്ത്രത്തെ കുറിച്ചുള്ള ആശങ്ക പങ്കിട്ടു.\nറാലിക്ക് ശേഷം നടന്ന നേതാക്കളുടെ യോഗത്തില് ഇക്കാര്യം തെരഞ്ഞെടുപ്പ് കമ്മീഷനുമായി ബന്ധപ്പെട്ട് ഗൌരവത്തില് ഉന്നയിക്കാന് നാലംഗ സമിതിയെ നിശ്ചയിച്ചു. വോട്ടിംഗ് യന്ത്രത്തില് രേഖപ്പെടുത്തിയ വോട്ടുകള് സ്ഥിരീകരിക്കുന്നതിനുള്ള വിവിപാറ്റ് മെഷീന് വ്യാപകമായി ഉപയോഗിക്കണമെന്നാണ് തങ്ങളുടെ അഭിപ്രായമെന്ന് സമിതി അംഗമായ കോണ്‍ഗ്രസ് നേതാവ് മനു അഭിഷേക് സിംഗ്‍വി പറഞ്ഞു.


കോട്ടയത്ത് എസ്എന്‍ഡിപി പ്രവര്‍ത്തകര്‍ക്കുനേരെ സിപിഎം അക്രമം :: Janmabhumi Daily\nMonday7September 2015 7:33 pm IST\nകോട്ടയം: കുറിച്ചിയില് എസ്എന്‍ഡിപി പ്രവര്‍ത്തകര്‍ക്കുനേരെ സിപിഎം അക്രമം. അക്രമത്തില് നിരവധി യൂത്ത് മൂവ്‌മെന്റ് പ്രവര്‍ത്തകര്‍ക്ക് പരിക്കേറ്റു. ഇവരെ വിവിധ ആശുപത്രികളില് പ്രവേശിപ്പിച്ചു. അക്രമത്തില് പ്രതിഷേധിച്ച് കുറിച്ചിയില് ഇന്നലെ ഹര്‍ത്താലാചരിച്ചു. തളിപ്പറമ്പില് ശ്രീനാരായണ ഗുരുവിനെ കുരിശില് തറച്ച് അവഹേളിച്ച സിപിഎം നടപടിയില് പ്രതിഷേധിച്ച് എസ്എന്‍ഡിപി യൂത്ത് മൂവ്‌മെന്റ് നടത്തിയ മാര്‍ച്ചില് പങ്കെടുത്ത് മടങ്ങിയവര്‍ക്ക് നേരെയായിരുന്നു അക്രമം. യൂത്ത്മൂവ്‌മെന്റ് ജോ.സെക്രട്ടറി ജിസ്, അജീഷ്, അനന്ദു എന്നിവരെ അറുപതോളം വരുന്ന സിപിഎം സംഘം ക്രൂരമായി മര്‍ദ്ദിക്കുകയായിരുന്നു. ഇവരെ കോട്ടയം മെഡിക്കല് കോളേജ് ആശുപത്രിയില് പ്രവേശിപ്പിച്ചു. മറ്റുള്ളവരെ പ്രാഥമിക ചികിത്സയ്ക്ക് ശേഷം വിട്ടയച്ചു. പ്രവര്‍ത്തകരുടെ നിലവിളികേട്ട് പ്രകടനം കഴിഞ്ഞ് മടങ്ങുന്ന പ്രവര്‍ത്തകര് ഓടിയെത്തി തടയാന് ശ്രമിച്ചെങ്കിലും അംഗബലത്തില് മുന്നിട്ടുനിന്ന സിപിഎം സംഘം പ്രവര്‍ത്തകരെ ക്രൂരമായി മര്‍ദ്ദിക്കുകയായിരുന്നു. ജിസ്, അജീഷ്, അനന്ദു എന്നിവരുടെ നില ഗുരുതരമാണ്. ഇവരെ വിദഗ്ധ ചികിത്സയ്ക്ക് വിധേയമാക്കി. അക്രമത്തില് പരിക്കേറ്റ വിനീത് എന്ന യൂത്ത്മൂവ്‌മെന്റ് പ്രവര്‍ത്തകന് പുലിക്കുഴി ഡിവൈഎഫ്‌ഐ ജോ.സെക്രട്ടറികൂടിയാണ്. പ്രതിഷേധ പ്രകടനത്തില് മുദ്രാവാക്യം വിളിച്ച ജിത്തുവിന്റെ ഹോട്ടലിലും വീട്ടിലും സിപിഎമ്മുകാര് അക്രമം നടത്തി.\nകൊടുവായൂരില് സംഘര്‍ഷം ആര്‍എസ്എസ് പ്രവര്‍ത്തകര്‍ക്കുനേരെ ഡിവൈഎഫ്‌ഐ അക്രമം\nസിപിഎം അതിക്രമം: എസ്എന്‍ഡിപി പ്രതിഷേധിച്ചു


1 ETN ലേക്ക് INR ᐈ വില 1 Electroneum അകത്ത് ഇന്ത്യൻ രൂപ\n1 ETN ലേക്ക് INR\nനിങ്ങൾ പരിവർത്തനംചെയ്തു 1 Electroneum ലേക്ക് 🇮🇳 ഇന്ത്യൻ രൂപ. ഏറ്റവും കൃത്യമായ ഫലം നിങ്ങളെ കാണിക്കുന്നതിനായി ഞങ്ങൾ അന്താരാഷ്ട്ര വിനിമയ നിരക്ക് ഉപയോഗിക്കുന്നു. കറൻസി പരിവർത്തനം ചെയ്യുക 1 ETN ലേക്ക് INR. എത്ര 1 Electroneum ലേക്ക് ഇന്ത്യൻ രൂപ? — ₹0.317 INR.അതിലേക്ക് നോക്ക് റിവേഴ്സ് കോഴ്സ് INR ലേക്ക് ETN.നിങ്ങൾ ഒരുപക്ഷേ താൽപ്പര്യമുള്ളതായിരിക്കാം ETN INR ചരിത്ര ചാർട്ട്, ഒപ്പം ETN INR ചരിത്രപരമായ ഡാറ്റ വിനിമയ നിരക്ക്. പരീക്ഷിക്കാൻ മടിക്കേണ്ടതില്ല കൂടുതൽ പരിവർത്തനം ചെയ്യുക...\nവില 1 Electroneum ലേക്ക് ഇന്ത്യൻ രൂപ\nനിരക്ക് പ്രകാരം: ₹0.317 INR\nവിപരീതം: 3.152 ETN\nനിനക്കറിയുമോ? ഒരു വർഷം മുമ്പ്, ആ ദിവസം, കറൻസി നിരക്ക് Electroneum ലേക്ക് ഇന്ത്യൻ രൂപ ആയിരുന്നു: ₹0.241. അതിനു ശേഷം, എക്സ്ചേഞ്ച് റേറ്റ് ഉണ്ട് വർദ്ധിച്ചു 0.0763 INR (31.66%).\n50 Electroneum ലേക്ക് ഇന്ത്യൻ രൂപ100 Electroneum ലേക്ക് ഇന്ത്യൻ രൂപ150 Electroneum ലേക്ക് ഇന്ത്യൻ രൂപ200 Electroneum ലേക്ക് ഇന്ത്യൻ രൂപ250 Electroneum ലേക്ക് ഇന്ത്യൻ രൂപ500 Electroneum ലേക്ക് ഇന്ത്യൻ രൂപ1000 Electroneum ലേക്ക് ഇന്ത്യൻ രൂപ2000 Electroneum ലേക്ക് ഇന്ത്യൻ രൂപ4000 Electroneum ലേക്ക് ഇന്ത്യൻ രൂപ8000 Electroneum ലേക്ക് ഇന്ത്യൻ രൂപ1350 ടർക്കിഷ് ലിറ ലേക്ക് യൂറോ35 യു.എസ്. ഡോളർ ലേക്ക് ന്യൂസിലാന്റ് ഡോളർ55 Shilling ലേക്ക് യൂറോ50 യു.എസ്. ഡോളർ ലേക്ക് ഇന്ത്യൻ രൂപ2500 കനേഡിയൻ ഡോളർ ലേക്ക് യു.എസ്. ഡോളർ600 ചൈനീസ് യുവാൻ ലേക്ക് യു.എസ്. ഡോളർ700 ബിറ്റ്കോയിൻ ലേക്ക് യു.എസ്. ഡോളർ550 അഫ്‌ഗാൻ അഫ്‌ഗാനി ലേക്ക് ഇറാനിയൻ റിയാൽ1 SwagBucks ലേക്ക് നൈജീരിയൻ നൈറ0.03 യു.എസ്. ഡോളർ ലേക്ക് യൂറോ175 Umbrella Coin ലേക്ക് യു.എസ്. ഡോളർ1000 ഓസ്ട്രേലിയൻ ഡോളർ ലേക്ക് നൈജീരിയൻ നൈറ150 Blockport ലേക്ക് യു.എസ്. ഡോളർ1 യു.എസ്. ഡോളർ ലേക്ക് Blockport\n1 Electroneum ലേക്ക് യു.എസ്. ഡോളർ1 Electroneum ലേക്ക് യൂറോ1 Electroneum ലേക്ക് ബ്രിട്ടീഷ് പൗണ്ട്1 Electroneum ലേക്ക് സ്വിസ് ഫ്രാങ്ക്1 Electroneum ലേക്ക് നോർവീജിയൻ ക്രോണെ1 Electroneum ലേക്ക് ഡാനിഷ് ക്രോണെ1 Electroneum ലേക്ക് ചെക്ക് റിപ്പബ്ലിക് കൊരുണ1 Electroneum ലേക്ക് പോളിഷ് സ്ലോട്ടി1 Electroneum ലേക്ക് കനേഡിയൻ ഡോളർ1 Electroneum ലേക്ക് ഓസ്ട്രേലിയൻ ഡോളർ1 Electroneum ലേക്ക് മെക്സിക്കൻ പെസോ1 Electroneum ലേക്ക് ഹോങ്കോങ്ങ് ഡോളർ1 Electroneum ലേക്ക് ബ്രസീലിയൻ റിയാൽ1 Electroneum ലേക്ക് ഇന്ത്യൻ രൂപ1 Electroneum ലേക്ക് പാക്കിസ്ഥാനി റുപ്പീ1 Electroneum ലേക്ക് സിംഗപ്പൂർ ഡോളർ1 Electroneum ലേക്ക് ന്യൂസിലാന്റ് ഡോളർ1 Electroneum ലേക്ക് തായ് ബട്ട്1 Electroneum ലേക്ക് ചൈനീസ് യുവാൻ1 Electroneum ലേക്ക് ജാപ്പനീസ് യെൻ1 Electroneum ലേക്ക് ദക്ഷിണ കൊറിയൻ വോൺ1 Electroneum ലേക്ക് നൈജീരിയൻ നൈറ1 Electroneum ലേക്ക് റഷ്യൻ റൂബിൾ1 Electroneum ലേക്ക് ഉക്രേനിയൻ ഹ്രിവ്‌നിയ\nഎക്സ്ചേഞ്ച് നിരക്കുകൾ അപ്ഡേറ്റുചെയ്തു: Wed, 25 Nov 2020 10:10:04 +0000.